བོད་རང་སྐྱོང་ལྗོངས་ཀྱི2018ལོའི་སྔོན་རྩིས་དོན་འཁྱོལ་བྱས་ཚུལ་དང2019ལོའི་སྔོན་རྩིས་འཆར་ཟིན་གྱི་སྙན་སྒྲོན། | ཀྲུང་གོ་བོད་ཀྱི་དྲ་བ།\n2019-02-03 09:30:51 བོད་ལྗོངས་ཉིན་རེའི་ཚགས་པར། ཀློག་གྲངས།\n2018ལོ་ནི་བསྒྱུར་བཅོས་སྒོ་དབྱེ་བྱས་ནས་ལོ40འཁོར་བ་དང་ཏང་གི་ཚོགས་ཆེན་བཅུ་དགུ་པའི་དགོངས་དོན་ཕྱོགས་ཡོངས་ནས་ལག་བསྟར་བྱེད་འགོ་འཛུགས་པའི་ལོ་ཞིག་ཡིན། ལོ་གཅིག་རིང་། བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་ཞུམ་མེད་སྟོབས་ལྡན་གྱི་འགོ་ཁྲིད་དང་། རང་སྐྱོང་ལྗོངས་ཏང་ཨུད་ཀྱི་ཡང་དག་འགོ་ཁྲིད་འོག ལྗོངས་ཡོངས་ཀྱི་རིམ་ཁག་སྡེ་ཚན་ཁག་གིས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པ་མཛུབ་ཁྲིད་དུ་བྱེད་རྒྱུ་མཐའ་འཁྱོངས་བྱས་ཏེ། ཏང་གི་ཚོགས་ཆེན་བཅུ་དགུ་པའི་དགོངས་དོན་དང་སྐབས་བཅུ་དགུ་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གཉིས་པ་དང་གསུམ་པའི་དགོངས་དོན་ཕྱོགས་ཡོངས་ནས་ལག་བསྟར་བྱས་ཁར། ཀྲུང་དབྱང་གི་བོད་ཀྱི་ལས་དོན་སྐོར་གྱི་བཞུགས་མོལ་ཚོགས་འདུ་ཐེངས་དྲུག་པའི་དགོངས་དོན་དོན་འཁྱོལ་གཏིང་ཟབ་བྱས་ཏེ། རང་སྐྱོང་ལྗོངས་ཏང་གི་འཐུས་མི་ཚོགས་ཆེན་ཐེངས་དགུ་པ་དང་སྐབས་དགུ་པའི་ཚང་འཛོམས་ཚོགས་འདུ་ཐེངས་གཉིས་པ་དང་། གསུམ་པ། བཞི་པ་བཅས་དང་། དེ་བཞིན་ལྗོངས་ཡོངས་ཀྱི་དཔལ་འབྱོར་ལས་དོན་ཚོགས་འདུའི་ཐོག་གི་བཀོད་སྒྲིག་གཞིར་བཟུང་། “མཐའ་འཁྱོངས་ལྔའི”བླང་བྱ་ལག་བསྟར་བྱས་ཐོག “འབྲེལ་བ་ཆ་བཅུ་གསུམ”ཐག་གཅོད་བྱེད་རྒྱུ་རྩ་བའི་བྱེད་ཐབས་སུ་བཟུང་ནས་མི་དམངས་ལྟེ་བར་བྱེད་པའི་གོང་འཕེལ་གྱི་བསམ་གཞི་མཐའ་འཁྱོངས་དང་བརྟན་ཐོག་ཡར་འཕེལ་གྱི་ལས་ཀའི་སྤྱིའི་དགོངས་གཞི་མཐའ་འཁྱོངས་བྱས་ཏེ། མཁོ་འདོན་ཕྱོགས་ཀྱི་གྲུབ་ཆའི་རང་བཞིན་ལ་བསྒྱུར་བཅོས་བྱེད་པར་སྐུལ་འདེད་གཏོང་རྒྱུ་དེ་གཙོ་ཐིག་ཏུ་བྱས་ཤིང་། གོང་འཕེལ་དང་། བརྟན་ལྷིང་། སྐྱེ་ཁམས་བཅས་དོན་ཆེན་གསུམ་ལ་དམིགས་ནས་འབྱོར་སྟོབས་ཀྱི་མཐུན་རྐྱེན་བགོ་སྒྲིག་བྱེད་རྒྱུར་གཅིག་གྱུར་འཆར་འགོད་དང་ལེགས་སྒྱུར་བྱས་པ་དང་། ཚབས་ཆེའི་ཉེན་ཁ་འགོག་སེལ་ཏན་ཏིག་བྱས་པ། ནོར་སྲིད་ཀྱི་བསྒྱུར་བཅོས་ཁག་ལ་སྐུལ་འདེད་ཏན་ཏིག་བཏང་བ་བཅས་བྱས་པར་བརྟེན་དཔལ་འབྱོར་དང་སྤྱི་ཚོགས་རྒྱུན་མཐུད་སྐྱོན་བྲལ་ངང་གོང་འཕེལ་འགྲོ་རྒྱུར་སྐུལ་འདེད་ཐེབས་ཡོད་ལ། སྔོན་རྩིས་དོན་འཁྱོལ་བྱས་ཚུལ་ཡང་ཡག་པོ་བྱུང་ཡོད།\nའཐུས་མི་རྣམ་པ། འདས་ཟིན་པའི་ལོ་གཅིག་ནང་མི་དམངས་འཐུས་ཚོགས་ཀྱིས་ཁྲིམས་བཞིན་ལྟ་སྐུལ་དང་སྲིད་གྲོས་ཀྱིས་ཤུགས་ཆེའི་རྒྱབ་སྐྱོར་གནང་བའི་འོག རང་སྐྱོང་ལྗོངས་མི་དམངས་སྲིད་གཞུང་དང་དེའི་སྡེ་ཚན་གྱིས་བསྒྱུར་བཅོས་གསར་གཏོད་བྱེད་རྒྱུ་མཐའ་འཁྱོངས་དང་། འབྲེལ་མཐུད་མཐུན་སྦྱོར་བྱེད་རྒྱུར་ཤུགས་སྣོན་བརྒྱབ་ནས་རང་སྐྱོང་ལྗོངས་མི་དམངས་འཐུས་ཚོགས་སྐབས་བཅུ་གཅིག་པའི་ཚོགས་འདུ་ཐེངས་དང་པོའི་ཐོག་གི་འབྲེལ་ཡོད་གྲོས་ཆོད་ཁག་དོན་འཁྱོལ་ནན་ཏན་བྱས་ཡོད།\n1.མཁོ་འདོན་ཕྱོགས་ཀྱི་གྲུབ་ཆའི་རང་བཞིན་བསྒྱུར་བཅོས་བྱེད་རྒྱུར་སྔར་བས་སྐུལ་འདེད་བཏང་བ། ཁྲལ་རིན་གཉིས་ཆག་གི་བྱ་ཐབས་ཁག་ཕྱོགས་ཡོངས་ནས་དོན་འཁྱོལ་བྱས་ཏེ་རང་སྐྱོང་ལྗོངས་རིམ་པའི་སྲིད་འཛིན་བྱ་གཞག་རང་བཞིན་གྱི་གླ་རིན་བསྡུ་བའི་རྣམ་གྲངས་རྩ་བ་ནས་མེད་པར་བཟོ་ཐུབ་ཡོད། སྲིད་གཞུང་གི་མ་འཇོག་ཐེབས་རྩའི་དོ་དམ་ཚད་ལྡན་བཟོས་ཏེ་སྲིད་གཞུང་གི་མ་འཇོག་ཐེབས་རྩའི་གཞི་ཁྱོན་ཆེ་རུ་འོས་འཚམ་བཏང་ནས་ཁྱད་ལྡན་ཞིང་འབྲོག་ལས་དང་ཁྱད་ལྡན་ཡུལ་སྐོར་རིག་གནས་སོགས་ཐོན་ལས་གོང་འཕེལ་གཏོང་རྒྱུར་རྒྱབ་སྐྱོར་བྱས་ཡོད།\n2.ས་གནས་ནོར་སྲིད་ཀྱི་ཡོང་འབབ་སྔར་བས་ཚད་ལྡན་བཟོས་པ། ཡོང་འབབ་སྔོན་རྩིས་བྱེད་རྒྱུ་དེ་གཅུན་སྡོམ་རང་བཞིན་ནས་སྔོན་དཔག་རང་བཞིན་དུ་སྒྱུར་རྒྱུའི་བླང་བྱ་དོན་འཁྱོལ་དམ་ནན་བྱས་ཏེ། དངོས་ཐོག་བདེན་འཚོལ་དང་བརྟན་ཞིང་དགེ་མཚན་ལྡན་པའི་རྩ་དོན་གཞིར་བཟུང་ནོར་སྲིད་ཀྱི་ཡོང་འབབ་སྔོན་རྩིས་བཀོད་སྒྲིག་བྱས་ཏེ། ཁྲིམས་ལུགས་ཁྲིམས་སྲོལ་བཞིན་ནོར་སྲིད་ཡོང་འབབ་འཚོལ་ཐབས་བྱས་པས་ནོར་སྲིད་ཀྱི་ཡོང་འབབ་ཡོང་ཁུངས་བརྟན་གནས་ཐུབ་ཡོད། སྔོན་རྩིས་ཁག་བཞི་གཞིར་བཟུང་ནན་པོ་བྱས་ཏེ་ཡོང་འབབ་རིགས་དབྱེ་དང་ཞིབ་རྩིས་བྱས་ཡོད། ཀྲུང་དབྱང་ནས་རང་ལྗོངས་ལ་གནང་བའི་དམིགས་བསལ་གྱི་ནོར་ཁྲལ་གཟིགས་སྐྱོང་སྲིད་ཇུས་དོན་འཁྱོལ་ཧུར་ཐག་བྱས་ནས་ཁྲལ་བསྡུའི་སྲིད་ཇུས་ཐད་ལྟ་སྐུལ་ཞིབ་བཤེར་བྱེད་ཤུགས་ཆེ་རུ་བཏང་ཡོད།\n3.ནོར་སྲིད་གཏོང་སྒོ་སྔར་བས་ལེགས་སུ་བཏང་བ། ཚན་རིག་དང་མཐུན་པའི་སྒོ་ནས་ནོར་སྲིད་སྔོན་རྩིས་བཀོད་སྒྲིག་ལུགས་མཐུན་བྱས་ཏེ་ནོར་སྲིད་གཏོང་སྒོའི་གྲུབ་ཆ་ལེགས་སུ་བཏང་བ་དང་། ལྗོངས་ཏང་ཨུད་ཀྱིས་གཏན་འཁེལ་ཁ་གསལ་བྱས་པའི་གཙོ་གནད་ཁྱབ་ཁོངས་དང་གཙོ་གནད་རྣམ་གྲངས་ལ་དམིགས་ཏེ་གཙོ་གནད་དམ་འཛིན་བྱེད་རྒྱུ་དང་། ཆད་སྐྱོན་སེལ་རྒྱུ། ཞན་ཆ་སྟོབས་ཆེར་གཏོང་རྒྱུ་བཅས་མངོན་ཆེར་བཟུང་ཐོག གཏོང་སྒོའི་གཙོ་གནད་དེ་ཤིན་ཏུ་དབུལ་བའི་ས་ཁུལ་དང་མཐའ་མཚམས་ས་ཁུལ་ལ་སྒྱུར་སྤྲོད་བྱེད་རྒྱུར་འཕར་གཟིགས་བྱས་ཏེ་ནོར་སྲིད་ཀྱི་སྤྱི་པའི་རང་བཞིན་དང་ཀུན་ཕན་རང་བཞིན་མངོན་ཆེར་བཟུང་ཡོད། ཀྲུང་དབྱང་གི་གཏན་འབེབས་དོན་ཚན་བརྒྱད་དོན་འཁྱོལ་བྱས་ཏེ་སྤྱིར་བཏང་རང་བཞིན་གྱི་གཏོང་སྒོ་འཕར་སྣོན་འགྲོ་རྒྱུར་ཚོད་འཛིན་ནན་པོ་བྱས་ནས་རང་སྐྱོང་ལྗོངས་རིམ་པ་འདི་གའི་ནོར་སྲིད་ནས“གཞུང་གྲོན་གསུམ”ལ་འགྲོ་གྲོན་སྒོར་དུང་ཕྱུར་1.85བཏང་བས་7.6%ཆག་ཡོད།\n4.སྔོན་རྩིས་དོན་འཁྱོལ་བྱེད་རྒྱུར་སྔར་བས་ཤུགས་སྣོན་བརྒྱབ་པ། སྔོན་རྩིས་དོན་འཁྱོལ་ལ་གཅུན་སྡོམ་བྱེད་རྒྱུ་ནན་དུ་བཏང་བ་དང་། སྔོན་རྩིས་དོན་འཁྱོལ་དང་དོ་དམ་གྱི་ལམ་ལུགས་མ་ལག་ཚགས་ཚུད་དུ་བཏང་བ། ཁྲིམས་བཞིན་སྔོན་རྩིས་འཕར་གསབ་དང་ལེགས་སྒྲིག་བྱས་པ་བཅས་ལ་བརྟེན་སྔོན་རྩིས་དོན་འཁྱོལ་གྱི་ཕན་ནུས་ཆེ་རུ་སོང་ཡོད། འཕྲོས་སྒྱུར་འཕྲོས་ལྷག་མ་དངུལ་ལ་དོ་དམ་བྱེད་རྒྱུར་ཤུགས་སྣོན་བརྒྱབ་སྟེ། རང་སྐྱོང་ལྗོངས་རིམ་པ་འདི་གའི་སྡེ་ཚན་གྱི་སྔོན་རྩིས་འཕྲོས་ལྷག་མ་དངུལ་སྒོར་དུང་ཕྱུར་22.2ཡར་བསྡུས་ནས་གཅིག་གྱུར་འཆར་འགོད་ཀྱིས་མ་དངུལ་དགོས་མཁོ་ཆེ་བའི་གཙོ་གནད་ཁྱབ་ཁོངས་ལ་རྒྱབ་སྐྱོར་བྱས་ཡོད། ཕྱོགས་མཐའ་ཀུན་དང་། བརྒྱུད་རིམ་ཧྲིལ་པོ། ཀུན་ལ་ཁེབས་པ་བཅས་ཀྱི་སྔོན་རྩིས་ལས་རྗེས་ཀྱི་དོ་དམ་མ་ལག་ཧུར་ཐག་བཏོད་ཡོད། རང་རྟོགས་ངང་མི་དམངས་འཐུས་ཚོགས་ཀྱི་ཁྲིམས་བཞིན་ལྟ་སྐུལ་བྱས་པར་དང་ལེན་ཧུར་ཐག་ཞུས་ནས་རང་སྐྱོང་ལྗོངས་མི་དམངས་འཐུས་ཚོགས་ལ་གཞོགས་འདེགས་ཀྱིས་སྔོན་རྩིས་ཞིབ་བཤེར་ལྟ་སྐུལ་བྱེད་རྒྱུའི་གཙོ་གནད་དེ་གཏོང་སྒོའི་སྔོན་རྩིས་དང་སྲིད་ཇུས་ཀྱི་ཕྱོགས་སུ་སྤེལ་རྒྱུར་སྐུལ་སྤེལ་བཏང་ཡོད། མི་དམངས་འཐུས་ཚོགས་ཀྱི་སྔོན་རྩིས་དྲ་སྦྲེལ་ལྟ་སྐུལ་མ་ལག་བསྐྲུན་རྒྱུར་རྒྱབ་སྐྱོར་བྱས་ཡོད། མི་དམངས་འཐུས་ཚོགས་ཀྱི་ལྟ་སྐུལ་དང་རྩིས་བཤེར་བྱེད་པའི་ཁྲོད་ཤེས་རྟོགས་བྱུང་བའི་གནད་དོན་བཅོས་སྒྲིག་བྱེད་རྒྱུ་དོན་འཁྱོལ་ནན་ཏན་བྱས་ཡོད།\n5.སྔོན་རྩིས་དོ་དམ་བྱེད་ཕྱོགས་སྔར་བས་ཚད་ལྡན་བཟོས་པ། སྡེ་ཚན་གྱི་སྔོན་རྩིས་བསྒྱུར་བཅོས་སྔར་བས་གཏིང་ཟབ་ཏུ་བྱས་ཏེ། གཞི་རྩའི་གཏོང་སྒོའི་མི་གྲངས་དང་བཅད་གྲངས་གཏན་འཁེལ་གྱི་ཚད་གཞིའི་མ་ལག་ཟམ་མི་ཆད་པར་འཐུས་སྒོ་ཚང་དུ་གཏོང་བ་དང་། རྣམ་གྲངས་གཏོང་སྒོའི་བཅད་གྲངས་ཚད་གཞིའི་མ་ལག་འཛུགས་རྒྱུར་ཞིབ་འཇུག་དང་སྐུལ་འདེད་གཏོང་བ། རྣམ་གྲངས་ཐོ་མཛོད་འཛུགས་རྒྱུར་སྔར་བས་ཤུགས་སྣོན་རྒྱག་པ། རྣམ་གྲངས་གཏོང་སྒོར་འགྲིལ་འདེད་དོ་དམ་བྱེད་རྒྱུར་སྐུལ་སྤེལ་གཏོང་བ་བཅས་བྱས་ཡོད། མ་དངུལ་སྒྱུར་སྤྲོད་ལམ་ལུགས་དང་མ་ལག་ཟམ་མི་ཆད་པར་འཐུས་སྒོ་ཚང་དུ་བཏང་སྟེ། དོ་སྙོམས་རང་བཞིན་གྱི་མ་དངུལ་སྒྱུར་སྤྲོད་དང་། གཙོ་གནད་སྐྱེ་ཁམས་ནུས་པ་ཐོན་ཁུལ་གྱི་མ་དངུལ་སྒྱུར་སྤྲོད། མཐའ་མཚམས་ས་ཁུལ་གྱི་མ་དངུལ་སྒྱུར་སྤྲོད། དེ་བཞིན་རྫོང་རིམ་གྱི་གཞི་རྩའི་འབྱོར་སྟོབས་འགན་སྲུང་ལམ་སྲོལ་གྱི་བྱ་དགའ་ཁ་གསབ་སྤྲོད་པའི་མ་དངུལ་སོགས་ཀྱི་དོ་དམ་བྱ་ཐབས་བཟོ་བཅོས་དང་འཐུས་སྒོ་ཚང་དུ་བཏང་ཡོད། གཞི་རྩའི་སྤྱི་པའི་ཞབས་ཞུའི་ཁྱབ་ཁོངས་ཀྱི་ཐུན་མོང་གི་ནོར་སྲིད་ཀྱི་དོན་དབང་དང་གཏོང་སྒོའི་འགན་འཁྲི་དབྱེ་བགོས་བསྒྱུར་བཅོས་བྱེད་རྒྱུར་སྐུལ་འདེད་བཏང་ཡོད། ཡོངས་འདུས་སྔོན་རྩིས་ཀྱི་དོ་དམ་ལ་ཤུགས་སྣོན་བརྒྱབ་སྟེ། སྔོན་རྩིས་ཁག་བཞི་གཅིག་གྱུར་འཆར་འགོད་དང་སྦྲེལ་མཐུད་སྔར་བས་ཡག་པོ་བྱས་ཡོད། སྡེ་ཚན་གྱི་སྔོན་རྩིས་དང་ངེས་རྩིས་ཡོངས་བསྒྲགས་བྱེད་རྒྱུར་སྐུལ་སྤེལ་གཏིང་ཟབ་བཏང་བས་རང་རྟོགས་ངང་སྤྱི་ཚོགས་ཀྱིས་དོ་ཁུར་བྱེད་པའི་གནད་དོན་ལ་ལན་འདེབས་ཐུབ་པ་བྱུང་ཡོད།\n《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་སྔོན་རྩིས་བཅའ་ཁྲིམས》ཀྱི་གཏན་འབེབས་གཞིར་བཟུང་། རང་སྐྱོང་ལྗོངས་མི་དམངས་འཐུས་ཚོགས་སྐབས་བཅུ་གཅིག་པའི་རྒྱུན་ལས་ཨུ་ལྷན་གྱི་ཚོགས་འདུ་ཐེངས་ལྔ་པ་དང་། ཐེངས་དྲུག་པའི་ཐོག་ཆོག་མཆན་ཐོབ་དོན་བཞིན། རང་སྐྱོང་ལྗོངས་རིམ་པ་འདི་གའི་སྤྱིར་བཏང་གི་སྤྱི་པའི་སྔོན་རྩིས་གཏོང་ཡོང་གི་གཞི་ཁྱོན་དེ་སྒོར་དུང་ཕྱུར་1881.13ལ་ལེགས་སྒྲིག་བྱས་པ་དང་། སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་གཏོང་ཡོང་གི་གཞི་ཁྱོན་དེ་སྒོར་དུང་ཕྱུར་40.46ལ་ལེགས་སྒྲིག་བྱས་ཡོད།\nལྗོངས་ཡོངས་ལ་སྤྱིར་བཏང་གི་སྤྱི་པའི་སྔོན་རྩིས་ཡོང་འབབ་སྒོར་དུང་ཕྱུར་230.35བྱུང་བ་དེ་སྔོན་རྩིས་ཀྱི་138.1%ཡིན་ཞིང་། ལོ་གོང་མའི་ངེས་རྩིས་ཡོང་འབབ་དང་བསྡུར་ན་24%འཕར་ཡོད་པ་དང་། ཐེངས་གཅིག་རང་ལ་མཛོད་འཇུག་བྱེད་པའི་རྒྱུ་རྐྱེན་ཕུད་དངོས་སུ་12.9%འཕར་ཡོད། དེའི་ཐོག་ཀྲུང་དབྱང་གི་ཁ་གསབ་རོགས་དངུལ་གྱི་ཡོང་འབབ་སྒོར་དུང་ཕྱུར་1732.58དང་། སྤྱིར་བཏང་བུ་ལོན་གྱི་ཡོང་འབབ་སྒོར་དུང་ཕྱུར་42.25 སྔོན་རྩིས་བརྟན་སྙོམས་ཐེབས་རྩའི་ནང་སྒྱུར་འཇུག་བྱས་པ་སྒོར་དུང་ཕྱུར་183.8 སྒྱུར་འཇུག་བྱས་པའི་མ་དངུལ་གཞན་དག་སྒོར་དུང་ཕྱུར་11.4 ལོ་གོང་མའི་འཕྲོས་སྒྱུར་མ་དངུལ་སྒོར་དུང་ཕྱུར་94.08བཅས་བསྡོམས་རྗེས་ལྗོངས་ཡོངས་ཀྱི་སྤྱིར་བཏང་གི་སྤྱི་པའི་སྔོན་རྩིས་སྤྱིའི་ཡོང་འབབ་སྒོར་དུང་ཕྱུར་2294.46ཡིན། ལྗོངས་ཡོངས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་གཏོང་སྒོ་སྒོར་དུང་ཕྱུར་2170.52ཡིན། དེའི་ནང་སྤྱིར་བཏང་གི་སྤྱི་པའི་སྔོན་རྩིས་གཏོང་སྒོ་སྒོར་དུང་ཕྱུར་1972.71ཡིན་པ་དེ་ལོ་གོང་མ་དང་བསྡུར་ན་17.3%འཕར་ཡོད། སྔོན་རྩིས་བརྟན་སྙོམས་ཐེབས་རྩར་ཁ་གསབ་བྱས་པ་སྒོར་དུང་ཕྱུར་170.5དང་། སྔོན་རྩིས་ཀྱི་འཁོར་རྒྱུག་མ་དངུལ་ཁ་སྣོན་བྱས་པ་སྒོར་དུང་ཕྱུར་20 གོང་འཕོས་གཏོང་སྒོ་སྒོར་དུང་ཕྱུར་0.31 བུ་ལོན་གྱི་ངོ་འཇལ་གཏོང་སྒོ་སྒོར་དུང་ཕྱུར་7བཅས་ཡིན་པས་གཏོང་ཡོང་མགོ་ཐུག་བཏང་རྗེས་ལོ་མཇུག་ཏུ་འཕྲོས་སྒྱུར་མ་དངུལ་སྒོར་དུང་ཕྱུར་123.94ཡོད་པ་དེ་ཕྱི་ལོར་མུ་མཐུད་གཏོང་སྒོའི་ཐད་བཀོད་སྒྲིག་བྱེད་རྒྱུ་ཡིན།\n（2）རང་སྐྱོང་ལྗོངས་རིམ་པ་འདི་གའི་གཏོང་ཡོང་དོན་འཁྱོལ་བྱས་ཚུལ། རང་སྐྱོང་ལྗོངས་རིམ་པ་འདི་གའི་སྤྱིར་བཏང་གི་སྤྱི་པའི་སྔོན་རྩིས་ཡོང་འབབ་སྒོར་དུང་ཕྱུར་39.29བྱུང་བ་དེ་སྔོན་རྩིས་ཀྱི་269.7%ཟིན་ཞིང་ལོ་གོང་མའི་ངེས་རྩིས་ཡོང་འབབ་དང་བསྡུར་ན་59.6%འཕར་ཡོད། རིམ་པ་འདི་གས་ཐེངས་གཅིག་རང་ལ་མཛོད་འཇུག་བྱས་པའི་རྒྱུ་རྐྱེན་ཕུད་9.9%ཆག་ཡོད། དེའི་ཐོག་ཀྲུང་དབྱང་ནས་ཁ་གསབ་རོགས་དངུལ་གནང་བ་སྒོར་དུང་ཕྱུར་1732.58དང་། སྤྱིར་བཏང་བུ་ལོན་གྱི་ཡོང་འབབ་སྒོར་དུང་ཕྱུར་42.25 སྔོན་རྩིས་བརྟན་སྙོམས་ཐེབས་རྩར་སྒྱུར་འཇུག་བྱས་པ་སྒོར་དུང་ཕྱུར་135 དེ་མིན་གྱི་མ་དངུལ་སྒྱུར་འཇུག་བྱས་པ་སྒོར་དུང་ཕྱུར་9.08 ལོ་གོང་མའི་འཕྲོས་སྒྱུར་མ་དངུལ་སྒོར་དུང་ཕྱུར་75.4བཅས་བསྡོམས་རྗེས་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་ཡོང་འབབ་སྒོར་དུང་ཕྱུར་2033.6ཡིན། རང་སྐྱོང་ལྗོངས་རིམ་པ་འདི་གའི་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་གཏོང་སྒོ་སྒོར་དུང་ཕྱུར་1945.81ཡིན་ཞིང་། དེའི་ནང་སྤྱིར་བཏང་གི་སྤྱི་པའི་སྔོན་རྩིས་གཏོང་སྒོ་སྒོར་དུང་ཕྱུར་585.21ཡིན་པ་དེ་ལོ་གོང་མའི་ངེས་རྩིས་གཏོང་སྒོ་དང་བསྡུར་ན་སྒོར་དུང་ཕྱུར་213.92མང་དུ་སོང་ཞིང་19.3%འཕར་ཡོད། སྔོན་རྩིས་ཀྱི་འཁོར་རྒྱུག་མ་དངུལ་ཁ་སྣོན་བྱས་པ་སྒོར་དུང་ཕྱུར་20དང་། སྔོན་རྩིས་བརྟན་སྙོམས་ཐེབས་རྩར་ཁ་གསབ་བྱས་པ་སྒོར་དུང་ཕྱུར་103.43 ཆེད་སྤྱོད་གོང་འཕོས་གཏོང་སྒོ་སྒོར་དུང་ཕྱུར་0.31 ས་གནས（གྲོང་ཁྱེར）ལ་ཁྲལ་འབབ་ཕྱིར་སློག་དང་མ་དངུལ་སྒྱུར་སྤྲོད་བྱས་པ་སྒོར་དུང་ཕྱུར་1219.88 སྤྱིར་བཏང་གི་བུན་འཛིན་ངོ་འཇལ་གཏོང་སྒོ་སྒོར་དུང་ཕྱུར་5.1 སྤྱིར་བཏང་གི་བུན་འཛིན་དངུལ་བུན་ལ་སྒྱུར་བའི་གཏོང་སྒོ་སྒོར་དུང་ཕྱུར་11.89བཅས་ཡིན། གཏོང་ཡོང་མགོ་ཐུག་བཏང་རྗེས་ལོ་མཇུག་གི་འཕྲོས་སྒྱུར་མ་དངུལ་སྒོར་དུང་ཕྱུར་87.78ཡོད་པས་ཕྱི་ལོར་མུ་མཐུད་གཏོང་སྒོའི་ཐད་བཀོད་སྒྲིག་བྱེད་རྒྱུ་ཡིན།\nཡོང་འབབ་ཀྱི་རྣམ་གྲངས་དོན་འཁྱོལ་བྱས་ཚུལ། ཁྲལ་འབབ་སྒོར་དུང་ཕྱུར་3.22བྱུང་བ་དེ་ལོ་གོང་མའི་ངེས་རྩིས་གྲངས་དང་བསྡུར་ན་སྒོར་དུང་ཕྱུར་1.34མང་དུ་སོང་ཞིང་71.3%འཕར་ཡོད། དེའི་ནང་ཁེ་ལས་ཀྱི་འབབ་ཁྲལ་སྒོར་དུང་ཕྱུར་0.62དང་། ཐོན་ཁུངས་དཔྱ་ཁྲལ་སྒོར་དུང་ཕྱུར་0.53 ས་ཆའི་གནས་ཐང་འཕར་ཁྲལ་སྒོར་དུང་ཕྱུར་1.91 རྨོ་ཞིང་བཟུང་སྤྱོད་ཀྱི་དཔྱ་ཁྲལ་སྒོར་དུང་ཕྱུར་0.16བཅས་ཡོད། ཁྲལ་མིན་ཡོང་འབབ་སྒོར་དུང་ཕྱུར་36.07བྱུང་བ་དེ་ལོ་གོང་མའི་ངེས་རྩིས་གྲངས་དང་བསྡུར་ན་སྒོར་དུང་ཕྱུར་13.33མང་དུ་སོང་ཞིང་58.6%འཕར་ཡོད། གཙོ་བོ་ཆེད་སྤྱོད་ཡོང་འབབ་སྒོར་དུང་ཕྱུར་6.05དང་། སྲིད་འཛིན་བྱ་གཞག་རང་བཞིན་གྱི་གླ་རིན་བསྡུས་པའི་ཡོང་འབབ་སྒོར་དུང་ཕྱུར་2.46 གཞུང་ཁོངས་ཐོན་ཁུངས（རྒྱུ་ནོར）རིན་ཡོད་བེད་སྤྱོད་བྱས་པའི་ཡོང་འབབ་སྒོར་དུང་ཕྱུར་26.54བཅས་བྱུང་ཡོད།\nགཏོང་སྒོའི་རྣམ་གྲངས་དོན་འཁྱོལ་བྱས་ཚུལ། སྤྱིར་བཏང་གི་སྤྱི་པའི་ཞབས་ཞུའི་ཐད་གཏོང་སྒོ་སྒོར་དུང་ཕྱུར་68.16དང་། སློབ་གསོའི་ཐད་གཏོང་སྒོ་སྒོར་དུང་ཕྱུར་29.25 ཚན་རིག་ལག་རྩལ་ཐད་གཏོང་སྒོ་སྒོར་དུང་ཕྱུར་3.5 རིག་གནས་ལུས་རྩལ་དང་སྨྱན་སྦྱོར་ཐད་གཏོང་སྒོ་སྒོར་དུང་ཕྱུར་17.55 སྤྱི་ཚོགས་འགན་སྲུང་དང་ལས་ཞུགས་ཐད་གཏོང་སྒོ་སྒོར་དུང་ཕྱུར་26.16 སྨན་བཅོས་འཕྲོད་བསྟེན་དང་འཆར་ལྡན་བུ་བཙའི་ཐད་གཏོང་སྒོ་སྒོར་དུང་ཕྱུར་27.33 ནུས་རྒྱུ་བསྲི་ཚགས་དང་ཁོར་ཡུག་སྲུང་སྐྱོབ་ཐད་གཏོང་སྒོ་སྒོར་དུང་ཕྱུར་8.12 གྲོང་ཁྱེར་གྲོང་གསེབ་དང་སྡེ་ཁུལ་ཐད་གཏོང་སྒོ་སྒོར་དུང་ཕྱུར་4.46 ཞིང་ནགས་ཆུ་བེད་ཐད་གཏོང་སྒོ་སྒོར་དུང་ཕྱུར་26.98 འགྲིམ་འགྲུལ་སྐྱེལ་འདྲེན་ཐད་གཏོང་སྒོ་སྒོར་དུང་ཕྱུར་254.24 ཐོན་ཁུངས་རྩད་འཚོལ་ཆ་འཕྲིན་སོགས་ཀྱི་ཐད་གཏོང་སྒོ་སྒོར་དུང་ཕྱུར་6.23 ཚོང་ལས་ཞབས་ཞུའི་ལས་རིགས་སོགས་ཐད་གཏོང་སྒོ་སྒོར་དུང་ཕྱུར་1.27 དངུལ་རྩའི་གཏོང་སྒོ་སྒོར་དུང་ཕྱུར་1.33 རྒྱལ་ཁབ་ས་ཆ་དང་རྒྱ་མཚོ། གནམ་གཤིས་སོགས་ཐད་གཏོང་སྒོ་སྒོར་དུང་ཕྱུར་4.16 སྡོད་ཁང་འགན་སྲུང་ཐད་གཏོང་སྒོ་སྒོར་དུང་ཕྱུར་5.6 བུ་ལོན་གྱི་སྐྱེད་འཇལ་ཐད་གཏོང་སྒོ་སྒོར་དུང་ཕྱུར་0.99བཅས་བཏང་ཡོད།\nས་གནས（གྲོང་ཁྱེར）ལ་ཁྲལ་འབབ་ཕྱིར་སློག་དང་མ་དངུལ་སྒྱུར་སྤྲོད་དོན་འཁྱོལ་བྱས་ཚུལ། རང་སྐྱོང་ལྗོངས་ནས་ས་གནས（གྲོང་ཁྱེར）ལ་ཁྲལ་འབབ་ཕྱིར་སློག་དང་མ་དངུལ་སྒྱུར་སྤྲོད་བྱས་པ་སྒོར་དུང་ཕྱུར་1219.88བྱས་ཞིང་། དེའི་ནང་ཁྲལ་འབབ་ཕྱིར་སློག་བྱས་པ་སྒོར་དུང་ཕྱུར་71.37དང་། མ་དངུལ་སྒྱུར་སྤྲོད་བྱས་པ་སྒོར་དུང་ཕྱུར་1148.51ཡིན།\n（3）ས་གནས（གྲོང་ཁྱེར）ཀྱི་གཏོང་ཡོང་དོན་འཁྱོལ་བྱས་ཚུལ། ས་གནས（གྲོང་ཁྱེར）ཁག་གི་སྤྱིར་བཏང་གི་སྤྱི་པའི་སྔོན་རྩིས་ཡོང་འབབ་སྒོར་དུང་ཕྱུར་191.06བྱུང་བ་དེ་སྔོན་རྩིས་ཀྱི་125.5％ཟིན་ཞིང་། ལོ་གོང་མའི་ངེས་རྩིས་ཡོང་འབབ་དང་བསྡུར་ན་18.5%འཕར་ཡོད། དེའི་ཐོག་རང་སྐྱོང་ལྗོངས་ནས་ཁྲལ་འབབ་ཕྱིར་སློག་དང་མ་དངུལ་སྒྱུར་སྤྲོད་བྱས་པའི་ཡོང་འབབ་སྒོར་དུང་ཕྱུར་1219.88དང་། སྤྱིར་བཏང་གི་བུ་ལོན་དངུལ་བུན་ལ་སྒྱུར་བའི་ཡོང་འབབ་སྒོར་དུང་ཕྱུར་11.89 བརྟན་སྙོམས་ཐེབས་རྩར་སྒྱུར་འཇུག་བྱས་པ་སྒོར་དུང་ཕྱུར་48.8 སྒྱུར་འཇུག་བྱས་པ་མ་དངུལ་གཞན་དག་སྒོར་དུང་ཕྱུར་2.32 ལོ་གོང་མའི་འཕྲོས་སྒྱུར་སྒོར་དུང་ཕྱུར་18.68བཅས་བསྡོམས་རྗེས་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་ཡོང་འབབ་སྒོར་དུང་ཕྱུར་1492.63ཡིན། ས་གནས（གྲོང་ཁྱེར）ཁག་གི་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་གཏོང་སྒོ་སྒོར་དུང་ཕྱུར་1456.47ཡིན་ཞིང་། དེའི་ནང་སྤྱིར་བཏང་གི་སྤྱི་པའི་སྔོན་རྩིས་གཏོང་སྒོ་སྒོར་དུང་ཕྱུར་1387.5དང་། སྔོན་རྩིས་བརྟན་སྙོམས་ཐེབས་རྩར་ཁ་གསབ་བྱས་པ་སྒོར་དུང་ཕྱུར་67.07 བུ་ལོན་གྱི་ངོ་འཇལ་གཏོང་སྒོ་སྒོར་དུང་ཕྱུར་1.9བཅས་ཡིན་པས་གཏོང་ཡོང་མགོ་ཐུག་བཏང་རྗེས་ས་གནས（གྲོང་ཁྱེར）ཁག་གི་ལོ་མཇུག་ཏུ་འཕྲོས་སྒྱུར་བྱས་པ་མ་དངུལ་སྒོར་དུང་ཕྱུར་36.16ཡོད་པ་དེ་ཕྱི་ལོར་མུ་མཐུད་གཏོང་སྒོའི་ཐད་བཀོད་སྒྲིག་བྱེད་རྒྱུ།\nལྗོངས་ཡོངས་ཀྱི་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཡོང་འབབ་སྒོར་དུང་ཕྱུར་89.14ཡིན་པའི་ཐོག་ཀྲུང་དབྱང་གི་མ་དངུལ་སྒྱུར་སྤྲོད་བྱས་པ་སྒོར་དུང་ཕྱུར་9.71དང་། ཆེད་སྤྱོད་བུ་ལོན་གྱི་ཡོང་འབབ་སྒོར་དུང་ཕྱུར་12.73 ལོ་གོང་མའི་འཕྲོས་སྒྱུར་སྒོར་དུང་ཕྱུར་19.79བཅས་བསྡོམས་རྗེས་ལྗོངས་ཡོངས་ཀྱི་སྲིད་གཞུང་རང་བཞིན་གྱི་ཐེབས་རྩའི་སྤྱིའི་ཡོང་འབབ་སྒོར་དུང་ཕྱུར་131.37ཟིན་ཡོད། ལྗོངས་ཡོངས་ཀྱི་སྲིད་གཞུང་རང་བཞིན་གྱི་ཐེབས་རྩའི་སྤྱིའི་གཏོང་སྒོ་སྒོར་དུང་ཕྱུར་120.42ཡིན་པ་དང་། དེའི་ནང་ལྗོངས་ཡོངས་ཀྱི་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་གཏོང་སྒོ་སྒོར་དུང་ཕྱུར་109.77དང་། སྤྱིར་བཏང་གི་སྤྱི་པའི་སྔོན་རྩིས་ནང་སྒྱུར་འཇུག་བྱས་པ་སྒོར་དུང་ཕྱུར་10.65ཡིན། གཏོང་ཡོང་མགོ་ཐུག་བཏང་རྗེས་སྒོར་དུང་ཕྱུར་10.95འཕྲོས་སྒྱུར་བྱས་ཡོད།\nརང་སྐྱོང་ལྗོངས་རིམ་པ་འདི་གའི་སྲིད་གཞུང་རང་བཞིན་གྱི་ཐེབས་རྩའི་ཡོང་འབབ་སྒོར་དུང་ཕྱུར་6.89ཡིན། དེའི་ཐོག་ཀྲུང་དབྱང་གིས་མ་དངུལ་སྒྱུར་སྤྲོད་བྱས་པའི་ཡོང་འབབ་སྒོར་དུང་ཕྱུར་9.71དང་། ཆེད་དམིགས་བུན་འཛིན་གྱི་ཡོང་འབབ་སྒོར་དུང་ཕྱུར་12.73 ལོ་གོང་མའི་འཕྲོས་སྒྱུར་ཡོང་འབབ་སྒོར་དུང་ཕྱུར་13.91བཅས་བསྡོམས་རྗེས་རང་སྐྱོང་ལྗོངས་རིམ་པ་འདི་གའི་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཡོང་འབབ་ཀྱི་སྤྱི་འབོར་སྒོར་དུང་ཕྱུར་43.24ཟིན་ཡོད། རང་སྐྱོང་ལྗོངས་རིམ་པ་འདི་གའི་སྲིད་གཞུང་རང་བཞིན་གྱི་ཐེབས་རྩའི་སྤྱིའི་གཏོང་སྒོ་སྒོར་དུང་ཕྱུར་40.47ཡིན་ཞིང་། དེའི་ནང་སྲིད་གཞུང་རང་བཞིན་གྱི་ཐེབས་རྩའི་གཏོང་སྒོ་སྒོར་དུང་ཕྱུར་3.61ཡིན། ས་གནས（གྲོང་ཁྱེར）ལ་མ་དངུལ་སྒྱུར་སྤྲོད་བྱས་པ་སྒོར་དུང་ཕྱུར་15.49དང་། ཆེད་དམིགས་བུན་འཛིན་དངུལ་བུན་ལ་སྒྱུར་བའི་གཏོང་སྒོ་སྒོར་དུང་ཕྱུར་12.73 སྤྱིར་བཏང་གི་སྤྱི་པའི་སྔོན་རྩིས་ནང་སྒྱུར་འཇུག་བྱས་པ་སྒོར་དུང་ཕྱུར་8.64བཅས་ཡིན་པས། གཏོང་ཡོང་མགོ་ཐུག་བཏང་རྗེས་ལོ་མཇུག་ཏུ་འཕྲོས་སྒྱུར་བྱས་པ་སྒོར་དུང་ཕྱུར་2.77ཡོད། དེ་ཕྱི་ལོར་མུ་མཐུད་གཏོང་སྒོའི་ཐད་བཀོད་སྒྲིག་བྱེད་རྒྱུ་ཡིན།\nས་གནས（གྲོང་ཁྱེར）ཁག་གི་སྲིད་གཞུང་རང་བཞིན་གྱི་ཐེབས་རྩའི་ཡོང་འབབ་སྒོར་དུང་ཕྱུར་82.25ཡིན། དེའི་ཐོག་རང་སྐྱོང་ལྗོངས་ཀྱིས་མ་དངུལ་སྒྱུར་སྤྲོད་བྱས་པ་སྒོར་དུང་ཕྱུར་15.49དང་། ཆེད་སྤྱོད་བུ་ལོན་དངུལ་བུན་ལ་སྒྱུར་བའི་ཡོང་འབབ་སྒོར་དུང་ཕྱུར་12.73 ལོ་གོང་མའི་འཕྲོས་སྒྱུར་སྒོར་དུང་ཕྱུར་5.88བཅས་བསྡོམས་རྗེས་ས་གནས（གྲོང་ཁྱེར）ཁག་གི་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཡོང་འབབ་ཀྱི་སྤྱི་འབོར་སྒོར་དུང་ཕྱུར་116.35ཡིན། ས་གནས（གྲོང་ཁྱེར）ཁག་གི་སྲིད་གཞུང་རང་བཞིན་གྱི་ཐེབས་རྩའི་སྤྱིའི་གཏོང་སྒོ་སྒོར་དུང་ཕྱུར་108.17ཟིན། དེའི་ནང་སྲིད་གཞུང་རང་བཞིན་གྱི་ཐེབས་རྩའི་གཏོང་སྒོ་སྒོར་དུང་ཕྱུར་106.16དང་། སྤྱིར་བཏང་གི་སྤྱི་པའི་སྔོན་རྩིས་ནང་སྒྱུར་འཇུག་བྱས་པ་སྒོར་དུང་ཕྱུར་2.01ཡིན་པས། གཏོང་ཡོང་མགོ་ཐུག་བཏང་རྗེས་ལོ་མཇུག་ཏུ་འཕྲོས་སྒྱུར་བྱས་པ་སྒོར་དུང་ཕྱུར་8.18ཡོད། དེ་ཕྱི་ལོར་མུ་མཐུད་བེད་སྤྱོད་བྱེད་རྒྱུ་ཡིན།\nལྗོངས་ཡོངས་ཀྱི་གཞུང་ཁོངས་མ་རྩའི་གཉེར་སྐྱོང་སྔོན་རྩིས་ཡོང་འབབ་སྒོར་དུང་ཕྱུར་4.07ཡིན་པའི་ཐོག་ལོ་གོང་མའི་འཕྲོས་སྒྱུར་སྒོར་དུང་ཕྱུར་4.1བསྡོམས་རྗེས་ཡོང་འབབ་སྤྱི་འབོར་སྒོར་དུང་ཕྱུར་8.17ཡིན། ལྗོངས་ཡོངས་ཀྱི་གཞུང་ཁོངས་མ་རྩའི་གཉེར་སྐྱོང་གི་སྔོན་རྩིས་གཏོང་སྒོ་སྒོར་དུང་ཕྱུར་3.48（སྤྱིར་བཏང་གི་སྤྱི་པའི་སྔོན་རྩིས་ནང་སྒྱུར་འཇུག་བྱས་པ་སྒོར་དུང་ཕྱུར་0.82ཚུད）ཡིན་པས། གཏོང་ཡོང་མགོ་ཐུག་བཏང་རྗེས་ཕྱི་ལོར་འཕྲོས་སྒྱུར་བྱས་པ་སྒོར་དུང་ཕྱུར་4.69ཡོད།\nརང་སྐྱོང་ལྗོངས་རིམ་པ་འདི་གའི་གཞུང་ཁོངས་མ་རྩའི་གཉེར་སྐྱོང་གི་སྔོན་རྩིས་ཡོང་འབབ་སྒོར་དུང་ཕྱུར་2.54ཡིན་པའི་ཐོག་ལོ་གོང་མའི་འཕྲོས་སྒྱུར་སྒོར་དུང་ཕྱུར་3.98བསྡོམས་རྗེས་ཡོང་འབབ་སྤྱི་འབོར་སྒོར་དུང་ཕྱུར་6.52ཡིན། རང་སྐྱོང་ལྗོངས་རིམ་པ་འདི་གའི་གཞུང་ཁོངས་མ་རྩ་གཉེར་སྐྱོང་གི་སྔོན་རྩིས་གཏོང་སྒོ་སྒོར་དུང་ཕྱུར་2.12（སྤྱིར་བཏང་གི་སྤྱི་པའི་སྔོན་རྩིས་ཁོངས་སུ་སྒྱུར་འཇུག་བྱས་པ་སྒོར་དུང་ཕྱུར་0.45ཚུད）ཡིན་པ་དང་། ཕྱི་ལོར་འཕྲོས་སྒྱུར་བྱས་པ་སྒོར་དུང་ཕྱུར་4.4ཡོད།\nས་གནས（གྲོང་ཁྱེར）ཁག་གི་གཞུང་ཁོངས་མ་རྩ་གཉེར་སྐྱོང་གི་སྔོན་རྩིས་ཡོང་འབབ་སྒོར་དུང་ཕྱུར་1.53ཡིན་པའི་ཐོག་ལོ་གོང་མའི་འཕྲོས་སྒྱུར་སྒོར་དུང་ཕྱུར་0.12བསྡོམས་རྗེས་ཡོང་འབབ་སྤྱི་འབོར་སྒོར་དུང་ཕྱུར་1.65ཡིན། ས་གནས（གྲོང་ཁྱེར）ཁག་གི་གཞུང་ཁོངས་མ་རྩ་གཉེར་སྐྱོང་གི་གཏོང་སྒོ་སྒོར་དུང་ཕྱུར་1.36（སྤྱིར་བཏང་གི་སྤྱི་པའི་སྔོན་རྩིས་ཁོངས་སུ་སྒྱུར་འཇུག་བྱས་པ་སྒོར་དུང་ཕྱུར་0.37ཚུད）ཡིན་པ་དང་། ཕྱི་ལོར་འཕྲོས་སྒྱུར་བྱས་པ་སྒོར་དུང་ཕྱུར་0.29ཡོད།\n4.སྤྱི་ཚོགས་འགན་བཅོལ་ཐེབས་རྩའི་སྔོན་རྩིས། ལྗོངས་ཡོངས་ཀྱི་སྤྱི་ཚོགས་འགན་བཅོལ་ཐེབས་རྩའི་སྔོན་རྩིས་ཡོང་འབབ་སྒོར་དུང་ཕྱུར་247.6ཡིན་པ་དང་། དེའི་ནང་འགན་བཅོལ་ཞུ་གྲོན་གྱི་ཡོང་འབབ་སྒོར་དུང་ཕྱུར་216.2དང་། ནོར་སྲིད་ཀྱི་ཁ་གསབ་ཡོང་འབབ་སྒོར་དུང་ཕྱུར་28 སྐྱེད་ཀ་སོགས་ཡོང་འབབ་གཞན་དག་སྒོར་དུང་ཕྱུར་3.4བཅས་ཡིན། ལྗོངས་ཡོངས་ཀྱི་སྤྱི་ཚོགས་འགན་བཅོལ་ཐེབས་རྩའི་སྔོན་རྩིས་གཏོང་སྒོ་སྒོར་དུང་ཕྱུར་221.4ཡིན་པས། གཏོང་ཡོང་མགོ་ཐུག་བཏང་རྗེས་ལོ་འདིའི་འཕྲོས་ལྷག་སྒོར་དུང་ཕྱུར་26.2དང་། ལོ་མཇུག་ཏུ་རིམ་གསོག་འཕྲོས་ལྷག་བྱུང་བ་སྒོར་དུང་ཕྱུར་266.3ཡོད།\n5.ས་གནས་སྲིད་གཞུང་གི་བུ་ལོན་སྔོན་རྩིས་དོ་དམ་བྱས་ཚུལ། སྲིད་གཞུང་གི་བུ་ལོན་བཅད་གྲངས་ལ་དོ་དམ་ནན་པོ་བྱས་ཏེ་སྲིད་གཞུང་གི་བུ་ལོན་ཚང་མ་སྔོན་རྩིས་དོ་དམ་བྱེད་ཁོངས་སུ་བཅུག་ཡོད། 2018ལོར། རྒྱལ་སྲིད་སྤྱི་ཁྱབ་ཁང་གིས་རང་ལྗོངས་ཀྱི་སྲིད་གཞུང་ལ་ཞིབ་དཔྱད་གཏན་འཁེལ་བྱས་པ་བུ་ལོན་བཅད་གྲངས་སྒོར་དུང་ཕྱུར་198.3དང་རང་ལྗོངས་ཀྱིས་ས་གནས་སྲིད་གཞུང་གི་བུན་འཛིན་སྒོར་དུང་ཕྱུར་54.98འགྲེམས་གཏོང་བྱས་ཡོད། ལྗོངས་ཡོངས་ཀྱི་སྲིད་གཞུང་གི་བུ་ལོན་ལྷག་གྲངས་སྒོར་དུང་ཕྱུར་134.79ཡིན་ཞིང་། དེ་བཅད་གྲངས་ནང་ཚོད་འཛིན་ཐུབ་ཡོད།\nརང་སྐྱོང་ལྗོངས་ཀྱི་གཅིག་གྱུར་འཆར་འགོད་གཞིར་བཟུང་། ལྟེ་བའི་ལས་དོན་ལ་དམིགས་ནས་ཕྱོགས་ཁག་གི་འབྱོར་སྟོབས་གཅིག་གྱུར་འཆར་འགོད་བྱས་ཏེ་དམངས་འཚོ་འགན་སྲུང་དང་ལེགས་བཅོས་ཏན་ཏིག་གཏོང་བ་དང་སྤྱི་ཚོགས་བྱ་གཞག་ཁག་ཕྱོགས་ཡོངས་ནས་ཡར་ཐོན་ཡོང་བར་སྐུལ་འདེད་ཧུར་ཐག་བཏང་ཐོག 2018ལོའི་གཏོང་སྒོ་གཙོ་བོའི་སྲིད་ཇུས་ཁག་དོན་འཁྱོལ་ནུས་ལྡན་ཐུབ་པ་བྱས་ཡོད།\n1.འགག་སྒྲོལ་གྱི་ལས་དོན་ཆེན་པོ་གསུམ་མཐའ་གཅིག་ཏུ་ཡག་པོ་སྒྲུབ་ཆེད་མུ་མཐུད་ཤུགས་བརྒྱབ་པ། གཅིག་ནི་ཚབས་ཆེའི་ཉེན་ཁར་འགོག་ཟོན་དང་སེལ་ཐབས་ཧུར་ཐག་བྱས་པ། 《གཙོ་གནད་རྣམ་གྲངས་འཛུགས་སྐྲུན་གྱི་དོ་དམ་ལ་ཕྱོགས་ཡོངས་ནས་ཤུགས་སྣོན་རྒྱག་རྒྱུའི་སྐོར་གྱི་བོད་རང་སྐྱོང་ལྗོངས་མི་དམངས་སྲིད་གཞུང་གི་བརྡ་ཐོ》（བོད་སྲིད་སྤེལ［2018］ཡིག་ཨང་22པ）སོགས་ཀྱི་ཡིག་ཆ་པར་འགྲེམས་བྱས་ཤིང་། ས་གནས་སྲིད་གཞུང་གི་བུ་ལོན་གཡར་བ་དང་མ་དངུལ་བསྡུ་རྒྱུག་གི་བྱ་སྤྱོད་ཚད་ལྡན་བཟོས་ཏེ། མངོན་མེད་བུ་ལོན་མང་དུ་འགྲོ་རིགས་མཐའ་གཅིག་ཏུ་བཀག་ཡོད། ས་གནས་སྲིད་གཞུང་གི་མངོན་མེད་བུ་ལོན་གྱི་གྲངས་གཞིར་ལྟ་དཔྱད་ཚད་ལེན་དང་བསྡོམས་རྩིས་རྒྱག་རྒྱུར་ཤུགས་སྣོན་བརྒྱབ་སྟེ། མངོན་མེད་བུ་ལོན་གྱི་གཞི་གྲངས་ཤེས་རྟོགས་གསལ་པོ་བྱས་ནས། ལྗོངས་ཡོངས་ཀྱི་ས་གནས་སྲིད་གཞུང་གི་མངོན་མེད་བུ་ལོན་ཉེན་ཁར་འགོག་ཟོན་དང་སེལ་ཐབས་བྱེད་པའི་ལག་བསྟར་ཇུས་གཞི་བཟོས་པ་མ་ཟད་ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་ལ་སྙན་འབུལ་ཞུས་ཡོད། ས་གནས་སྲིད་གཞུང་གི་མངོན་མེད་བུ་ལོན་ཐག་གཅོད་བརྟན་པོ་དང་ཡག་པོ་བྱས་པ་དང་། མངོན་མེད་བུ་ལོན་གསོག་འབོར་གྱི་ཉེན་ཁ་གོ་རིམ་ལྡན་པའི་ངང་སེལ་བས་མངོན་མེད་བུ་ལོན་ལྷག་གྲངས་ལོ་རེ་བཞིན་ཉུང་དུ་སོང་ཡོད། ས་གནས་སྲིད་གཞུང་གི་བུ་ལོན་བཅད་གྲངས་ལ་དོ་དམ་བྱེད་རྒྱུ་ཚད་ལྡན་བཟོས་པ་དང་ས་གནས་སྲིད་གཞུང་གི་བུན་འཛིན་འགྲེམས་གཏོང་བྱེད་རྒྱུའི་ལས་དོན་ཡག་པོ་སྤེལ་ནས་འགྲིམ་འགྲུལ་དང་། ཡུལ་སྤོས་དབུལ་སྐྱོར། གད་སྙིགས་དང་བཙོག་ཆུ་གཙང་གསིང་སོགས་གཙོ་གནད་རྣམ་གྲངས་འཛུགས་སྐྲུན་བྱེད་རྒྱུར་རྒྱབ་སྐྱོར་བྱས་ཡོད། གཉིས་ནི་ནུས་ཤུགས་ཡོད་རྒུས་དབུལ་གྲོལ་འགག་སྒྲོལ་གྱི་ལས་དོན་ལ་ཕན་སྐུལ་བཏང་བ། རིམ་ཁག་ནོར་སྲིད་ཀྱི་རིགས་འདྲ་མིན་གྱི་ནོར་སྲིད་ཞིང་འབྲེལ་མ་དངུལ་སྒོར་དུང་ཕྱུར་167.3གཅིག་གྱུར་སྒྲིལ་སྤྱོད་བྱས་ནས་དབུལ་གྲོལ་འགག་སྒྲོལ་གྱི་ཁྱད་ལྡན་ཐོན་ལས་གོང་འཕེལ་དང་། རྨང་གཞིའི་སྒྲིག་བཀོད་ཆུང་གྲས་འཛུགས་སྐྲུན། སྐྱེ་ཁམས་སྐྱོང་གསབ་ཀྱིས་དབུལ་གྲོལ། ཡུལ་སྤོས་དབུལ་སྐྱོར་སོགས་བྱེད་རྒྱུའི་ཐད་རྒྱབ་སྐྱོར་བྱས་ཡོད། དེའི་ནང་དབུལ་གྲོལ་འགག་སྒྲོལ་གྱི་ཐོན་ལས་གོང་འཕེལ་གཏོང་རྒྱུར་མ་དངུལ་སྒོར་དུང་ཕྱུར་53དོན་འཁྱོལ་བྱས་པ་དང་། སྐྱེ་ཁམས་སྐྱོང་གསབ་ཀྱི་དབུལ་སྐྱོར་ལས་གནས་ཀྱི་ཁ་གསབ་མ་དངུལ་སྒོར་དུང་ཕྱུར་23.33དོན་འཁྱོལ་བྱས་ཤིང་། སྐྱེ་ཁམས་དབུལ་གྲོལ་ལས་གནས་ཁྲི་66.66བར་མང་དུ་བཏང་བ། ལས་གནས་ཀྱི་ཁ་གསབ་རོགས་དངུལ་ཚད་གཞི་ལོ་རེར་མི་རེར་ཆ་སྙོམས་སྒོར་3500ལ་སྤར་བ་བཅས་བྱས་ཡོད། ལོ་ཧྲིལ་པོར་རྫོང་ཆུད་25དབུལ་གྲོལ་ཞྭ་ཕུད་ཀྱི་ཚད་གཞི་ལོན་པ་དང་། གྲོང་ཚོ་དང་གྲོང་ལྷན་2100དབུལ་པོ་ནས་ཐོན་པའི་ཚད་གཞིར་སླེབས་པ། མི་ཁྲི་18དབུལ་གྲོལ་གྱི་ཚད་གཞིར་སླེབས་པ་བཅས་བྱུང་ཡོད། གསུམ་ནི་སྦགས་བཙོག་འགོག་བཅོས་བྱེད་རྒྱུར་ཕྱོགས་ཡོངས་ནས་རྒྱབ་སྐྱོར་བྱས་པ། རྒྱལ་ཡོངས་སྐྱེ་ཁམས་ཁོར་ཡུག་སྲུང་སྐྱོབ་ཚོགས་ཆེན་གྱི་དགོངས་དོན་དོན་འཁྱོལ་ནན་ཏན་བྱས་ཐོག འབྱུང་འཕྲོད་གོང་འཕེལ་གྱི་འདུ་ཤེས་བརྟན་པོ་བཙུགས་ནས། སྐྱེ་ཁམས་བདེ་འཇགས་སྲུང་བཅད་འཛུགས་སྐྱོང་བྱེད་ཤུགས་ཆེ་རུ་བཏང་བ་དང་། དམིགས་བཀར་དུ་རླུང་ཁམས་ཆེ་མོ་དང་། ཆུ། ས་རྒྱུ་བཅས་ཁྱབ་ཁོངས་ཆེན་པོ་གསུམ་གྱི་སྦགས་བཙོག་འགོག་བཅོས་བྱེད་རྒྱུའི་ལས་ཀར་དམིགས་སུ་བཀར་ནས་རྒྱབ་སྐྱོར་བྱས་ཡོད། མ་དངུལ་སྒོར་དུང་ཕྱུར་7དོན་འཁྱོལ་བྱས་ནས་གྲོང་ཁྱེར་དང་གྲོང་རྡལ་གྱི་བཙོག་ཆུ་དང་གད་སྙིགས་གཙང་གསིང་གི་སྒྲིག་ཆས་རྣམ་གྲངས་འཛུགས་སྐྲུན་ཐད་རྒྱབ་སྐྱོར་བྱས་ཡོད། ཆུ་བོ་རྒྱུག་ཁུལ་སྟོད་སྨད་ཀྱི་འཕྲེད་ཕྱོགས་སྐྱེ་ཁམས་སྲུང་སྐྱོབ་ཀྱི་སྐྱོང་གསབ་ལམ་སྲོལ་བཙུགས་ནས་ཁོར་ཡུག་སྲུང་སྐྱོབ་ཀྱི་དམིགས་ཚད་འགན་འཁྲིའི་བྱ་དགའ་ཆད་གཅོད་ལམ་ལུགས་དོན་འཁྱོལ་ནན་པོ་བྱས་ཡོད། ཀྲུང་དབྱང་ནས་ཁོར་ཡུག་སྲུང་སྐྱོབ་ལྟ་བཤེར་བྱེད་པའི་ཁྲོད་ཐོན་པའི་འབྲེལ་ཡོད་གནད་དོན་བཅོས་སྒྲིག་བྱེད་རྒྱུ་དོན་འཁྱོལ་ནན་ཏན་བྱས་ཡོད།\n2.མཐའ་མཚམས་ས་ཁུལ་གོང་འཕེལ་གཏོང་རྒྱུར་རྒྱབ་སྐྱོར་བྱས་པ། ལོ་གཉིས་རིང་མ་དངུལ་སྒོར་དུང་ཕྱུར་94.6གཅིག་གྱུར་འཆར་འགོད་ཀྱིས་དོན་འཁྱོལ་བྱས་ཏེ། མཐའ་མཚམས་འབྱོར་འབྲིང་གྲོང་ཚོ་འཛུགས་སྐྲུན་བྱེད་རྒྱུར་རྒྱབ་སྐྱོར་བྱས་པ་དང་། མཐའ་མིའི་ཁ་གསབ་རོགས་དངུལ་སྒོར་དུང་ཕྱུར་6.32དོན་འཁྱོལ་བྱས་ནས་མཐའ་མཚམས་ཀྱི་འཐབ་ས་དང་པོ་དང་གཉིས་པའི་མཐའ་མིའི་ཁ་གསབ་ཚད་གཞི་ཁག་སོ་སོར་ལོ་རེར་མི་རེར་ཆ་སྙོམས་སྒོར་3700དང་སྒོར་3500ལ་སྤར་ནས་མཐའ་མཚམས་ས་ཁུལ་གྱི་མང་ཚོགས་ཀྱིས་མཐའ་མཚམས་སུ་ཐོན་སྐྱེད་འཚོ་བསྐྱེལ་རྒྱུར་ཁྲིད་སྟོན་ཧུར་ཐག་བྱས་ཡོད། བདེ་སྐྱིད་མཛེས་སྡུག་ལྡན་པའི་མཐའ་མཚམས་འབྱོར་འབྲིང་གྱི་དཔེ་སྟོན་ཤང་ཡུལ་སྨད་འཛུགས་སྐྲུན་བྱེད་རྒྱུར་རྒྱབ་སྐྱོར་བྱས་ཡོད། མཐའ་མཚམས་འབྱོར་འབྲིང་གྲོང་ཚོར་རླུང་འཕྲིན་བརྙན་འཕྲིན་དུད་ཚང་ཚང་མར་ཤར་གཏོང་ཐུབ་རྒྱུའི་རྣམ་གྲངས་ལ་མ་དངུལ་སྒོར་དུང་ཕྱུར་1.1དོན་འཁྱོལ་བྱས་ཡོད། མཐའ་མཚམས་ཀྱི་རང་བྱུང་གྲོང་ཚོ་དང་གལ་ཆེའི་འགྲིམ་འགྲུལ་ལམ་རྒྱུད་ཀྱི་འཕྲིན་གཏོང་བརྡ་འཕྲིན་ཡོངས་སུ་ཁེབས་རྒྱུར་རྒྱབ་སྐྱོར་དང་སྐུལ་སྤེལ་བཏང་ཡོད།\n3.གྲོང་གསེབ་དར་རྒྱས་གཏོང་རྒྱུའི་འཐབ་ཇུས་ལག་བསྟར་བྱེད་རྒྱུར་རྒྱབ་སྐྱོར་བྱས་པ། ཞིང་འབྲོག་ཁུལ་གྱི་རྨང་གཞིའི་སྒྲིག་བཀོད་ཆ་རྐྱེན་ལེགས་སུ་བཏང་བ། གྲོང་གསེབ་ཀྱི་གཞུང་ལམ་འཛུགས་སྐྲུན་ཐད་མ་དངུལ་སྒོར་དུང་ཕྱུར་68.36དང་། ཆུ་བེད་གཙོ་གནད་རྫོང་དང་ནུས་ཕྱེ་ཆུ་བསྲིའི་རྣམ་གྲངས་འཛུགས་སྐྲུན་མ་དངུལ་སྒོར་དུང་ཕྱུར་8.66དོན་འཁྱོལ་བྱས་ཡོད། ཞིང་ལས་ཕྱོགས་བསྡུས་གསར་སྤེལ་ས་ཞིང་བཅོས་སྐྱོང་དང་ཐོན་ལས་ཅན་གྱི་གཉེར་སྐྱོང་རྣམ་གྲངས་ལ་མ་དངུལ་སྒོར་དུང་ཕྱུར་6.36དང་། ཆུ་བོ་འབྲིང་ཆུང་རྒྱུག་ཁུལ་བཅོས་སྐྱོང་ཐད་མ་དངུལ་སྒོར་དུང་ཕྱུར་3.94 སྤྱི་ཕན་རང་བཞིན་གྱི་ཆུ་བེད་ལས་གྲྭ་དང་གྲོང་གསེབ་ཀྱི་གློག་ཁང་ཆུང་གྲས་ཉམས་གསོ་བདག་སྐྱོང་བྱེད་རྒྱུའི་ཐད་མ་དངུལ་སྒོར་དུང་ཕྱུར་1.7 གཙོ་གནད་ཁུལ་ཁོངས་ཀྱི་ས་ཆུ་ཤོར་རིགས་བཅོས་སྐྱོང་བྱེད་པར་མ་དངུལ་སྒོར་དུང་ཕྱུར་1.27བཅས་དོན་འཁྱོལ་བྱས་ཡོད། ཞིང་འབྲོག་ལས་ལ་རྒྱབ་སྐྱོར་དང་སྲུང་སྐྱོབ་བྱེད་རྒྱུར་ཤུགས་སྣོན་བརྒྱབ་པ། ཞིང་ལས་ལ་རྒྱབ་སྐྱོར་དང་སྲུང་སྐྱོབ་བྱེད་རྒྱུའི་ཁ་གསབ་མ་དངུལ་སྒོར་དུང་ཕྱུར་3.83དང་། གྲོང་གསེབ་ཀྱི་འཐུང་ཆུའི་བདེ་འཇགས་རྣམ་གྲངས་ཐད་མ་དངུལ་སྒོར་དུང་ཕྱུར་3.76 ཞིང་འབྲོག་ལས་ཀྱི་གནོད་འགོག་གེགས་སེལ་ཐད་མ་དངུལ་སྒོར་དུང་ཕྱུར་2.18 དེང་རབས་ཀྱི་ཞིང་ལས་དང་ཁྱད་ལྡན་ལེགས་ཆ་ཆེ་བའི་ཐོན་ལས་གོང་འཕེལ་གཏོང་རྒྱུ་སོགས་ཀྱི་ཐད་མ་དངུལ་སྒོར་དུང་ཕྱུར་1.26 རྩྭ་ཐང་འགན་གཙང་གཉེར་སྐྱོང་བྱེད་དབང་གཏན་འཁེལ་བྱེད་པའི་ལས་ཀའི་འགྲོ་གྲོན་སྒོར་དུང་ཕྱུར་1.26 ཞོད་ཟོན་ཐན་འགོག་ཐད་མ་དངུལ་སྒོར་དུང་ཕྱུར་1.05 མཉམ་སྡེབ་དཔལ་འབྱོར་ལ་རོགས་སྐྱོར་བྱེད་རྒྱུའི་ཐད་མ་དངུལ་སྒོར་དུང་ཕྱུར་1བཅས་དོན་འཁྱོལ་བྱས་ཡོད། ཁྱད་ལྡན་གྲོང་ཁྱེར་གྲོང་རྡལ་ཆུང་གྲས་ཀྱི་བྱེད་ནུས་ཚང་སྒྲིག་འཛུགས་སྐྲུན་བྱེད་རྒྱུའི་ཐད་མ་དངུལ་སྒོར་དུང་ཕྱུར་5དང་མཛེས་སྡུག་ལྡན་པའི་གྲོང་གསེབ་འཛུགས་སྐྲུན་ཚོད་ལྟ་བྱེད་རྒྱུའི་ཐད་མ་དངུལ་སྒོར་ཁྲི་4980གཅིག་གྱུར་འཆར་འགོད་བྱས་ཡོད།\n4.དམངས་འཚོ་འགན་སྲུང་དང་ལེགས་བཅོས་བྱེད་རྒྱུར་རྒྱབ་སྐྱོར་བྱས་པ། དེའང་གཅིག་ནི་སྤྱི་ཚོགས་འགན་བཅོལ་མ་ལག་འཐུས་སྒོ་ཚང་དུ་བཏང་བ། གྲོང་ཁྱེར་དང་གྲོང་གསེབ་ཀྱི་ཡུལ་མིའི་གཞི་རྩའི་རྒན་གསོ་འགན་བཅོལ་གྱི་རྨང་གཞིའི་རྒན་གསོའི་མ་དངུལ་ཚད་གཞི་དེ་ཟླ་རེར་མི་རེར་ཆ་སྙོམས་སྒོར་170ལ་སྤར་ཡོད། ལས་འཁྱུར་མི་སྣའི་གཞི་རྩའི་རྒན་གསོའི་མ་དངུལ་ཐོབ་ཐང་ཚད་གཞི་མུ་མཐུད་མཐོ་རུ་བཏང་ཡོད། གྲོང་ཁྱེར་དང་གྲོང་གསེབ་ཀྱི་ཡུལ་མིའི་གཞི་རྩའི་སྨན་བཅོས་འགན་བཅོལ་ལམ་ལུགས་སྒྲིལ་སྤྱོད་བྱེད་རྒྱུར་སྐུལ་སྤེལ་ཧུར་ཐག་བཏང་ཡོད། གཉིས་ནི་སྤྱི་ཚོགས་རོགས་སྐྱོབ་མ་ལག་འཐུས་སྒོ་ཚང་དུ་བཏང་བ། གྲོང་ཁྱེར་དང་གྲོང་རྡལ་གྱི་གྲོང་མིའི་མ་མཐའི་འཚོ་བ་འགན་སྲུང་གི་ཁ་གསབ་རོགས་དངུལ་གྱི་ཚད་གཞི་དེ་མི་རེར་ཟླ་རེར་ཆ་སྙོམས་སྒོར་750དང་། གྲོང་གསེབ་ཀྱི་མ་མཐའི་འཚོ་བ་འགན་སྲུང་གི་ཁ་གསབ་རོགས་དངུལ་གྱི་ཚད་གཞི་དེ་མི་རེར་ལོ་རེར་ཆ་སྙོམས་སྒོར་4450ལ་སྤར་བ། དཀའ་ངལ་ཡོད་པའི་དབང་པོ་སྐྱོན་ཅན་གྱི་འཚོ་བའི་ཁ་གསབ་ཚད་གཞི་དེ་ཟླ་རེར་མི་རེར་ཆ་སྙོམས་སྒོར་100ལ་སྤར་བ། ཚབས་ཆེའི་དབང་པོ་སྐྱོན་ཅན་གྱི་ནད་སྐྱོང་གི་ཁ་གསབ་ཚད་གཞི་དེ་ཟླ་རེར་མི་རེར་ཆ་སྙོམས་སྒོར་200ལ་སྤར་ཡོད། ཆབ་མདོ་གྲོང་ཁྱེར་འཇོ་མདའ་རྫོང་འབྲི་ཆུ་དང་ཉིང་ཁྲི་རྒྱ་ལ་གྲོང་ཚོའི་ཡར་ཀླུང་གཙང་པོའི་རི་ཉིལ་སོགས་རང་བྱུང་གནོད་འཚེ་ལ་འཕྲལ་དུ་ཁ་གཏད་བཅགས་ཡོད། གསུམ་ནི་སྤྱི་ཚོགས་ཀྱི་ལས་སྒྱུར་བཀོད་སྒྲིག་མ་དངུལ་འགན་སྲུང་ཡག་པོ་བྱས་པ། ལས་འཁྱུར་ལས་བྱེད་པ་དང་། དམག་སྡེ་བཅོ་བརྒྱད་པའི（ལམ་བཞི）བོད་བསྐྱོད་ལས་འཁྱུར་བློ་མཐུན་རྒན་གྲས་ཀྱི་དམིགས་བསལ་གྱི་སྲིད་ཇུས་ཐོབ་ཐང་དོན་འཁྱོལ་ཧུར་ཐག་བྱས་ཡོད། བཞི་ནི་ལས་གཏོད་དང་ལས་ཞུགས་ལ་སྐུལ་འདེད་གཏོང་རྒྱུར་རྒྱབ་སྐྱོར་བྱས་པ། “གཉིས་གཏོད”ཐེབས་རྩ་དང་ལས་ཞུགས་དང་ལས་གཏོད་ཁ་གསབ་མ་དངུལ་གཅིག་གྱུར་འཆར་འགོད་བྱས་ཏེ། སློབ་ཆེན་ཐོན་པའི་སློབ་མ་ཁྲོམ་ར་བརྒྱུད་དེ་ལས་ཞུགས་དང་ཕ་ཡུལ་དུ་ལོག་ནས་ལས་གཏོད་སོགས་བྱེད་རྒྱུའི་ཁ་གསབ་སྲིད་ཇུས་དོན་འཁྱོལ་དང་སྲིད་གཞུང་གིས་ཉོ་རྒྱུའི་སྤྱི་ཕན་རང་བཞིན་གྱི་ལས་གནས་ཁ་གསབ་མ་དངུལ་སྒོར་དུང་ཕྱུར་6དོན་འཁྱོལ་བྱས་པ་དང་། རང་སྐྱོང་ལྗོངས་ལག་རྩལ་སློབ་གླིང་འཛུགས་སྐྲུན་བྱེད་རྒྱུར་སྐུལ་འདེད་བཏང་ཡོད། ལྔ་ནི་འགན་སྲུང་རང་བཞིན་གྱི་བདེ་འཁོད་ལས་གྲྭར་སྐུལ་འདེད་ཤུགས་ཆེ་བཏང་བ། རིགས་འདྲ་མིན་གྱི་འགན་སྲུང་རང་བཞིན་གྱི་བདེ་འཁོད་ལས་གྲྭའི་ཁང་པ་ཁྲི་5.6བསྒྱུར་བཀོད་དང་གསར་རྒྱག་བྱས་པ་དང་གྲོང་ཁྱེར་གྲོང་རྡལ་གྱི་དཀའ་ངལ་ཡོད་པའི་ཁྱིམ་ཚང་ལ་སྡོད་ཁང་གི་ཁ་གསབ་རོགས་དངུལ་སྤྲོད་པའི་སྲིད་ཇུས་དོན་འཁྱོལ་གང་ལེགས་བྱས་ཡོད།\n5.སྤྱི་ཚོགས་བྱ་གཞག་གོང་འཕེལ་གཏོང་རྒྱུར་རྒྱབ་སྐྱོར་བྱས་པ། གཅིག་ནི་སློབ་གསོའི་བྱ་གཞག་སྔོན་ལ་གོང་འཕེལ་གཏོང་རྒྱུ་མཐའ་འཁྱོངས་བྱས་པ། མ་དངུལ་སྒོར་དུང་ཕྱུར་20.96དོན་འཁྱོལ་བྱས་ནས་སློབ་གསོའི“འགན་ལེན་གསུམ”གྱི་ཚད་གཞི་དེ་ལོ་རེར་སློབ་མ་རེར་ཆ་སྙོམས་སྒོར་3720ལ་སྤར་ཡོད། གྲོང་གསེབ་ཀྱི་འོས་འགན་སློབ་གསོའི་འཚོ་བཅུད་ལེགས་སུ་གཏོང་རྒྱུའི་འཆར་གཞིའི་ཐད་མ་དངུལ་སྒོར་དུང་ཕྱུར་3.25དང་། ལོ་15རིང་སློབ་ཡོན་མི་དགོས་པའི་སློབ་གསོའི་ཐད་མ་དངུལ་སྒོར་དུང་ཕྱུར་5.24 སློབ་གསོའི་ཤེས་ལྡན་པའི“ཚོགས་སྒྲིག་རྣམ་པའི”བོད་སྐྱོར་རྣམ་གྲངས་ཐད་མ་དངུལ་སྒོར་དུང་ཕྱུར་3བཅས་དོན་འཁྱོལ་བྱས་ཡོད། ས་ཁད་མཐོ་བའི་སློབ་གྲྭའི་དྲོད་གཏོང་ལས་གཞི་ལག་བསྟར་དང་འོས་འགན་སློབ་གསོའི་ཆ་རྐྱེན་ཞན་པའི་སློབ་གྲྭ་བསྒྱུར་བཀོད་བྱེད་རྒྱུར་རྒྱབ་སྐྱོར་བྱས་ཡོད། བོད་ལྗོངས་བོད་ལུགས་གསོ་རིག་སློབ་གྲྭ་ཆེན་མོ་འཛུགས་སྐྲུན་བྱེད་རྒྱུར་རྒྱབ་སྐྱོར་བྱས་ཡོད། གཉིས་ནི་སྨན་བཅོས་འཕྲོད་བསྟེན་གྱི་སྒྲིག་སྲོལ་བསྒྱུར་བཅོས་བྱེད་རྒྱུར་སྐུལ་སྤེལ་བཏང་བ། ཐུམ་བུའི་ནད་ཀྱི་ཕྱོགས་བསྡུས་སྔོན་འགོག་སོགས་གལ་ཆེའི་སྤྱི་པའི་འཕྲོད་བསྟེན་གྱི་ཆེད་སྤྱོད་མ་དངུལ་སྒོར་དུང་ཕྱུར་9.45དང་། གཞུང་གི་སྨན་ཁང་གི་ཕྱོགས་བསྡུས་བསྒྱུར་བཅོས་ཐད་ཁ་གསབ་རོགས་དངུལ་སྒོར་དུང་ཕྱུར་3.02\nབོད་ལུགས་གསོ་རིག་བྱ་གཞག་གོང་འཕེལ་གཏོང་བའི་ཐད་མ་དངུལ་སྒོར་དུང་ཕྱུར་0.78བཅས་དོན་འཁྱོལ་བྱས་ཡོད། གཞི་རྩའི་སྤྱི་པའི་འཕྲོད་བསྟེན་ཞབས་ཞུའི་རྣམ་གྲངས་ཐད་ཁ་གསབ་རོགས་དངུལ་གྱི་ཚད་གཞི་ལོ་རེར་མི་རེར་ཆ་སྙོམས་སྒོར་75ལ་སྤར་ཡོད། དམངས་ཡོངས་ཀྱི་ལུས་པོར་བརྟག་དཔྱད་བྱེད་རྒྱུའི་སྲིད་ཇུས་མུ་མཐུད་ལག་བསྟར་བྱས་ཡོད། ས་ཁད་མཐོ་བའི་ས་ཁུལ་གྱི་ཤང་གྲོང་རྡལ་གྱི་འཕྲོད་བསྟེན་ཁང་གི་ཆེད་ལས་ལག་རྩལ་པའི་དམིགས་བསལ་ལས་གནས་ཀྱི་བྱ་དགའི་ཁ་གསབ་སྲིད་ཇུས་དོན་འཁྱོལ་ཧུར་ཐག་བྱས་ཡོད། མ་དངུལ་སྒོར་དུང་ཕྱུར་1.47དོན་འཁྱོལ་བྱས་ནས་ལྗོངས་བུད་མེད་དང་བྱིས་པའི་སྨན་ཁང་འཛུགས་སྐྲུན་བྱེད་རྒྱུར་རྒྱབ་སྐྱོར་བྱས་ཡོད། རང་སྐྱོང་ལྗོངས་ལྟེ་གནས་སྨན་ཁང་འཛུགས་སྐྲུན་བྱེད་རྒྱུར་རྒྱབ་སྐྱོར་བྱས་ཡོད། སྨན་བཅོས་འཕྲོད་བསྟེན་གྱི་ཤེས་ལྡན་པ་ཚོགས་སྒྲིག་རྣམ་པའི་བོད་སྐྱོར་རྣམ་གྲངས་མ་དངུལ་སྒོར་དུང་ཕྱུར་1དོན་འཁྱོལ་བྱས་ཡོད། གསུམ་ནི་རིག་གནས་བྱ་གཞག་གོང་འཕེལ་གཏོང་རྒྱུར་རྒྱབ་སྐྱོར་བྱས་པ། རིག་གནས་ཐོན་ལས་གོང་འཕེལ་གྱི་ཆེད་སྤྱོད་མ་དངུལ་སྒོར་ཁྲི་4000དོན་འཁྱོལ་བྱས་པ་དང་། སྤྱི་པའི་རིག་གནས་བྱེད་སྒོ་སྤེལ་ས་རིན་པ་མེད་པར་སྒོ་ཕྱེ་བའི་སྲིད་ཇུས་མུ་མཐུད་ལག་བསྟར་བྱས་ཡོད། རིག་དངོས་སྲུང་སྐྱོབ་དང་མངོན་མིན་རིག་གནས་ཤུལ་བཞག་སྲུང་སྐྱོབ་བྱེད་རྒྱུའི་ཐད་མ་དངུལ་སྒོར་དུང་ཕྱུར་3.51དོན་འཁྱོལ་བྱས་ཡོད། བཞི་ནི་ཚན་རྩལ་བྱ་གཞག་ཐད་མ་དངུལ་གཏོང་ཤུགས་ཆེ་རུ་བཏང་བ། དངོས་སྤྱོད་ལག་རྩལ་ཞིབ་འཇུག་དང་གསར་སྤེལ་བྱེད་རྒྱུའི་ཐད་མ་དངུལ་སྒོར་དུང་ཕྱུར་2དང་ཚན་རྩལ་ཆེད་མངགས་པའི་འཚོ་བའི་ཁ་གསབ་རོགས་དངུལ་སྒོར་དུང་ཕྱུར་0.66དོན་འཁྱོལ་བྱས་ཡོད།\n6.ཡུན་རིང་བདེ་འཁོད་ཡོང་བར་སྐུལ་འདེད་གཏོང་རྒྱུར་རྒྱབ་སྐྱོར་ཤུགས་ཆེ་བྱས་པ། ལྟ་ཞིབ་སྒྲིག་སྲོལ་བསྒྱུར་བཅོས་བྱེད་རྒྱུ་དང་། ཁྲིམས་ཁང་དང་ཞིབ་དཔྱོད་ཁང་གཉིས་ཞིང་ཆེན་རིམ་པའི་གཅིག་གྱུར་འཆར་འགོད་ཀྱི་ཚོད་ལྟ་སྤེལ་ཡུལ་ལ་སྐུལ་སྤེལ་ཧུར་ཐག་བཏང་བ་དང་། དེ་བཞིན་རྨང་བརྟན་དམངས་ཕན་དང་“སྔོན་ཐོན་གཉིས་ལྡན་དུད་སྦྲེལ”གྱི་མཚན་གཏོད། སྤྱི་ཚོགས་དོ་དམ་གསར་གཏོད། གཞི་རིམ་ཏང་ལེགས་སྐྱོང་སོགས་བྱེད་རྒྱུའི་ཐད་ཀྱི་མ་དངུལ་འགན་ལེན་ཡག་པོ་བྱས་ཡོད། “ནག་སེལ་གཤེད་བཅོམ་དང་། ཁྲིམས་མེད་ལ་རྡུང་རྡེག ཟང་ཟིང་བཅོས་སྒྲིག གཡེམ་འཆལ་ལོག་རིགས་ལ་རྡུང་རྡེག”བཅས་ཀྱི་ཆེད་སྤྱོད་འཐབ་རྩོད་སྤེལ་རྒྱུར་རྒྱབ་སྐྱོར་བྱས་ཏེ། སྤྱི་ཚོགས་བདེ་འཇགས་ལྟ་སྡོམ་གྱི་དགོས་མཁོ་ཏན་ཏིག་བསྐངས་ཡོད། ལས་རོགས་ཉེན་རྟོག་པའི་ཐོབ་ཐང་སྐབས་བསྟུན་ལེགས་སྒྲིག་བྱེད་པའི་ལམ་སྲོལ་བཟོས་ཡོད། “སྔོན་ཐོན་གཉིས་ལྡན་དུད་སྦྲེལ”གྱི་མཚན་གཏོད་བྱེད་སྒོའི་ཐད་འགྲོ་གྲོན་སྒོར་དུང་ཕྱུར་1.58བཏང་བ་དང་། གྲོང་ཚོ་རིམ་པའི་རྩ་འཛུགས་ཀྱི་ཏང་ལེགས་སྐྱོང་ལས་དོན་གྱི་འགྲོ་གྲོན་ཚད་གཞི་དེ་གྲོང་ཚོ་རེར་ལོ་རེར་སྒོར་ཁྲི་10ལ་སྤར་ཡོད། བདེ་འཇགས་ཐོན་སྐྱེད་ཀྱི་ལྟ་སྐུལ་དོ་དམ་དང་ས་གཤིས་གནོད་འཚེ་བཅོས་སྐྱོང་གི་ནུས་པ་ལེགས་སྐྱོང་བྱེད་རྒྱུར་རྒྱབ་སྐྱོར་བྱས་ཡོད།\n7.དངོས་གཞིའི་དཔལ་འབྱོར་གོང་འཕེལ་གཏོང་རྒྱུར་རྒྱབ་སྐྱོར་བྱས་པ། གོང་འཕེལ་གྱི་ཁོར་ཡུག་ལེགས་སུ་བཏང་ནས་ལོ་འཁོར་མོར་ཀྲུང་དབྱང་དང་ས་གནས་ཀྱི་སྔོན་རྩིས་ནང་གཞི་རྩའི་འཛུགས་སྐྲུན་ཐད་ལ་ཁྱོན་མ་དངུལ་སྒོར་དུང་ཕྱུར་185.95རིམ་རྩིས་གྲབས་གསོག་བྱས་ཡོད། ཚོང་དང་མ་རྩ་འདྲེན་འགུགས་ཀྱི་གཟིགས་སྐྱོང་སྲིད་ཇུས་བཟོས་ནས་སྒོར་དུང་ཕྱུར་5ཡི་ཚོང་དང་མ་རྩ་འདྲེན་འགུགས་བྱེད་པའི་བྱ་དགའི་མ་དངུལ་སྤྲོད་རྒྱུ་བྱས་ཡོད། “དགུན་དུས་བོད་དུ་བསྐྱོད་དེ་ས་གོ་ལའི་གླེང་སྣེ་གསུམ་པ་མཉམ་རོལ་བྱེད”ཅེས་པའི་བྱེད་སྒོ་སྤེལ་རྒྱུར་རྒྱབ་སྐྱོར་ཤུགས་ཆེ་བྱས་ཡོད། “སྐབས་བཞི་པའི་ཀྲུང་གོའི་བོད་ལྗོངས་ཀྱི་རྒྱལ་སྤྱིའི་འགྲེམས་ཚོགས”ཐུགས་གྲ་ལེགས་འགྲིག་ངང་གཉེར་རྒྱུར་རྒྱབ་སྐྱོར་བྱས་ཡོད། ས་མཐོའི་སྐྱེ་དངོས་ཐོན་ལས་དང་། ཁྱད་ལྡན་ཡུལ་སྐོར་རིག་གནས། འབྱུང་འཕྲོད་བཟོ་ལས། དྭངས་གཙང་ནུས་རྒྱུའི་ཐོན་ལས་སོགས་ཐོན་ལས་གོང་འཕེལ་གཏོང་རྒྱུར་རྒྱབ་སྐྱོར་བྱས་ཡོད།\n8.ནོར་སྲིད་ཀྱི་སྒྲིག་སྲོལ་བསྒྱུར་བཅོས་བྱེད་རྒྱུར་སྐུལ་སྤེལ་ཏན་ཏིག་བཏང་བ། གཅིག་ནི་སྔོན་རྩིས་བཟོ་འགོད་དོ་དམ་བྱེད་རྒྱུར་ཤུགས་སྣོན་བརྒྱབ་པ། སྔོན་རྩིས་བཟོ་འབུལ་གྱི་བྱ་སྤྱོད་ཚད་ལྡན་བཟོས་ནས་སྔོན་རྩིས་ཚབ་འགོད་ཀྱི་གཞི་ཁྱོན་དང་སྔོན་རྩིས་དོན་འཁྱོལ་བྱེད་པའི་ནང་གི་བགོ་བཤའ་ཐེངས་གཉིས་པ་རྒྱག་རིགས་ཉུང་དུ་བཏང་ཡོད། རྣམ་གྲངས་ཐོ་མཛོད་འཛུགས་སྐྱོང་བྱེད་རྒྱུར་ཤུགས་སྣོན་བརྒྱབ་པ་དང་། དུས་འབྲིང་གི་ནོར་སྲིད་འཆར་འགོད་དོ་དམ་བྱེད་རྒྱུ་ཕྱོགས་ཡོངས་ནས་ལག་བསྟར་བྱས་ཡོད། གཉིས་ནི་སྔོན་རྩིས་དོན་འཁྱོལ་བྱེད་པའི་ནུས་ཕྱོད་ཆེ་རུ་བཏང་བ། སྔོན་རྩིས་དོན་འཁྱོལ་ལ་གཅུན་སྡོམ་བྱེད་རྒྱུ་ནན་ཏུ་བཏང་ནས“སྔོན་ལ་སྔོན་རྩིས་ཡོད་པ་དང་རྗེས་སུ་གཏོང་སྒོ་གཏོང་བ་དང་སྔོན་རྩིས་མེད་པའི་རིགས་ཀྱི་གཏོང་སྒོ་གཏོང་མི་ཆོག་པའི”བླང་བྱ་ཤུགས་ཆེར་བཏང་སྟེ་སྔོན་རྩིས་དོན་འཁྱོལ་ལ་དཔྱད་ཞིབ་ནན་པོ་དང་སྔོན་རྩིས་གཏོང་སྒོར་དོ་དམ་ཚད་ལྡན་བྱས་ཡོད། འཕྲོས་སྒྱུར་འཕྲོས་ལྷག་གི་མ་དངུལ་ལ་དོ་དམ་བྱེད་རྒྱུར་ཤུགས་སྣོན་བརྒྱབ་ནས་གསོག་ཐེབས་མ་དངུལ་ཕན་སྒྱུར་བྱས་ཁར། མ་དངུལ་ཐད་ནས་རྒྱབ་སྐྱོར་བྱེད་དགོས་ངེས་ཀྱི་ཁྱབ་ཁོངས་སུ་གཅིག་གྱུར་འཆར་འགོད་ཐོག་བཏང་ཡོད། གསུམ་ནི་གཤམ་འོག་ལ་མ་དངུལ་སྒྱུར་སྤྲོད་བྱེད་པའི་ལམ་ལུཌ་འཐུས་སྒོ་ཚང་དུ་བཏང་བ། ནོར་སྲིད་ཀྱི་དོན་དབང་དང་གཏོང་སྒོའི་འགན་འཁྲི་དབྱེ་འབྱེད་བསྒྱུར་བཅོས་བྱེད་རྒྱུར་སྐུལ་སྤེལ་བཏང་ནས་མཉམ་ཞུགས་ཚོགས་འདུའི་ལམ་ལུགས་བཙུགས་པ་དང་བསྒྱུར་བཅོས་བྱས་ཡོད། སྤྱིར་བཏང་རང་བཞིན་གྱི་མ་དངུལ་སྒྱུར་སྤྲོད་གྱི་འཕར་སྣོན་ལམ་སྲོལ་བཙུགས་པ་དང་ཚགས་ཚུད་དུ་བཏང་ནས་སྤྱིར་བཏང་རང་བཞིན་གྱི་མ་དངུལ་སྒྱུར་སྤྲོད་ཀྱི་གཞི་ཁྱོན་དང་བསྡུར་ཚད་སྔར་བས་མཐོ་རུ་བཏང་སྟེ་འབྱོར་སྟོབས་དེ་ཐག་རིང་ལུང་ཁུག་དང་། དབུལ་པོའི་ས་ཁུལ། མཐའ་མཚམས་ས་ཁུལ་བཅས་ལ་འཕར་གཟིགས་བྱས་ཡོད། བཞི་ནི་སྔོན་རྩིས་ལས་རྗེས་ལ་དོ་དམ་བྱེད་རྒྱུ་ཕྱོཌ་ཡོངས་ནས་ལག་བསྟར་བྱས་པ། ཚན་རིག་དང་མཐུན་ཞིང་ཚད་དང་ལྡན་པ། བར་རིམ་གསལ་བ། དངོས་སུ་སྤྱོད་འཐུས་བཅས་ཀྱི་སྔོན་རྩིས་ལས་རྗེས་ལ་དཔྱད་གདེང་བྱེད་པའི་དམིགས་ཚད་མ་ལག་གི་སྒྲོམ་གཞི་བཟོས་ཡོད། གཏོང་སྒོའི་སྔོན་རྩིས་ལས་རྗེས་ལ་ཕྱོགས་གང་ཐད་ནས་རྗེས་འདེད་དོ་དམ་བྱས་ཡོད། གཙོ་གནད་རྣམ་གྲངས་ཀྱི་ལས་རྗེས་དཔྱད་གདེང་དང་སྲིད་ཇུས་ཀྱི་ཚོད་སྐོར་བྱས་ཡོད། ཕྱོགས་གསུམ་པའི་ལས་ཁུངས་ལ་མངག་བཅོལ་བྱས་ཏེ་2019ལོའི་སྡེ་ཚན་གྱི་སྔོན་རྩིས་རྣམ་གྲངས་ཀྱི་ལས་རྗེས་དམིགས་ཚད་ལ་ཞིབ་བཤེར་བྱས་ཡོད།\nསྤྱིའི་ཆ་ནས་བལྟས་ན། 2018ལོར་ནོར་སྲིད་འཁོར་རྒྱུག་བྱེད་ཚུལ་སྤྱི་ཡོངས་ནས་བརྟན་པོ་དང་། བརྟན་ཐོག་ཡར་འཕེལ། བརྟན་ཐོག་སྤུས་ལེགས་བཅས་བྱུང་ནས་ནོར་སྲིད་བསྒྱུར་བཅོས་དང་གོང་འཕེལ་སྐུལ་སྤེལ་ཐེབས་པ་དང་། དམངས་འཚོ་ཟམ་མི་ཆད་པར་ལེགས་སུ་སོང་བ། དཔལ་འབྱོར་སྤྱི་ཚོགས་རྒྱུན་མཐུད་ངང་གོང་འཕེལ་སོང་བ་བཅས་བྱུང་ཡོད། འདི་ནི་ཏང་ཀྲུང་དབྱང་དང་རང་སྐྱོང་ལྗོངས་ཏང་ཨུད་ཀྱི་ཚན་རིག་དང་མཐུན་པའི་ཐབས་ཇུས་དང་ཡང་དག་པའི་དབུ་ཁྲིད་གནང་བའི་འབྲས་བུ་ཞིག་དང་། ལྗོངས་ཡོངས་ཀྱི་མི་དམངས་འཐུས་ཚོགས་དང་སྲིད་གྲོས། དེ་བཞིན་འཐུས་མི་དང་ཨུ་ཡོན་རྣམ་པས་ཁྲིམས་ལྟར་ལྟ་སྐུལ་དང་མཛུབ་ཁྲིད་ཤུགས་ཆེ་གནང་བའི་འབྲས་བུ་ཞིག རིམ་ཁག་སྡེ་ཚན་ཁག་དང་ལྗོངས་ཡོངས་ཀྱི་མི་དམངས་ཀྱིས་ཐུན་མོང་འབད་བརྩོན་བྱས་པའི་འབྲས་བུ་ཞིག་བཅས་ཡིན།\nདུས་མཚུངས། མིག་སྔར་རང་ལྗོངས་ཀྱི་ནོར་སྲིད་འཁོར་རྒྱུག་བྱེད་རྒྱུའི་ཐད་སྔར་བཞིན་དཀའ་ངལ་དང་འགྲན་སློང་ཡོད་པ་རིག་པ་དྭངས་གསལ་གྱིས་མཐོང་ཐུབ་པ་སྟེ། གཙོ་བོ་ནི། ཐོན་ལས་ཀྱི་རྨང་གཞི་ཞན་པ་དང་། འབབ་ཁུངས་གཙོ་བོ་བརྟན་པོ་མེད་པ། ནོར་སྲིད་གཏོང་སྒོ་དེ་གཙོ་བོ་ཀྲུང་དབྱང་ནས་རྒྱབ་སྐྱོར་གནང་རྒྱུར་བརྟེན་པ། རྨང་གཞིའི་སྒྲིག་བཀོད་དང་། དམངས་འཚོ་འགན་སྲུང་། སྤྱི་པའི་ཞབས་ཞུ་བཅས་གོང་འཕེལ་གཏོང་རྒྱུའི་ཞན་ཆ་སྔར་བཞིན་མངོན་གསལ་དོད་པོ་ཡོད་པ་དང་། ནོར་སྲིད་ཡོང་བབ་འཕར་སྣོན་ཅུང་འགོར་བ་དང་མི་གཏོང་ཀ་མེད་ཀྱི་གཏོང་སྒོ་འཕར་སྣོན་འགྲོ་བའི་དབར་གྱི་འགལ་ཟླ་མངོན་གསལ་དོད་པོ་ཡོད་པ། ནོར་སྲིད་ཀྱི་གཏོང་སྒོའི་གྲུབ་ཆ་ད་དུང་སྔར་བས་ལེགས་སུ་གཏོང་དགོས་པ། གཏོང་སྒོའི་རྣམ་གྲངས་མང་དུ་གཏོང་བ་ལས་ཉུང་དུ་མི་གཏོང་བའི་རེངས་འགྱུར་གྱི་རྣམ་པར་རྩ་བ་ནས་འགྱུར་ལྡོག་བྱུང་མེད་པ། མ་དངུལ་སྤྱོད་སྟངས་ཐར་ཐོར་ཅན་གྱི་གནད་དོན་ཐག་གཅོད་བྱེད་དགོས་ཀྱི་ཡོད་པ། སྔོན་རྩིས་ལས་རྗེས་ལ་ཕྱོགས་ཡོངས་ནས་དོ་དམ་བྱེད་རྒྱུར་ཤུགས་སྣོན་རྒྱག་རྒྱུ་དེ་ཁ་ཚ་དགོས་གཏུག་ལ་ཐུག་པ། ས་གནས་དང་སྡེ་ཚན་འགའ་རེས་མ་འཇོག་བྱེད་རྒྱུར་སྣང་ཆེན་བྱེད་པ་ལས་དོ་དམ་བྱེད་རྒྱུར་སྣང་ཆེན་མི་བྱེད་པ་དང་། གཏོང་སྒོར་སྣང་ཆེན་བྱེད་པ་ལས་ལས་རྗེས་ལ་སྣང་ཆེན་མི་བྱེད་པའི་ལྟ་བ་ཡོད་ལ། ནུས་འབྲས་ཀྱི་དོ་དམ་བྱེད་ཁྱོན་དང་གཏིང་ཚད་མི་འདང་བས་ནོར་སྲིད་མ་དངུལ་ཁྱོན་ཡོངས་ལ་ཁྱབ་ཐུབ་ཀྱི་མེད་པ། ཁྱབ་ཁོངས་འགའ་རེའི་ནོར་སྲིད་མ་དངུལ་ཕན་ཆུང་ཕན་མེད་དང་བེད་མེད་ཕུང་གསོག་ཐེབས་པ། གྱོང་གུན་དང་ཆུད་ཟོས་སུ་འགྲོ་བ་བཅས་ཀྱི་གནད་དོན་སྐབས་རེ་ཐོན་གྱི་ཡོད་པས་ལས་རྗེས་ལ་སྐུལ་ལྕག་དང་གཅུན་སྡོམ་བྱེད་པའི་ནུས་པ་སྔར་བས་ཤུགས་ཆེར་གཏོང་དགོས་པ། ས་གནས་སྲིད་གཞུང་གི་མངོན་མེད་བུ་ལོན་གྱི་ཉེན་ཁར་དོ་སྣང་བྱེད་དགོས་ཀྱི་ཡོད་པ། ས་གནས་འགའ་རེའི་དམངས་འཚོའི་གཏོང་སྒོའི་ཐད་ཞིབ་རྩིས་དོ་མཉམ་མེད་པ། དཔལ་འབྱོར་གོང་འཕེལ་འགྲོ་ཚད་དང་འབྱོར་སྟོབས་ཀྱི་དངོས་ཡོད་དང་མི་འཚམ་པ། དམངས་འཚོའི་ཚད་གཞི་བཟོ་ཚད་ལས་མཐོ་དྲགས་པ། འགན་སྲུང་བྱེད་ཁོངས་རང་དགར་རྒྱ་ཆེར་གཏོང་བ། ནོར་སྲིད་ཀྱི་རྒྱུན་བསྲིང་རང་བཞིན་ལ་ཤུགས་རྐྱེན་ཐེབས་པ་བཅས་ཡིན། དེ་དག་ཚང་མའི་ཐད“ལྷོད་སྡོད་བྲལ་བའི”འགན་འཁྲི་འཁུར་སེམས་དང“སྒུག་ཐབས་མེད་པའི”དགོས་གཏུག་གི་བསམ་པ། “དལ་རྒྱུ་མེད་པའི”ཉེན་ཁའི་བསམ་པ་བཅས་ཀྱི་ཐོག་ནས་བྱ་ཐབས་ནུས་ལྡན་སྤྱད་དེ་ཐག་གཅོད་བྱས་ཏེ་ལྗོངས་ཡོངས་ཀྱི་དཔལ་འབྱོར་དང་སྤྱི་ཚོགས་སྤུས་ཚད་མཐོ་བའི་གོང་འཕེལ་གཏོང་རྒྱུར་སྐུལ་འདེད་གཏོང་དགོས།\n2019ལོ་ནི་ཀྲུང་གོ་གསར་པ་དབུ་བརྙེས་ནས་ལོ་70འཁོར་བ་དང་། ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་ཐུབ་པར་མཐའ་མའི་རྒྱལ་ཁ་ལེན་རྒྱུའི་འགག་རྩའི་ལོ་ཞིག་དང་། བོད་དུ་དམངས་གཙོའི་བཅོས་བསྒྱུར་བྱས་ནས་ལོ་60འཁོར་བའི་ལོ་ཞིག ཕྱོགས་ཡོངས་ནས་དབུལ་པོ་དབུལ་ནག་མེད་པ་བཟོ་བའི་མཐའ་མའི་རྒྱལ་ཁ་ལེན་པའི་ལོ་ཞིག་བཅས་ཡིན་པས། 2019ལོའི་སྔོན་རྩིས་བཟོ་འགོད་ཡག་པོ་བྱེད་རྒྱུ་དང་ནོར་སྲིད་ལས་དོན་ཁག་ལེགས་པོ་བསྒྲུབ་རྒྱུར་དོན་སྙིང་ཧ་ཅང་ཆེན་པོ་ལྡན་ཡོད། 《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་སྔོན་རྩིས་བཅའ་ཁྲིམས》དང་《2019ལོའི་ཀྲུང་དབྱང་གི་སྔོན་རྩིས་དང་ས་གནས་ཀྱི་སྔོན་རྩིས་བཟོ་འགོད་བྱེད་རྒྱུའི་སྐོར་གྱི་རྒྱལ་སྲིད་སྤྱི་ཁྱབ་ཁང་གི་བརྡ་ཐོའི》（རྒྱལ་སྤེལ［2018］ཡིག་ཨང་40པ）བླང་བྱར་གཞིགས་ཏེ། ལོ་འཁོར་གྱི་དཔལ་འབྱོར་དང་སྤྱི་ཚོགས་གོང་འཕེལ་གཏོང་བའི་དམིགས་ཚད་དང་། རྒྱལ་ཁབ་ཀྱི་སྤྱི་ཁོག་སྙོམ་སྒྲིག་གི་སྤྱིའི་བླང་བྱ། ལོ་བརྒལ་སྔོན་རྩིས་དོ་སྙོམས་ཡོང་རྒྱུའི་དགོས་མཁོ་བཅས་གཞིར་བཟུང་། ལོ་གོང་མའི་སྔོན་རྩིས་དོན་འཁྱོལ་བྱས་ཚུལ་དང་། འབྲེལ་ཡོད་གཏོང་སྒོའི་ལས་རྗེས་དཔྱད་གདེང་བྱས་འབྲས། ལོ་འཁོར་འདིའི་གཏོང་ཡོང་གྱི་སྔོན་དཔག་བཅས་དཔྱད་གཞིར་བྱས་ནས་ཀྲུང་དབྱང་གི་དཔལ་འབྱོར་ལས་དོན་ཚོགས་འདུ་དང་རྒྱལ་ཡོངས་ཀྱི་ནོད་སྲིད་ལས་དོན་ཚོགས་འདུའི་དགོངས་དོན་ལ་ཟུང་འབྲེལ་བྱས་ཁར། གཏན་འབེབས་ཀྱི་གོ་རིམ་བཞིན་ཕྱོགས་ཁག་གི་བསམ་འཆར་བསྡུ་ལེན་བྱས་རྗེས་2019ལོའི་སྔོན་རྩིས་འཆར་ཟིན་བཟོ་འགོད་བྱས་ཡོད།\nཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་རླབས་ཆེན་དར་ཆ་མཐོན་པོར་བསྒྲེངས་ཤིང་། ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པ་མཛུབ་ཁྲིད་དུ་བྱས་ནས། ཏང་གི་ཚོགས་ཆེན་བཅུ་དགུ་པ་དང་སྐབས་བཅུ་དགུ་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གཉིས་པ་དང་གསུམ་པའི་དགོངས་དོན་ཕྱོགས་ཡོངས་ནས་ལག་བསྟར་དང་། དེ་བཞིན་ཀྲུང་དབྱང་གི་བོད་ཀྱི་ལས་དོན་སྐོར་གྱི་བཞུགས་མོལ་ཚོགས་འདུ་ཐེངས་དྲུག་པའི་དགོངས་དོན་ལག་བསྟར་ནན་ཏན། མཐའ་སྐྱོང་བོད་བརྟན་སྐོར་གྱི་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གལ་ཆེའི་རྒྱས་བཤད་ལག་ལེན་ནན་ཏན་བཅས་བྱས་ཏེ། རང་སྐྱོང་ལྗོངས་ཏང་གི་འཐུས་མི་ཚོགས་ཆེན་ཐེངས་དགུ་པ་དང་སྐབས་དགུ་པའི་ཚང་འཛོམས་ཚོགས་འདུ་ཐེངས་གཉིས་པ་དང་། གསུམ་པ། བཞི་པ། ལྔ་པ་བཅས་དང་དེ་བཞིན་ལྗོངས་ཡོངས་ཀྱི་དཔལ་འབྱོར་ལས་དོན་ཚོགས་འདུའི་དགོངས་དོན་ཕྱོགས་ཡོངས་ནས་དོན་འཁྱོལ་བཅས་བྱས་ཐོག རང་སྐྱོང་ལྗོངས་ཏང་ཨུད་ཀྱི་ཞུམ་མེད་སྟོབས་ལྡན་གྱི་འགོ་ཁྲིད་འོག “ཕྱོགས་ལྔ་གཞི་གཅིག”གི་སྤྱིའི་ཁྱབ་བཀོད་གཅིག་གྱུར་འཆར་འགོད་ཐོག་སྐུལ་སྤེལ་དང“ཕྱོགས་ཡོངས་བཞིའི”འཐབ་ཇུས་ཁྱབ་བཀོད་ལ་མཐུན་སྦྱོར་ངང་སྐུལ་སྤེལ་བཏང་ནས་བརྟན་ཐོག་ཡར་འཕེལ་དང་། ཡར་འགྲོ་ཡག་བརྩོན། ཆད་སྐྱོན་སེལ་བ་བཅས་ཀྱི་ལས་ཀའི་སྤྱིའི་དགོངས་གཞི་མཐའ་འཁྱོངས་དང་། གོང་འཕེལ་གྱི་བསམ་གཞི་གསར་པ་མཐའ་འཁྱོངས། སྤུས་ཚད་མཐོ་བའི་གོང་འཕེལ་གཏོང་རྒྱུར་སྐུལ་འདེད་གཏོང་རྒྱུ་མཐའ་འཁྱོངས། མཁོ་འདོན་ཕྱོགས་ཀྱི་གྲུབ་ཆའི་རང་བཞིན་བསྒྱུར་བཅོས་བྱེད་རྒྱུ་གཙོ་ཐིག་ཏུ་འཛིན་རྒྱུ་མཐའ་འཁྱོངས། ཁྲོམ་ར་ཅན་གྱི་བསྒྱུར་བཅོས་གསར་སྤེལ་དང་ཆུ་ཚད་མཐོ་བའི་སྒོ་དབྱེ་བྱེད་རྒྱུ་མཐའ་འཁྱོངས་བཅས་བྱས་ཐོག དེང་རབས་ཅན་གྱི་ནོར་སྲིད་ལམ་ལུགས་གང་མགྱོགས་འཛུགས་རྒྱུ། “འབྲེལ་བ་ཆ་བཅུ་གསུམ”ཐག་གཅོད་ཡང་དག་བྱེད་རྒྱུ་དེ་རྩ་བའི་བྱེད་ཐབས་སུ་བཟུང་སྟེ་འགག་སྒྲོལ་གྱི་ལས་དོན་ཆེན་པོ་གསུམ་ཡག་པོ་སྤེལ་བ་དང་ཤུགས་གང་ཆེ་བརྒྱབ་ནས“ལས་གཞི་ཆེན་པོ་བཅུ”ལ་སྐུལ་སྤེལ་གཏོང་བ། ནུས་ཤུགས་གཅིག་ཏུ་བསྒྲིལ་ནས“ཐོན་ལས་ཆེན་པོ་བདུན”གོང་འཕེལ་གཏོང་བ། གཞི་ཆུང་གཙོ་རྐང་གི་གསོན་ཤུགས་ཆེ་རུ་གཏོང་བ། ལས་ཞུགས་དང་། དངུལ་རྩ། ཕྱི་ཕྱོགས་ཉོ་ཚོང་། ཕྱི་ཕྱོགས་མ་རྩ། མ་འཇོག སྔོན་དཔག་བཅས་སྔར་བས་བརྟན་པོ་ཡོང་བ་བྱེད་པ། ཁྲོམ་རའི་ཡིད་ཆེས་ཇེ་ཆེར་གཏོང་བ། མི་དམངས་མང་ཚོགས་ཀྱི་ཐོབ་སྣང་དང་། སྐྱིད་སྣང། བདེ་འཇགས་ཚོར་སྣང་བཅས་ཆེ་རུ་གཏོང་བ། ནོར་སྲིད་སྲིད་ཇུས་ཀྱི་གནད་ལ་འཁེལ་ཚད་དང་ཕན་ནུས་ཐོན་ཚད་མཐོ་རུ་གཏོང་བ་བཅས་བྱེད་རྒྱུ། དགེ་མཚན་ལྡན་པའི་ནོར་སྲིད་སྲིད་ཇུས་ཀྱི་ཕན་འབྲས་ཆེ་རུ་གཏོང་བ་དང་། ཁྲལ་རིན་གཉིས་བཅོག་ལག་བསྟར་བྱེད་ཤུགས་ཆེ་རུ་བཏང་སྟེ་ཁེ་ལས་ཀྱི་ཁུར་པོ་ཡང་དུ་ངོ་མ་གཏོང་ཐུབ་པ་བྱེད་རྒྱུ། གཏོང་སྒོའི་གྲུབ་ཆ་ལེགས་སྒྲིག་བྱེད་པ་དང་གཏོང་མཁས་སྤྱོད་མཁས་ཀྱི་བསམ་བློ་བརྟན་པོ་བཙུགས་ཐོག་སྤྱིར་བཏང་རང་བཞིན་གྱི་གཏོང་སྒོ་ཚོད་འཛིན་ནན་པོ་བྱེད་པ་དང་། གཙོ་གནད་ཁྱབ་ཁོངས་ཀྱི་གཏོང་སྒོ་གཏོང་ཤུགས་ཆེ་རུ་བཏང་སྟེ། མ་དངུལ་བགོ་སྒྲིག་གི་ཕན་འབྲས་ཆེ་རུ་གཏོང་རྒྱུ། མ་དངུལ་སྒྱུར་སྤྲོད་ལམ་ལུགས་འཐུས་སྒོ་ཚང་དུ་བཏང་ནས་ས་ཁོངས་མཐུན་སྦྱོར་ངང་གོང་འཕེལ་ཡོང་བར་སྐུལ་འདེད་གཏོང་རྒྱུ། ཕྱོགས་ཡོངས་ནས་སྔོན་རྩིས་ལས་རྗེས་ལ་དོ་དམ་བྱེད་པ་དང་། ས་གནས་སྲིད་གཞུང་གི་བུ་ལོན་ལ་དོ་དམ་བྱེད་ཤུགས་ཆེ་རུ་གཏོང་བ། ས་གནས་སྲིད་གཞུང་གི་མངོན་མེད་བུ་ལོན་གྱི་ཉེན་ཁར་འགོག་ཟོན་སེལ་ཐབས་ཧུར་ཐག་བྱེད་པ། དཔལ་འབྱོར་རྒྱུན་མཐུད་སྐྱོན་བྲལ་ངང་གོང་འཕེལ་གཏོང་རྒྱུ་དང་སྤྱི་ཚོགས་སྤྱི་ཡོངས་བརྟན་ལྷིང་ཡོང་བར་སྐུལ་འདེད་གཏོང་བ་བཅས་བྱས་ཏེ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་བསྐྲུན་ཐུབ་པའི་མཇུག་བསྡུའི་ཐག་གཅོད་རང་བཞིན་གྱི་རྨང་གཞི་འདིང་རྒྱུ་དང་། གཟེངས་སུ་ཐོན་པའི་གྲུབ་འབྲས་ཀྱི་ཐོག་ནས་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་དབུ་བརྙེས་ནས་ལོ་70འཁོར་བར་རྟེན་འབྲེལ་ཞུ་རྒྱུ་ཡིན།\n1.ཁྲིམས་ལུགས་ཁྲིམས་སྲོལ་ལྟར་མཐའ་འཁྱོངས་བྱེད་རྒྱུ། 《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་སྔོན་རྩིས་བཅའ་ཁྲིམས》སོགས་ཁྲིམས་སྲོལ་ལམ་ལུགས་ཀྱིས་ཁྲིད་སྟོན་བྱེད་རྒྱུ་དང་རང་རྟོགས་ངང་མི་དམངས་འཐུས་ཚོགས་ཀྱིས་ཁྲིམས་ལྟར་ལྟ་སྐུལ་བྱེད་པར་དང་ལེན་ཞུས་ཏེ་སྔོན་རྩིས་བཟོ་འགོད་ཀྱི་གཙོ་རྐང་འགན་འཁྲི་དོན་འཁྱོལ་ནན་ཏན་བྱས་ནས། ཁྲིམས་བཞིན་འབྱོར་སྐྱོང་དང་ཁྲིམས་སྐྱོང་ནོར་སྲིད་འཛུགས་སྐྱོང་བྱས་ཏེ་ལྗོངས་ཡོངས་ཀྱི་ནོར་སྲིད་ཀྱི་དུས་འབྲིང་འཆར་འགོད་ལ་དོ་དམ་བྱེད་པའི་བླང་བྱ་དང་ཟུང་འབྲེལ་བྱས་ཏེ་ཕྱོགས་ཡོངས་ནས་གཞི་གསར་སྔོན་རྩིས་བཟོ་འགོད་བྱས་ཐོག་དོ་དམ་ལམ་ལུགས་ཟམ་མི་ཆད་པར་འཐུས་སྒོ་ཚང་དུ་བཏང་ཐོག་ནོར་སྲིད་ཀྱི་ལྟ་སྐུལ་དོ་དམ་བྱེད་ཤུགས་ཆེ་རུ་གཏོང་རྒྱུ།\n2.དངོས་ཐོག་བདེན་འཚོལ་མཐའ་འཁྱོངས་བྱེད་རྒྱུ། ཡོང་འབབ་སྔོན་རྩིས་བཀོད་སྒྲིག་བྱེད་པར་ཧུར་ཞིང་བརྟན་པོ་དང་སྤུས་ཚད་དོན་གཉེར་བྱེད་རྒྱུ་དང་། ཚན་རིག་དང་མཐུན་པའི་སྔོན་དཔག་བྱས་ཏེ། གཞི་ཆེའི་དཔལ་འབྱོར་དུས་བབ་དང་རྒྱལ་ཁབ་ཀྱི་ཁྲལ་རིན་གཉིས་ཆག་གི་སྲིད་ཇུས་ཀྱི་རྒྱུ་རྐྱེན་ལ་བསམ་གཞིགས་གང་ལེགས་བྱས་ཐོག་དཔལ་འབྱོར་དང་སྤྱི་ཚོགས་ཀྱི་གོང་འཕེལ་གྱི་ཆུ་ཚད་དང་འཚམ་པའི་ཡོང་འབབ་ཀྱི་དམིགས་ཚད་བཟོས་ཏེ་ཡོང་འབབ་ཀྱི་སྔོན་རྩིས་བཀོད་སྒྲིག་བྱེད་རྒྱུ་དེ་དོན་དངོས་དང་འཚམ་ཐུབ་པ་བྱེད་རྒྱུ།\n3.གཙོ་གནད་མངོན་ཆེར་འཛིན་རྒྱུ་མཐའ་འཁྱོངས་བྱེད་རྒྱུ། གཏོང་སྒོའི་སྔོན་རྩིས་ཀྱི་བཀོད་སྒྲིག་ལ་གཅིག་འགྱུར་འཆར་འགོད་དང་ཕྱོགས་ཡོངས་ལ་ལྟ་རྟོག་གིས་གཙོ་གནད་མངོན་ཆེར་བཟུང་ནས་གཏོང་སྒོའི་གྲུབ་ཆ་ལེགས་སྒྱུར་བྱེད་རྒྱུར་ཤུགས་རྒྱག་པ་དང་། གཙོ་གནད་ཁྱབ་ཁོངས་དང་འགག་རྩའི་ལྷུ་ཚིགས་འགན་སྲུང་བྱེད་རྒྱུར་ཤུགས་བརྒྱབ་སྟེ། དཔལ་འབྱོར་དང་སྤྱི་ཚོགས་གོང་འཕེལ་གཏོང་བའི་སྤྱི་ཡོངས་ལ་འདེགས་སྐྱོར་བྱེད་རྒྱུའི་ནུས་པ་ཆེ་རུ་གཏོང་རྒྱུར་གནད་དུ་འཕིགས་པར་དམིགས་རྒྱུ། ཀྲུང་དབྱང་གི་བླང་བྱ་དོན་འཁྱོལ་གྱིས་འགན་སྲུང་བྱེད་དགོས་ངེས་རིགས་འགན་སྲུང་ཡག་པོ་བྱེད་རྒྱུ་དང་སྤྱིར་བཏང་རང་བཞིན་གྱི་གཏོང་སྒོ་ཚོད་འཛིན་དང་ཉུང་དུ་བཏང་ནས་གྲོན་ཆུང་བྱས་པའི་མ་དངུལ་དེ་གཞི་རྩའི་དམངས་འཚོ་འགན་སྲུང་བྱེད་པར་སྤྱད་དེ་དབུལ་སྐྱོར་དང་། ཞིང་ལས། སློབ་གསོ། སྐྱེ་ཁམས་ཁོར་ཡུག་སྲུང་སྐྱོབ་སོགས་གཙོ་གནད་ཁྱབ་ཁོངས་ལ་རྒྱབ་སྐྱོར་བྱེད་རྒྱུ།\n4.ནོར་སྲིད་ཀྱི་རྒྱུན་མཐུད་རང་བཞིན་ཤུགས་ཆེར་གཏོང་རྒྱུ། ནོར་སྲིད་གཏོང་སྒོའི་སྲིད་ཇུས་ཀྱི་ཐབས་ཇུས་ལམ་སྲོལ་ཚགས་ཚུད་དུ་བཏང་སྟེ། གཙོ་གནད་རྣམ་གྲངས་ཐད་ཀྱི་ནོར་སྲིད་ཀྱི་ཐེགས་ནུས་ལ་ཚོད་སྐོར་བྱེད་རྒྱུར་ཤུགས་སྣོན་བརྒྱབ་ནས། ཁས་ལེན་བྱེད་དྲགས་པ་དང་འགན་སྲུང་བྱེད་དྲགས་པའི་གཏོང་སྒོའི་སྲིད་ཇུས་གཙང་སེལ་དང་ཚད་ལྡན་བཟོ་རྒྱུར་ཤུགས་བརྒྱབ་ཐོག་དམངས་འཚོའི་གཏོང་སྒོའི་ཚད་གཞི་ཚན་རིག་དང་མཐུན་པའི་ངང་བཟོས་ཏེ་གང་ཐུབ་ཅི་ཐུབ་དང་འཁོས་དཔག་ལས་སྒྲུབ་ཀྱིས་ནོར་སྲིད་རྒྱུན་མཐུད་ཡོང་བར་འགན་སྲུང་ཐུབ་པ་བྱེད་རྒྱུ།\n5.སྔོན་རྩིས་ལས་རྗེས་ཆེ་རུ་གཏོང་རྒྱུར་མཐོང་ཆེན་བྱེད་རྒྱུ། ཕྱོགས་ཡོངས་ནས་སྔོན་རྩིས་ལས་རྗེས་ལ་དོ་དམ་བྱེད་པ་དང་། སྔོན་རྩིས་ལས་རྗེས་ཀྱི་དོ་དམ་ལས་རིམ་འཐུས་སྒོ་ཚང་ཏུ་གཏོང་བ། སྔོན་རྩིས་ལས་རྗེས་ཀྱི་དོ་དམ་བྱེད་ཁོངས་རྒྱ་ཆེར་གཏོང་བ། གདེང་འཇོག་བྱས་འབྲས་བེད་སྤྱོད་རྒྱུར་ཤུགས་སྣོན་རྒྱག་པ་བཅས་བྱས་ཏེ་གསོག་ཐེབས་ཕན་སྒྱུར་དང་འཕེལ་འབོར་སྤྱོད་མཁས་ཡོང་བར་འབད་བརྩོན་གྱིས་ནོར་སྲིད་ཐོན་ཁུངས་བགོ་སྒྲིག་གི་ནུས་ཕྱོད་དང་བེད་སྤྱོད་ཀྱི་ཕན་འབྲས་ཆེ་རུ་གཏོང་རྒྱུ།\n6.ནོར་སྲིད་ཀྱི་ཉེན་ཁར་སྔོན་འགོག་དང་ཚོད་འཛིན་བྱེད་རྒྱུ། སྔོན་རྩིས་ཀྱི་གཅུན་སྡོམ་ནན་དུ་གཏོང་བ་དང་བཅད་གྲངས་དོ་དམ་བྱེད་རྒྱུ་ཚད་ལྡན་བཟོས་ནས་ས་གནས་སྲིད་གཞུང་གི་བུ་ལོན་ལ་དོ་དམ་བྱེད་པར་ཤུགས་སྣོན་རྒྱག་རྒྱུ། ས་གནས་སྲིད་གཞུང་གི་བུ་ལོན་མ་དངུལ་བསྡུ་རྒྱུག་བྱེད་པའི་བྱ་སྤྱོད་ཚད་ལྡན་བཟོས་ཏེ། མངོན་མེད་བུ་ལོན་གྱི་འཕེལ་འབོར་བཀག་སྡོམ་མཐའ་གཅིག་ཏུ་བྱེད་རྒྱུ་དང་ས་གནས་སྲིད་གཞུང་གི་མངོན་མེད་བུ་ལོན་གྱི་གསོག་འབོར་ཀྱི་ཉེན་ཁ་བརྟན་པོའི་ངང་སེལ་ཐབས་བྱེད་རྒྱུ།\n2019ལོར་རང་སྐྱོང་ལྗོངས་རིམ་པ་འདི་གའི་སྔོན་རྩིས་བཟོ་འགོད་བྱེད་རྒྱུའི་ཐད་འདྲི་རྩད་བྱེད་སྲོལ་སྔར་བས་ལེགས་སུ་བཏང་ཞིང་། འཕྲིན་བརྒྱུད་འདྲི་རྩད་དང་བཞུགས་མོལ་ཚོགས་འདུ་དང་བརྟག་ཞིབ་སོགས་ཀྱི་བྱ་ཐབས་སྤྱད་དེ་2019ལོའི་སྔོན་རྩིས་འཆར་ཟིན་ཐད་ལ་མི་དམངས་འཐུས་ཚོགས་ཀྱི་འཐུས་མི་དང་། སྲིད་གྲོས་ཀྱི་ཨུ་ཡོན། དེ་བཞིན་ལྗོངས་ཐད་གཏོགས་སྡེ་ཚན་དང་། རིགས་གཅིག་མཁས་དབང་། སྤྱི་ཚོགས་ཕྱོགས་ཁག་བཅས་ཀྱིས་བསམ་འཆར་དང་གྲོས་འཆར་ཉན་འཇོག་གང་ལེགས་བྱས་ཁར། ལག་འབྱོར་བྱུང་བའི་བསམ་འཆར་དང་གྲོས་འཆར་བསྡུ་ལེན་གང་ལེགས་བྱས་པ་མ་ཟད་2019ལོའི་སྔོན་རྩིས་འཆར་ཟིན་གྱི་སྙན་ཞུར་དུས་ཐོག་ཏུ་བཟོ་བཅོས་རྒྱག་རྒྱུ།\n1.དབུལ་པོ་དབུལ་ནག་མེད་པར་བཟོ་རྒྱུར་ནུས་ཤུགས་ཡོད་རྒུས་རྒྱབ་སྐྱོར་བྱེད་རྒྱུ། དབུལ་སྐྱོར་ཐད་ཀྱི་གཏོང་ཆའི་སྒྲིག་སྲོལ་ལམ་སྲོལ་འཐུས་སྒོ་ཚང་དུ་ཧུར་ཐག་བཏང་སྟེ། གནད་འཕིགས་དབུལ་སྐྱོར་དང་གནད་འཕིགས་དབུལ་གྲོལ་ལ་སྐུལ་སྤེལ་གཏིང་ཟབ་བཏང་ཐོག དབུལ་སྐྱོར་གྱི་འཕེལ་འབོར་མ་དངུལ་དེ་ཤིན་ཏུ་དབུལ་བའི་ས་ཁུལ་ལ་འཕར་གཟིགས་མཐའ་འཁྱོངས་བྱེད་རྒྱུ། དབུལ་སྐྱོར་མ་དངུལ་སྒོར་དུང་ཕྱུར་134.86གཅིག་གྱུར་འཆར་འགོད་ཀྱིས་བཀོད་སྒྲིག་བྱེད་རྒྱུ་ཡིན་ཞིང་། དེའི་ནང་རང་སྐྱོང་ལྗོངས་ནོར་སྲིད་ཀྱི་ཆེད་སྤྱོད་དབུལ་སྐྱོར་མ་དངུལ་སྒོར་དུང་ཕྱུར་83.28བཀོད་སྒྲིག་བྱས་པ་དེ་སྒོར་དུང་ཕྱུར་18.61མང་དུ་སོང་ཞིང་28.8%འཕར་ཡོད། ཐོན་ལས་གོང་འཕེལ་དང་རྨང་གཞིའི་སྒྲིག་བཀོད་འཛུགས་སྐྲུན་གྱི“ཆད་སྐྱོན་གཉིས”སེལ་རྒྱུ་མངོན་ཆེར་བཟུང་ཞིང་། ཡིག་ཚགས་དང་གཱ་བཟོས་པའི་དབུལ་པོར་གནད་འཕིགས་རོགས་སྐྱོར་བྱེད་རྒྱུར་དམིགས་ཏེ་སྐྱེ་ཁམས་ལས་གནས་ལ་བརྟེན་ནས་དབུལ་གྲོལ་གྱི་གཏོང་ཆ་གཏོང་ཤུགས་ཆེ་རུ་གཏོང་རྒྱུ་དང་“ས་ངན”ཁུལ་ཡུག་གྲོང་ཁྱེར་བརྒལ་ཏེ་གནས་སྤོས་བྱེད་རྒྱུ་དང་ས་ཁད་ཧ་ཅང་མཐོ་བའི་ས་ཁུལ་གྱི་སྐྱེ་ཁམས་གནས་སྤོ་བྱེད་རྒྱུར་མུ་མཐུད་རྒྱབ་སྐྱོར་བྱས་ཏེ་དབུལ་པོ་མི་གྲངས་ཁྲི་15ཚང་མ་དབུལ་གྲོལ་ཐུབ་པ་དང་དབུལ་པོའི་རྫོང་19དབུལ་ཞྭ་ཕུད་ཐུབ་པ་བྱས་ཐོག རྩ་བའི་ཆར་དབུལ་པོ་དབུལ་ནག་མེད་པར་བཟོ་རྒྱུའི་དམིགས་ཚད་སྔ་སྣུར་དུ་མངོན་གྱུར་ཐུབ་པ་བྱེད་རྒྱུ། དབུལ་སྐྱོར་མ་དངུལ་ལ་སྐབས་བསྟུན་ལྟ་སྡོམ་བྱེད་རྒྱུར་ཤུགས་སྣོན་དང་“ཚང་མ་གཉིས”ཀྱི་བླང་བྱ་དོན་འཁྱོལ་བྱས་ནས་རང་སྐྱོང་ལྗོངས་དང་། ས་གནས（གྲོང་ཁྱེར） རྫོང་（ཆུད）བཅས་ཀྱི་དབུལ་སྐྱོར་མ་དངུལ་བགོ་བཤའ་བརྒྱབ་ཚུལ་ཚང་མ་ཡོངས་བསྒྲགས་བྱེད་རྒྱུ་དང་། ཤང་དང་གྲོང་ཚོའི་དབུལ་སྐྱོར་རྣམ་གྲངས་བཀོད་སྒྲིག་བྱས་ཚུལ་དང་མ་དངུལ་བེད་སྤྱོད་བྱས་ཚུལ་ཚང་མ་ཡོངས་བསྒྲགས་བྱེད་རྒྱུ།\n2.སྦགས་བཙོག་འགོག་བཅོས་ཀྱི་འགག་སྒྲོལ་ལས་དོན་ཡག་པོ་བསྒྲུབ་པར་ནུས་ཤུགས་ཡོད་རྒུས་རྒྱབ་སྐྱོར་བྱེད་རྒྱུ། འཐབ་ས་བརྟན་སྲུང་དང་གྲུབ་འབྲས་སྲ་བརྟན་བཏང་ནས་དྭངས་ཞིང་གཙང་བའི་རི་ཆུ་ཀླུང་སྲུང་སྐྱོང་བྱེད་པའི་ལས་དོན་ཡག་པོ་བསྒྱུབ་རྒྱུར་རྒྱབ་སྐྱོར་བྱས་ཏེ་སྐྱེ་ཁམས་དཔལ་ཡོན་གྱི་མཐོ་ས་འཛུགས་སྐྱོང་བྱེད་པར་སྐུལ་འདེད་གཏོང་རྒྱུ། སྐྱེ་ཁམས་དཔལ་ཡོན་འཛུགས་སྐྱོང་བྱེད་རྒྱུར་སྒོར་དུང་ཕྱུར་62.43བཀོད་སྒྲིག་བྱེད་རྒྱུ་ཡིན་པས་63.8%འཕར་ཡོད་ཅིང་། དེའི་ནང་སྐྱེ་ཁམས་གཙོ་ནུས་ཐོན་ཁུལ་ལ་མ་དངུལ་སྒོར་དུང་ཕྱུར་16.61དང་། ལྷ་སའི་རི་ཆུ་ནགས་ཞིང་རྩྭ་མཚེའུ་བཅས་ཀྱི་སྲུང་སྐྱོང་དང་བཅོས་སྐྱོང་བྱེད་རྒྱུར་མ་དངུལ་སྒོར་དུང་ཕྱུར་10 ས་ཁད་མཐོ་བའི་ས་ཁུལ་གྱི་སྐྱེ་ཁམས་གནས་སྤོའི་ཁ་གསབ་རོགས་དངུལ་སྒོར་དུང་ཕྱུར་2.5 ཁོར་ཡུག་སྲུང་སྐྱོབ་ཀྱི་ཆེད་སྤྱོད་མ་དངུལ་སྒོར་དུང་ཕྱུར་0.55བཅས་སྒྱུར་སྤྲོད་བྱེད་རྒྱུ། མ་དངུལ་སྒོར་དུང་ཕྱུར་1བཀོད་སྒྲིག་བྱས་ནས་ཀྲུང་དབྱང་ཁོར་ཡུག་སྲུང་སྐྱོབ་ལྟ་ཞིབ་ཚོགས་ཆུང་གི་འབྲེལ་ཡོད་གནད་དོན་བཅོས་སྒྲིག་བྱེད་པར་རྒྱབ་སྐྱོར་བྱེད་རྒྱུ། གྲོང་ཁྱེར་དང་གྲོང་རྡལ་གྱི་བཙོག་ཆུ་དང་གད་སྙིགས་གཙང་གསིང་སྒྲིག་བཀོད་རྣམ་གྲངས་འཛུགས་སྐྲུན་ལ་མུ་མཐུད་རྒྱབ་སྐྱོར་བྱེད་རྒྱུ། གཙང་ཆུ་རྒྱུག་ཁུལ་སྟོད་སྨད་ཀྱི་འཕྲེད་ཕྱོགས་སྐྱེ་ཁམས་སྐྱོང་གསབ་ལམ་སྲོལ་ཚགས་ཚུད་དུ་གཏོང་རྒྱུ།\n3.མཐའ་མཚམས་ས་ཁུལ་འཛུགས་སྐྲུན་བྱེད་རྒྱུར་ནུས་ཤུགས་ཡོད་རྒུས་རྒྱབ་སྐྱོར་བྱེད་རྒྱུ། དམག་དཔུང་འདུས་སྡོད་དང་མི་དམངས་བདེ་འཁོད་ཡོང་རྒྱུར་ཟུང་འབྲེལ་དང་། མཐའ་མཚམས་སྲ་བརྟན་དང་མཐའ་མཚམས་དར་རྒྱས་གཏོང་རྒྱུ་གལ་ཆེ་མཉམ་འཛིན་བྱེད་རྒྱུ་མཐའ་འཁྱོངས་ཀྱིས་མ་དངུལ་སྒོར་དུང་ཕྱུར་54.5སྒྲིལ་སྤྱོད་བྱས་ཏེ་མཐའ་མཚམས་ས་ཁུལ་གྱི་འབྱོར་འབྲིང་གྲོང་ཚོ་འཛུགས་སྐྲུན་བྱེད་པའི་གོམ་སྟབས་མགྱོགས་སུ་གཏོང་རྒྱུ་དང་། མཐའ་མཚམས་ས་ཁུལ་གྱི་རྨང་གཞིའི་སྒྲིག་བཀོད་དང་མང་ཚོགས་ཀྱི་ཐོན་སྐྱེད་འཚོ་བའི་ཆ་རྐྱེན་སྔར་བས་ལེགས་སུ་གཏོང་རྒྱུ། མ་དངུལ་སྒོར་དུང་ཕྱུར་7.9བཀོད་སྒྲིག་བྱས་ནས་མཐའ་མིའི་ཁ་གསབ་སྲིད་ཇུས་དོན་འཁྱོལ་བྱེད་རྒྱུ་ཡིན་ཞིང། འཐབ་ས་དང་པོ་དང་གཉིས་པའི་ཤང་（གྲོང་རྡལ）ལ་ཀུན་ཕན་རང་བཞིན་གྱི་མཐའ་མིའི་ཁ་གསབ་རོགས་དངུལ་སྤྲོད་པའི་ཚད་གཞི་དེ་ཁག་སོ་སོར་ལོ་རེར་མི་རེར་ཆ་སྙོམས་སྒོར་4700དང་སྒོར་4500ལ་སྤར་ཏེ་མང་ཚོགས་ཀྱིས་མཐའ་མཚམས་སུ་ཐོན་སྐྱེད་དང་འཚོ་བ་སྐྱེལ་རྒྱུར་ཁྲིད་སྟོན་བྱེད་རྒྱུ། མ་དངུལ་སྒོར་ཁྲི་2700བཀོད་སྒྲིག་བྱས་ནས་འགག་སྒོའི་ཞབས་ཞུའི་ནུས་པ་ཆེ་རུ་གཏོང་རྒྱུར་རྒྱབ་སྐྱོར་བྱས་ཏེ་འགག་སྒོ་སྒྲོལ་བདེ་ཡོང་བར་སྐུལ་འདེད་གཏོང་རྒྱུ།\n4.གྲོང་གསེབ་དར་རྒྱས་གཏོང་བའི་འཐབ་ཇུས་ལ་ནུས་ཤུགས་ཡོད་རྒུས་རྒྱབ་སྐྱོར་བྱེད་རྒྱུ། “བླ་ན་མེད་པའི་རྒྱལ་ཁོངས་སྲུང་མཁན་དང་བདེ་སྐྱིད་ལྡན་པའི་ཁྱིམ་གཞིས་སྐྲུན་མཁན་བྱེད་རྒྱུ”གཙོ་དོན་དུ་བྱས་པའི་གྲོང་གསེབ་དར་རྒྱས་གཏོང་བའི་འཐབ་ཇུས་ལག་བསྟར་བྱེད་རྒྱུར་རྒྱབ་སྐྱོར་ཤུགས་ཆེ་བྱས་ཏེ། ཞིང་ལས་དང་གྲོང་གསེབ་སྔོན་ལ་གོང་འཕེལ་གཏོང་རྒྱུ་མཐའ་འཁྱོངས་ཀྱིས་ནོར་སྲིད་ནས་གྲོང་གསེབ་དར་རྒྱས་གཏོང་བར་རྒྱབ་སྐྱོར་བྱེད་པའི་འཐབ་ཇུས་ཀྱི་སྲིད་ཇུས་མ་ལག་དང་སྒྲིག་སྲོལ་ལམ་སྲོལ་འཛུགས་པ་དང་འཐུས་སྒོ་ཚང་དུ་གཏོང་རྒྱུར་ཤུགས་བརྒྱབ་ཐོག “ཞིང་གསུམ”གྱི་འཕེལ་ཕྱོགས་རྒྱུན་མཐུད་ལེགས་སུ་འགྲོ་བའི་དུས་བབ་སྲ་བརྟན་དུ་གཏོང་རྒྱུ། ཞིང་སྐྱོར་མ་དངུལ་སྒོར་དུང་ཕྱུར་114བཀོད་སྒྲིག་བྱེད་རྒྱུ་ཡིན་པས་8.1%འཕར་ཡོད། ཞིང་ལས་ཐད། ཞིང་འབྲོག་ལས་སྤུས་ཚད་མཐོ་བའི་གོང་འཕེལ་གཏོང་རྒྱུར་སྐུལ་སྤེལ་གཏོང་རྒྱུ། གྲོང་གསེབ་འཛུགས་སྐྲུན་བྱེད་པར་རྒྱབ་སྐྱོར་ཤུགས་ཆེ་བྱེད་རྒྱུ། ཞིང་འབྲོག་ལས་ཀྱི་གནོད་འགོག་གེགས་སེལ་གྱི་མ་དངུལ་སྒོར་དུང་ཕྱུར་6.82དང་། དེང་རབས་ཞིང་ལས་གོང་འཕེལ་གཏོང་རྒྱུའི་མ་དངུལ་སྒོར་དུང་ཕྱུར་1.55 ཞིང་འབྲོག་ལས་ལ་རྒྱབ་སྐྱོར་བྱེད་པའི་ཁ་གསབ་སྒོར་དུང་ཕྱུར་3.1 ཞིང་ལས་ཐོན་ཁུངས་སྲུང་སྐྱོབ་དང་བེད་སྤྱོད། དེ་བཞིན་གྲོང་གསེབ་ཀྱི་སྤྱི་ཕན་བྱ་གཞག་སོགས་ཀྱི་ཁ་གསབ་རོགས་དངུལ་སྒོར་དུང་ཕྱུར་2.6བཅས་བཀོད་སྒྲིག་བྱེད་རྒྱུ་ཡིན། ནས་དང་། ཤ་རིགས། དཀར་ཆུ་བཅས་ཀྱི་ཐོན་འཕར་བྱ་དགའ་ཁ་གསབ་རོགས་དངུལ་སྤྲོད་པའི་སྲིད་ཇུས་མུ་མཐུད་ལག་བསྟར་བྱེད་རྒྱུ། ནགས་ལས་ཐད། ནགས་ཚལ་གྱི་སྐྱེ་ཁམས་ཕན་འབྲས་སྐྱོང་གསབ་དང་། གཙོ་གནད་ཁུལ་ཁོངས་ནགས་བཟོ་སོགས་ཀྱི་ཁ་གསབ་རོཌ་དངུལ་གྱི་མ་དངུལ་སྒོར་དུང་ཕྱུར་25.73བཀོད་སྒྲིག་བྱས་ནས་རང་བྱུང་སྲུང་སྐྱོབ་ཁུལ་གྱི་ཆེད་ལས་བདག་སྐྱོང་གི་མ་དངུལ་འགན་སྲུང་བྱེད་ཤུགས་ཆེ་རུ་གཏོང་རྒྱུ། ཆུ་བེད་ཐད། ཞིང་ཁའི（འབྲོག་ཁུལ）ཆུ་བེད་དང་ཆུ་བོ་འབྲིང་ཆུང་བཅོས་སྐྱོང་བྱེད་རྒྱུ་སོགས་ཐད་ཆེད་སྤྱོད་མ་དངུལ་སྒོར་དུང་ཕྱུར་9.54དང་། ཆུ་ལོག་གི་གནོད་འཚེའི་འགོག་བཅོས་དང་ཞོད་ཐན་སྔོན་འགོག་བྱེད་རྒྱུ་སོགས་ཀྱི་ཐད་སྒོར་དུང་ཕྱུར་3.36བཀོད་སྒྲིག་བྱེད་རྒྱུ། གྲོང་གསེབ་ཕྱོགས་བསྡུས་བསྒྱུར་བཅོས་བྱེད་རྒྱུའི་ཐད། མ་དངུལ་སྒོར་དུང་ཕྱུར་5.86བཀོད་སྒྲིག་བྱས་ཏེ་གྲོང་ཚོའི་ལས་བྱེད་པའི་གཞི་རྩའི་ཐོབ་ཆ་དང་ལས་རྗེས་དཔྱད་ཞིབ་བྱ་དགའི་ཁ་གསབ་རོགས་དངུལ་སྤྲོད་པའི་སྲིད་ཇུས་མུ་མཐུད་ལག་བསྟར་བྱས་ཏེ་ཁ་གསབ་རོགས་དངུལ་གྱི་ཚད་གཞི་སྔར་བས་མཐོ་རུ་གཏོང་རྒྱུ་དང་། གྲོང་ཚོ་རིམ་པའི་རྩ་འཛུགས་ཀྱི་བྱེད་སྒོ་སྤེལ་གནས་ཚད་ལྡན་ཅན་དུ་འཛུགས་སྐྲུན་བྱེད་པར་རྒྱབ་སྐྱོར་བྱེད་རྒྱུ།\n5. སློབ་གསོའི་བྱ་གཞག་སྔོན་ལ་གོང་འཕེལ་གཏོང་རྒྱུ་མཐའ་འཁྱོངས་བྱེད་རྒྱུ། “སྤྱིར་བཏང་མི་དམའ་བ་བྱེད་རྒྱུ་གཅིག་དང་སྤར་བ་ལས་ཉུང་དུ་མི་གཏོང་རྒྱུ་གཉིས”ཀྱི་བླང་བྱ་དོན་འཁྱོལ་བྱས་ཏེ། ནོར་སྲིད་ནས་སློབ་གསོའི་ཐད་མ་འཇོག་བྱེད་པའི་གཞི་ཁྱོན་བརྟན་པོའི་ངང་འཕར་སྣོན་གཏོང་རྒྱུ་རྒྱུན་འཁྱོངས་ཐུབ་པ་བྱེད་རྒྱུ། ཞིང་འབྲོག་ཁུལ་ཀྱི་འོས་འགན་སློབ་གསོའི་འགྲོ་གྲོན་འགན་སྲུང་ལམ་སྲོལ་གཙོ་བོར་བྱེད་པའི་གྲོང་ཁྱེར་གྲོང་གསེབ་གཅིག་གྱུར་ཡོང་རྒྱུ་སྲ་བརྟན་བཏང་ནས་གྲོང་གསེབ་ཀྱི་སློབ་གྲྭའི་སློབ་གཉེར་ཆ་རྐྱེན་ལེགས་སུ་གཏོང་རྒྱུ། སློབ་གསོ་དང་སློབ་ཁྲིད་ཀྱི་དཔྱད་ཞིབ་ཚོད་སྐོར་བྱེད་ཤུགས་ཆེ་རུ་བཏང་སྟེ་སློབ་གསོའི་ཞབས་ཞུའི་ཆུ་ཚད་དང་སྤུས་ཚད་མཐོ་རུ་གཏོང་རྒྱུ། སློབ་གསོའི་བྱ་གཞག་ཐད་འགྲོ་གྲོན་སྒོར་དུང་ཕྱུར་191.78བཀོད་སྒྲིག་བྱེད་རྒྱུ་ཡིན་པས་11.4%འཕར་ཡོད་ཅིང་། དེའི་ནང་སློབ་གསོའི“འགན་ལེན་གསུམ”གྱི་འགྲོ་གྲོན་ཐད་སྒོར་དུང་ཕྱུར་22.38དང་། སློབ་ཡོན་མི་དགོས་པའི་སློབ་གསོའི་སྲིད་ཇུས་ཁག་འགན་སྲུང་བྱེད་རྒྱུའི་ཐད་འགྲོ་གྲོན་སྒོར་དུང་ཕྱུར་7.4བཀོད་སྒྲིག་བྱེད་རྒྱུ། སློབ་ཞུགས་གོང་གི་སློབ་གསོའི་ཐད་ཆེད་སྤྱོད་མ་དངུལ་སྒོར་དུང་ཕྱུར་1.83དང་། ལས་རིགས་སློབ་གསོའི་ཐད་ཆེད་སྤྱོད་མ་དངུལ་སྒོར་དུང་ཕྱུར་1.63 མཐོ་རིམ་སློབ་གྲྭ་བསྒྱུར་བཅོས་གོང་འཕེལ་གཏོང་རྒྱུའི་ཐད་མ་དངུལ་སྒོར་དུང་ཕྱུར་1.99བཅས་བཀོད་སྒྲིག་བྱེད་རྒྱུ། སློབ་གསོའི་ཤེས་ལྡན་པ་ཚོགས་སྒྲིག་རྣམ་པའི་བོད་སྐྱོར་ལ་རྒྱབ་སྐྱོར་བྱེད་རྒྱུ། མཐོ་རིམ་སློབ་གྲྭའི་སློབ་མར་མ་དངུལ་གྱི་ཐད་ནས་རོགས་སྐྱོར་བྱེད་རྒྱུ་དང་། གཞི་རིམ་དུ་ལས་ཞུགས་བྱེད་མཁན་ལ་ཚབ་སྤྲོད་བྱེད་རྒྱུ་དང་། ཡིག་ཚགས་དང་གཱ་བཟོས་པའི་དབུལ་པོའི་དུད་ཚང་གི་བུ་ཕྲུག་ལ་མཐོ་རིམ་སློབ་གསོའི་སློབ་ཡོན་མི་དགོས་པའི་སྲིད་ཇུས་མུ་མཐུད་ལག་བསྟར་བྱེད་རྒྱུ། ས་ཁད་མཐོ་བའི་སློབ་གྲྭའི་དྲོད་གཏོང་ལས་གཞི་ལག་བསྟར་དང་། སློབ་གྲྭ་ཉམས་ཞན་རིགས་བསྒྱུར་བཀོད། དེ་བཞིན་བོད་ལྗོངས་བོད་ལུགས་གསོ་རིག་སློབ་གྲྭ་ཆེན་མོ་འཛུགས་སྐྲུན་བཅས་བྱེད་པར་སྐུལ་སྤེལ་གཏོང་རྒྱུ། ནང་སར་སློབ་གསོ་སློབ་གཉེར་དང་དགེ་རྒན་གསོ་སྐྱོང་བྱེད་པར་རྒྱབ་སྐྱོར་བྱེད་རྒྱུ། བོད་ལྗོངས་ལག་རྩལ་སློབ་གླིང་འཛུགས་སྐྲུན་བྱས་ཏེ་ཆེད་སྤྱོད་མ་དངུལ་བཀོད་སྒྲིག་བྱས་ཐོག 2019ལོ་ནས་བཟུང་སློབ་མ་བསྡུས་ཏེ་སློབ་གཉེར་བྱེད་ཐུབ་པ་བྱེད་རྒྱུ།\n6.དམངས་འཚོ་འགན་སྲུང་དང་ལེགས་བཅོས་བྱེད་པར་ཤུགས་རྒྱག་རྒྱུ། དཔལ་འབྱོར་གོང་འཕེལ་དང་དམངས་འཚོ་ལེགས་བཅོས་བྱེད་རྒྱུ་མཐུན་སྦྱོར་ཡོང་བ་བྱེད་རྒྱུ་མཐའ་འཁྱོངས་བྱས་ནས་གང་ཐུབ་ཅི་ཐུབ་དང་འཁོས་དཔག་ལས་སྒྲུབ་ཀྱིས་གཞི་རྩར་འགན་སྲུང་དང་མཐའ་ཚད་སྲུང་སྐྱོང་བྱེད་རྒྱུ་མངོན་ཆེར་བཟུང་ནས་དམངས་འཚོའི་འགན་སྲུང་དང་ལེགས་བཅོས་བྱེད་པའི་ཆུ་ཚད་མཐོ་རུ་བཏང་སྟེ་མི་དམངས་མང་ཚོགས་ཀྱི་ཐོབ་སྣང་དེ་བས་མང་བ་ཡོང་བ་བྱེད་རྒྱུ། སྤྱི་ཚོགས་འགན་སྲུང་དང་ལས་ཞུགས་ཐད་མ་དངུལ་སྒོར་དུང་ཕྱུར་92.26བཀོད་སྒྲིག་བྱེད་རྒྱུ་ཡིན་པས་7.5%འཕར་ཡོད། སྤྱི་ཚོགས་འགན་བཅོལ་ཐད། དུས་མཚམས་རང་བཞིན་གྱིས་སྤྱི་ཚོགས་འགན་སྲུང་མ་དངུལ་འཇལ་བའི་བསྡུར་ཚད་དམའ་རུ་གཏོང་རྒྱུའི་སྲིད་ཇུས་མུ་མཐུད་ལག་བསྟར་བྱེད་རྒྱུ། ཀྲུང་དབྱང་གི་གཅིག་གྱུར་སྲིད་ཇུས་ཀྱི་བླང་བྱ་དང་ཟུང་འབྲེལ་བྱས་ཏེ་ལས་འཁྱུར་མི་སྣའི་གཞི་རྩའི་རྒན་གསོའི་མ་དངུལ་གྱི་ཆུ་ཚད་ལེགས་སྒྲིག་ལུགས་མཐུན་བྱེད་རྒྱུ། གྲོང་ཁྱེར་གྲོང་གསེབ་ཀྱི་ཡུལ་མིའི་གཞི་རྩའི་རྒན་གསོའི་འགན་བཅོལ་གྱི་རྨང་གཞིའི་རྒན་གསོའི་མ་དངུལ་ཟླ་རེར་མི་རེར་ཆ་སྙོམས་སྒོར་180ལ་སྤར་རྒྱུ། གྲོང་ཁྱེར་གྲོང་གསེབ་ཀྱི་ཡུལ་མིའི་སྨན་བཅོས་འགན་བཅོལ་ལམ་ལུགས་སྒྲིལ་བཅོས་བྱེད་པར་སྐུལ་སྤེལ་བཏང་སྟེ་གྲོང་ཁྱེར་གྲོང་གསེབ་ཀྱི་ཡུལ་མིའི་གཞི་རྩའི་སྨན་བཅོས་འགན་བཅོལ་གྱི་ནོར་སྲིད་ཁ་གསབ་རོགས་དངུལ་གྱི་ཚད་གཞི་དེ་ལོ་རེར་མི་རེར་ཆ་སྙོམས་སྒོར་555ལ་སྤར་རྒྱུ་ཡིན་ཞིང་། སྒེར་གྱི་འཇལ་དངུལ་གྱི་བསྡུར་ཚད་ཀྱང་མང་དུ་བཏང་ནས་རྒྱུན་མཐུད་རང་བཞིན་གྱི་མ་དངུལ་གྲབས་གསོག་བྱེད་པའི་ལམ་ལུགས་ཚགས་ཚུད་དུ་གཏོང་རྒྱུ། སྤྱི་ཚོགས་རོགས་སྐྱོབ་ཐད། མ་དངུལ་སྒོར་དུང་ཕྱུར་16.83བཀོད་སྒྲིག་བྱེད་རྒྱུ་ཡིན་པས་6.3%འཕར་ཡོད། གྲོང་ཁྱེར་གྲོང་གསེབ་ཀྱི་མ་མཐའི་འཚོ་བ་འགན་སྲུང་དང་། དམིགས་བསལ་དཀའ་ངལ་ཆེ་བའི་མི་སྣར་རོགས་སྐྱོབ། དྭ་ཕྲུག་དང་ཡུལ་འཁྱར་སློང་མོར་རོགས་སྐྱོབ་སོགས་བྱེད་པའི་སྲིད་ཇུས་དོན་འཁྱོལ་ནན་ཏན་བྱེད་རྒྱུ། གྲོང་ཁྱེར་གྲོང་གསེབ་ཀྱི་ཡུལ་མིའི་མ་མཐའི་འཚོ་བ་འགན་སྲུང་གི་ཚད་གཞི་དེ་ཟླ་རེར་མི་རེར་ཆ་སྙོམས་སྒོར་800ལ་སྤར་རྒྱུ། “རྒན་གྲས་གསུམ”གྱི་འཚོ་བའི་ཁ་གསབ་རོགས་དངུལ་གྱི་ཚད་གཞི་དེ་ཟླ་རེར་མི་རེར་ཆ་སྙོམས་སྒོར་50སྤར་རྒྱུ་ཡིན། གྲོང་ཁྱེར་གྲོང་གསེབ་ཀྱི་སྨན་བཅོས་རོགས་སྐྱོབ་ལམ་ལུགས་འཐུས་སྒོ་ཚང་དུ་བཏང་ནས་སྤྱིར་བཏང་གི་སྨན་བཅོས་རོགས་སྐྱོབ་དང་ནད་གཞི་ཚབས་ཆེའི་རིཌ་ཀྱི་རོགས་སྐྱོབ་སྲིད་ཇུས་དོན་འཁྱོལ་བྱེད་རྒྱུ། དབུལ་པོའི་དབང་པོ་སྐྱོན་ཅན་ལ་འཚོ་སྣོན་སྤྲོད་རྒྱུ་དང་ཚབས་ཆེའི་དབང་པོ་སྐྱོན་ཅན་གྱི་ནད་སྐྱོང་ཁ་གསབ་སྤྲོད་རྒྱུའི་ཐད་མ་དངུལ་སྒོར་དུང་ཕྱུར་0.97བཀོད་སྒྲིག་བྱེད་རྒྱུ། དཔལ་འབྱོར་ཐད་དཀའ་ངལ་ཡོད་པའི་ལོ་ན་མཐོ་ཞིང་རང་རྐྱ་མི་ཕེར་བ་སོགས་ཀྱི་རྒན་རྒོན་ལ་ཁ་གསབ་སྤྲོད་པའི་སྲིད་ཇུས་མུ་མཐུད་ལག་བསྟར་བྱེད་རྒྱུ། ལས་ཞུགས་ཐད། སྲིད་གཞུང་ནས་སྤྱི་ཕན་རང་བཞིན་གྱི་ལས་གནས་ཉོ་སྒྲུབ་བྱེད་པའི་ཐད་ཁ་གསབ་རོགས་དངུལ་སྒོར་དུང་ཕྱུར་6བཀོད་སྒྲིག་བྱེད་རྒྱུ། ཤེས་ལྡན་པ་འདྲེན་འགུགས་དང་མི་ཤུགས་ཐོན་ཁུངས་འཛུགས་སྐྲུན་བྱེད་རྒྱུའི་ཐད་མ་དངུལ་སྒོར་དུང་ཕྱུར་1.03བཀོད་སྒྲིག་བྱེད་རྒྱུ། སྤྱི་ཚོགས་ཀྱི་བཀོད་སྒྲིག་ཐད།（བསྡུས） སྡོད་ཁང་འགན་སྲུང་བྱེད་རྒྱུའི་ཐད། སྡོད་ཁང་སྐྱོ་ཁུལ་བསྒྱུར་བཀོད་དང་གྲོང་ཁྱེར་གྲོང་རྡལ་གྱི་ཡོང་འབབ་དམའ་བའི་ཁྱིམ་ཚང་གི་སྡོད་ཁང་བོགས་ལེན་ལ་ཁ་གསབ་སྤྲོད་པ་སོགས་ཀྱི་ཐད་མ་དངུལ་སྒོར་དུང་ཕྱུར་3.91བཀོད་སྒྲིག་བྱེད་རྒྱུ།\n7.སྨན་བཅོས་འགན་སྲུང་མ་ལག་ཚགས་ཚུད་དུ་གཏོང་རྒྱུ། བདེ་ཐང་བོད་ལྗོངས་ལེགས་སྐྱོང་བྱེད་རྒྱུར་སྐུལ་འདེད་གཏིང་ཟབ་བཏང་ནས་སྤྱི་པའི་འཕྲོད་བསྟེན་ཞབས་ཞུའི་མ་ལག་ཚགས་ཚུད་དང་འཐུས་སྒོ་ཚང་དུ་གཏོང་རྒྱུ། སྨན་བཅོས་འཕྲོད་བསྟེན་ཐད་མ་དངུལ་སྒོར་དུང་ཕྱུར་42.38བཀོད་སྒྲིག་བྱེད་རྒྱུ་ཡིན་པས་16.3%འཕར་ཡོད་ཅིང་། དེའི་ནང་། གཞི་རྩའི་སྤྱི་པའི་འཕྲོད་བསྟེན་ཞབས་ཞུའི་རྣམ་གྲངས་ཐད་འགྲོ་གྲོན་སྒོར་དུང་ཕྱུར་1.69བཀོད་སྒྲིག་བྱས་ཏེ་གཞི་རྩའི་སྤྱི་པའི་འཕྲོད་བསྟེན་ཞབས་ཞུའི་རྣམ་གྲངས་ཁྱབ་ཁོངས་རིམ་བཞིན་རྒྱ་ཆེར་གཏོང་རྒྱུ། གྲོང་ཁྱེར་གྲོང་གསེབ་ཀྱི་ཡུལ་མིའི་ནད་ཆེན་རིགས་ལ་ཁ་གསབ་སྤྲོད་པའི་སྨན་བཅོས་འགན་བཅོལ་སྲིད་ཇུས་མུ་མཐུད་ལག་བསྟར་བྱེད་རྒྱུ། སྨན་བཅོས་ཞབས་ཞུ་སྒྲུབ་ནུས་ཆེ་རུ་གཏོང་རྒྱུའི་ཐད་སྒོར་དུང་ཕྱུར་7.18དང་། དམངས་ཡོངས་ཀྱི་གཟུགས་གཞི་བརྟག་དཔྱད་བྱེད་རྒྱུའི་ཐད་འགྲོ་གྲོན་སྒོར་དུང་ཕྱུར་5.91 གཙོ་ཆེའི་སྤྱི་པའི་འཕྲོད་བསྟེན་ཐད་ཁ་གསབ་རོགས་དངུལ་སྒོར་དུང་ཕྱུར་2.7 འཆར་ལྡན་བུ་བཙའ་དང་མ་བུ་བདེ་ཐང་ཡོང་བར་བྱེད་རྒྱུའི་ཐད་ཆེད་སྤྱོད་མ་དངུལ་སྒོར་དུང་ཕྱུར་2.38 རྒྱལ་ཁབ་ཀྱི་གཞི་རྩའི་སྨན་རྫས་ལམ་ལུགས་ཐད་ཁ་གསབ་མ་དངུལ་སྒོར་དུང་ཕྱུར་1.65 གྲོང་ཚོའི་སྨན་པར་ཁ་གསབ་སྤྲོད་རྒྱུའི་ཐད་འགྲོ་གྲོན་སྒོར་དུང་ཕྱུར་1.31 སྨན་བཅོས་འཕྲོད་བསྟེན་གྱི་ཤེས་ལྡན་པ་ཚོགས་སྒྲིག་རྣམ་པའི་བོད་སྐྱོར་ཐད་འགྲོ་གྲོན་སྒོར་དུང་ཕྱུར་1 བོད་ལུགས་གསོ་རིག་སྨན་ལས་བྱ་གཞག་གོང་འཕེལ་གཏོང་རྒྱུའི་ཐད་ཆེད་སྤྱོད་འགྲོ་གྲོན་སྒོར་དུང་ཕྱུར་0.7བཅས་བཀོད་སྒྲིག་བྱེད་རྒྱུ། རང་སྐྱོང་ལྗོངས་ཀྱི་སྨན་ཁང་འཛུགས་སྐྲུན་དང་རང་སྐྱོང་ལྗོངས་ཀྱི་བུད་མེད་དང་བྱིས་པའི་སྨན་ཁང་གི་ནུས་པ་ལེགས་སྐྱོང་བྱེད་པར་སྐུལ་འདེད་གཏོང་རྒྱུ།\n8. རིག་གནས་དང་ཚན་རྩལ་བྱ་གཞག་གོང་འཕེལ་གཏོང་བར་རྒྱབ་སྐྱོར་བྱེད་རྒྱུ། རིག་གནས་དང་ལུས་རྩལ་ཐད། སྤྱི་པའི་རིག་གནས་ཞབས་ཞུའི་མ་ལག་འཐུས་སྒོ་ཚང་དུ་བཏང་ནས་རིག་དངོས་སྲུང་སྐྱོབ་བེད་སྤྱོད་དང་རིག་གནས་ཤུལ་བཞག་སྲུང་སྐྱོབ་རྒྱུན་འཛིན་བྱེད་རྒྱུར་སྐུལ་འདེད་གཏོང་རྒྱུ་དང་། གྲོང་ཁྱེར་གྲོང་གསེབ་ཀྱི་སྤྱི་པའི་མ་ལག་གི་སྒྲིག་བཀོད་ཆ་རྐྱེན་ལེགས་བཅོས་བྱེད་རྒྱུ། རིག་གནས་ལུས་རྩལ་དང་སྨྱན་སྦྱོར་ཐད་མ་དངུལ་སྒོར་དུང་ཕྱུར་11.17བཀོད་སྒྲིག་བྱེད་རྒྱུ་ཡིན་པས་6.5%འཕར་ཡོད། རྟེན་རྫས་བཤམས་སྟོན་ཁང་དང་། དྲན་གསོ་ཁང་། དཔེ་མཛོད་ཁང་། རིག་གནས་ཁང་སོགས་སྤྱི་པའི་རིག་གནས་བྱེད་སྒོ་སྤེལ་ས་རིན་མེད་ཐོག་སྒོ་མོ་དབྱེ་བའི་སྲིད་ཇུས་དང་ལུས་རྩལ་ཐང་གླ་ཡོན་དམའ་ཙམ་ལེན་པའི་ཐོག་ནས་སྒོ་མོ་དབྱེ་བའི་སྲིད་ཇུས་མུ་མཐུད་ལག་བསྟར་བྱེད་རྒྱུ། སྤྱི་པའི་རིག་གནས་ཞབས་ཞུའི་མ་ལག་འཛུགས་སྐྱོང་བྱེད་རྒྱུའི་ཐད་མ་དངུལ་སྒོར་དུང་ཕྱུར་5.44དང་རིག་གནས་ཐོན་ལས་གོང་འཕེལ་གཏོང་རྒྱུའི་ཐད་མ་དངུལ་སྒོར་ཁྲི་4000བཀོད་སྒྲིག་བྱེད་རྒྱུ། རླུང་འཕྲིན་དང་གློག་བརྙན་བརྙན་འཕྲིན་གོང་འཕེལ་གཏོང་རྒྱུའི་ཐད་ཆེད་སྤྱོད་མ་དངུལ་སྒོར་དུང་ཕྱུར་2.15བཀོད་སྒྲིག་བྱེད་རྒྱུ། རིག་དངོས་དང་མངོན་མིན་རིག་གནས་ཤུལ་བཞག་སྲུང་སྐྱོབ་བྱེད་རྒྱུའི་ཐད་མ་དངུལ་སྒོར་དུང་ཕྱུར་3.08བཀོད་སྒྲིག་བྱེད་རྒྱུ། ཚན་རྩལ་ཐད། ཁ་གསབ་བྱ་དགར་སྒྱུར་བ་དང་མ་འཇོག་བྱེད་རྒྱུར་ཁྲིད་སྟོན་བྱེད་པ་སོགས་བྱ་ཐབས་ཕྱོགས་བསྡུས་ཐོག་སྤྱད་དེ་ཁེ་ལས་ཀྱིས་ཚན་རྩལ་ཐད་མ་འཇོག་བྱེད་རྒྱུར་ཁྲིད་སྟོན་གྱིས་གྲུབ་འབྲས་ཕན་སྒྱུར་ཡོང་བར་སྐུལ་འདེད་གཏོང་རྒྱུ། ཚན་རྩལ་ཐད། གཏོང་ཆ་སྒོར་དུང་ཕྱུར་3.13བཀོད་སྒྲིག་བྱེད་རྒྱུ་ཡིན་པས་4%འཕར་ཡོད་ཅིང་། གཙོ་བོ་དངོས་སྤྱོད་ལག་རྩལ་ཞིབ་འཇུག་དང་གསར་སྤེལ་བྱེད་རྒྱུ་དང་ཚན་རིག་བྱང་ཚད་མཐོ་རུ་གཏོང་རྒྱུ། ཞིང་འབྲོག་ཚན་རྩལ་གྱི་ཆེད་མངག་པར་ཁ་གསབ་རོགས་དངུལ་སྤྲོད་རྒྱུ་སོགས་ཀྱི་ཐད་རྒྱབ་སྐྱོར་བྱེད་རྒྱུ།\n9.སྤྱི་ཚོགས་ཡུན་རིང་བདེ་འཁོད་ཡོང་བར་སྐུལ་འདེད་གཏོང་རྒྱུ། སྤྱི་ཚོགས་དོ་དམ་བྱེད་ཕྱོགས་གསར་གཏོད་དང་། རྨང་བརྟན་དམངས་ཕན། “སྔོན་ཐོན་གཉིས་ལྡན་དུད་སྦྲེལ”གྱི་མཚན་གཏོད། དགོན་སྡེའི་དོ་དམ། “གསར་གཉིས”རྩ་འཛུགས་གོང་འཕེལ། གཞི་རིམ་གྱི་ཏང་ལེགས་སྐྱོང་སོགས་ཐད་ཀྱི་མ་དངུལ་འགན་སྲུང་ཡག་པོ་བྱས་ཏེ། སྤྱི་ཚོགས་བརྟན་ལྷིང་དང་གོང་འཕེལ་ལ་སྲུང་སྐྱོང་བྱེད་རྒྱུ། རྨང་བརྟན་དམངས་ཕན་གྱི་ལས་དོན་ཐད་འགྲོ་གྲོན་སྒོར་དུང་ཕྱུར་13.8དང་། “སྔོན་ཐོན་གཉིས་ལྡན་དུད་སྦྲེལ”གྱི་མཚན་གཏོད་བྱེད་སྒོའི་ཐད་འགྲོ་གྲོན་སྒོར་དུང་ཕྱུར་1.58བྱེད་རྒྱུ། གནོད་འཚེ་འགོག་བཅོས་མ་ལག་དང་། འཕྲལ་སྒྲུབ་རོགས་སྐྱོབ། བདེ་འཇགས་ཐོན་སྐྱེད་ལྟ་སྡོམ་སོགས་ཀྱི་ནུས་པ་ལེགས་སྐྱོང་བྱེད་པར་རྒྱབ་སྐྱོར་བྱེད་རྒྱུ། མཚོ་བོད་དང་ལྷ་གཞིས་ལྕགས་ལམ་གྱི་ལམ་སྐྱོང་མཉམ་འགོག་ཐད་འགྲོ་གྲོན་སྒོར་དུང་ཕྱུར་1.61གཏོང་རྒྱུ། ལྗོངས་ཡོངས་ཀྱི་གྲོང་ཚོ（གྲོང་ལྷན）5461གི་ཏང་ལེགས་སྐྱོང་བྱེད་པའི་ལས་ཀའི་འགྲོ་གྲོན་གྱི་ཚད་གཞི་དེ་ཆ་སྙོམས་སྒོར་ཁྲི་10ཡི་ཚད་གཞི་ལྟར་ལེགས་སྒྲིག་བྱེད་རྒྱུ། གཞི་རིམ་གྱི་ཏང་ལེགས་སྐྱོང་དང་བསམ་པའི་དཔལ་ཡོན་དར་སྤེལ་གཏོང་བའི་བྱེད་སྒོའི་འགྲོ་གྲོན་སྒོར་དུང་ཕྱུར་0.7བཀོད་སྒྲིག་བྱེད་རྒྱུ།\n10.དཔལ་འབྱོར་གོང་འཕེལ་ཤུགས་ཆེ་གཏོང་བར་རྒྱབ་སྐྱོར་བྱེད་རྒྱུ། རྨང་གཞིའི་འཛུགས་སྐྲུན་ཐད་མ་འཇོག་བྱེད་རྒྱུར་ཤུགས་སྣོན་བརྒྱབ་སྟེ་ཁྲལ་རིན་གཉིས་ཆག་གི་སྲིད་ཇུས་ལག་བསྟར་བྱས་ནས་དཔལ་འབྱོར་གྱི་ཁོར་ཡུག་བཟང་པོ་ཞིག་བསྐྲུན་རྒྱུ་དང་། དམངས་གཉེར་དཔལ་འབྱོར་གོང་འཕེལ་གཏོང་བར་སྐུལ་འདེད་གཏོང་རྒྱུ། གཞི་རྩའི་འཛུགས་སྐྲུན་ཐད་མ་དངུལ་སྒོར་དུང་ཕྱུར་11དང་། གཞུང་ལམ་འཛུགས་སྐྲུན་བྱེད་པའི་མ་དངུལ་སྒོར་དུང་ཕྱུར་191.46 གཞུང་ལམ་བདག་སྐྱོང་བྱེད་རྒྱུའི་ཐད་མ་དངུལ་སྒོར་དུང་ཕྱུར་22.31བཅས་བཀོད་སྒྲིག་བྱེད་རྒྱུ། ཚོང་དང་མ་རྩ་འདྲེན་འགུགས་བྱེད་རྒྱུའི་ཐད་བྱ་དགའི་མ་དངུལ་སྒོར་དུང་ཕྱུར་5དང་། དཔལ་འབྱོར་དང་སྤྱི་ཚོགས་གོང་འཕེལ་གྱི་དམིགས་ཚད་ལ་ཕྱོགས་བསྡུས་དཔྱད་ཞིབ་བྱེད་རྒྱུའི་ཐད་བྱ་དགའི་མ་དངུལ་སྒོར་དུང་ཕྱུར་3བཀོད་སྒྲིག་བྱེད་རྒྱུ། ཡུལ་སྐོར་ཐོན་ལས་གོང་འཕེལ་དང་“དགུན་དུས་བོད་དུ་ཡུལ་སྐོར”བྱེད་རྒྱུའི་ཐད་ཁ་གསབ་རོགས་དངུལ་སྤྲོད་པའི་མ་དངུལ་སྒོར་དུང་ཕྱུར་1.5བཀོད་སྒྲིག་བྱེད་རྒྱུ། མ་དངུལ་བསྡུ་རྒྱུག་གི་ཁག་ཐེག་ཐེབས་རྩར་སྒོར་དུང་ཕྱུར་1དང་། མ་དངུལ་བསྡུ་རྒྱུག་ཐེབས་རྩར་སྒོར་དུང་ཕྱུར་1 ཀུན་ཕན་དངུལ་རྩ་གོང་འཕེལ་གཏོང་རྒྱུའི་ཐད་སྒོར་དུང་ཕྱུར་0.86བཀོད་སྒྲིག་བྱེད་རྒྱུ། སྤྱི་དབང་ལམ་ལུགས་མིན་པའི་དཔལ་འབྱོར་གྱི་ཁེ་ལས་ལ་ཁ་གསབ་རོགས་དངུལ་སྒོར་ཁྲི་4000བཀོད་སྒྲིག་བྱེད་རྒྱུ། དམངས་སྤྱོད་མཁའ་འགྲུལ་དང་། འཕྲིན་གཏོང་། སྦྲག་སྲིད་སོགས་ཡོངས་ཁྱབ་ཞབས་ཞུའི་དམིགས་བསལ་ལས་རིགས་ཐད་ཁ་གསབ་མ་དངུལ་སྒོར་དུང་ཕྱུར་6.12བཀོད་སྒྲིག་བྱེད་རྒྱུ། འབྲུ་རིགས་ཀྱི་ཉེན་ཟོན་ཐེབས་རྩ་དང་ཞོར་ཟས་གྲབས་གསོག་སོགས་འབྲུ་སྣུམ་ལས་དོན་ཐད་མ་དངུལ་སྒོར་དུང་ཕྱུར་1.55བཀོད་སྒྲིག་བྱེད་རྒྱུ། ཕྱི་ཕྱོགས་དཔལ་འབྱོར་ཉོ་ཚོང་གོང་འཕེལ་གཏོང་རྒྱུའི་ཐད་མ་དངུལ་སྒོར་ཁྲི་4955བཀོད་སྒྲིག་བྱེད་རྒྱུ།\n（1）ལྗོངས་ཡོངས་ཀྱི་གཏོང་ཡོང་བཀོད་སྒྲིག ལྗོངས་ཡོངས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་ཡོང་འབབ་སྒོར་དུང་ཕྱུར་1762.37ཡིན་ཞིང་། དེའི་ནང་ས་གནས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཡོང་འབབ་སྒོར་དུང་ཕྱུར་187.5ཡིན་པ་དེ་ལོ་གོང་མའི་སྔོན་རྩིས་ཀྱི་གྲངས་དང་བསྡུར་ན་12.4%འཕར་ཡོད། ཀྲུང་དབྱང་གི་ཁ་གསབ་རོགས་དངུལ་གྱི་ཡོང་འབབ་སྒོར་དུང་ཕྱུར་1304.34ཡིན། ལོ་གོང་མའི་འཕྲོས་སྒྱུར་སྒོར་དུང་ཕྱུར་123.94ཡིན། སྔོན་རྩིས་བརྟན་སྙོམས་ཐེབས་རྩར་སྤྱོད་རྒྱུ་སྒོར་དུང་ཕྱུར་132.59དང་། གཞུང་ཁོངས་མ་རྩའི་གཉེར་སྐྱོང་སྔོན་རྩིས་ནང་སྒྱུར་འཇུག་བྱེད་རྒྱུ་སྒོར་དུང་ཕྱུར་1 སྤྱིར་བཏང་བུ་ལོན་གྱི་ཡོང་འབབ་སྒོར་དུང་ཕྱུར་13བཅས་ཡིན། ལྗོངས་ཡོངས་ཀྱི་སྤྱིར་བཏང་གི་སྤྱི་པའི་སྔོན་རྩིས་གཏོང་སྒོ་སྒོར་དུང་ཕྱུར་1762.37བཀོད་སྒྲིག་བྱེད་རྒྱུ་ཡིན་པས་གཏོང་ཡོང་དོ་སྙོམས་བྱུང་ཡོད།\nརང་སྐྱོང་ལྗོངས་རིམ་པ་འདི་གའི་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་ཡོང་འབབ་སྒོར་དུང་ཕྱུར་1499.78ཡིན་ཞིང་། དེའི་ནང་ས་གནས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཡོང་འབབ་སྒོར་དུང་ཕྱུར་14.09ཡིན་པས་ལོ་གོང་མའི་སྔོན་རྩིས་གྲངས་དང་བསྡུར་ན་3.3%ཆག་ཡོད་ཅིང་། ཀྲུང་དབྱང་གི་ཁ་གསབ་རོགས་དངུལ་གྱི་ཡོང་འབབ་སྒོར་དུང་ཕྱུར་1304.34དང་། ལོ་གོང་མའི་འཕྲོས་སྒྱུར་སྒོར་དུང་ཕྱུར་87.78དང་། སྔོན་རྩིས་བརྟན་སྙོམས་ཐེབས་རྩ་བེད་སྤྱོད་གཏོང་རྒྱུ་སྒོར་དུང་ཕྱུར་80 གཞུང་ཁོངས་མ་རྩའི་གཉེར་སྐྱོང་སྔོན་རྩིས་ནས་སྒྱུར་འཇུག་བྱེད་རྒྱུ་སྒོར་དུང་ཕྱུར་0.57 སྤྱིར་བཏང་བུ་ལོན་གྱི་ཡོང་འབབ་སྒོར་དུང་ཕྱུར་13བཅས་ཡིན།\nརང་སྐྱོང་ལྗོངས་རིམ་པ་འདི་གའི་གཏོང་སྒོ་སྒོར་དུང་ཕྱུར་709.35（རང་སྐྱོང་ལྗོངས་ཀྱི་སྤྱིའི་ཐབས་ཇུས་བཀོད་སྒྲིག་གི་གལ་ཆེའི་དོན་གནད་དང་དེ་བཞིན་དངོས་ཡོད་གནས་ཚུལ་ལ་གཞིགས་ཏེ། དོན་འཁྱོལ་བྱེད་པའི་ཁྲོད་ཀྱི་བགོ་བཤའ་དང་གཤམ་སྤྲོད་བྱེད་རྒྱུར་སྔོན་ཉར་བྱས་པའི་གཏོང་སྒོ་སྒོར་དུང་ཕྱུར་273.2དང་ལོ་གོང་མའི་འཕྲོས་སྒྱུར་ཆེད་སྤྱོད་གཏོང་སྒོ་སྒོར་དུང་ཕྱུར་87.78ཚུད）བཀོད་སྒྲིག་བྱེད་རྒྱུ་ཡིན། གཙོ་བོའི་རྩིས་ཚན་གྱི་གཏོང་སྒོའི་གནས་ཚུལ་ནི། སློབ་གསོའི་གཏོང་སྒོ་སྒོར་དུང་ཕྱུར་27.24དང་། ཚན་རིག་ལག་རྩལ་གྱི་གཏོང་སྒོ་སྒོར་དུང་ཕྱུར་2.51 རིག་གནས་ཡུལ་སྐོར་ལུས་རྩལ་དང་སྨྱན་སྦྱོར་གྱི་གཏོང་སྒོ་སྒོར་དུང་ཕྱུར་16.69 སྤྱི་ཚོགས་འགན་སྲུང་དང་ལས་ཞུགས་ཀྱི་གཏོང་སྒོ་སྒོར་དུང་ཕྱུར་62.74 འཕྲོད་བསྟེན་བདེ་ཐང་གི་གཏོང་སྒོ་སྒོར་དུང་ཕྱུར་29.92 ནུས་རྒྱུ་བསྲི་ཚགས་དང་ཁོར་ཡུག་སྲུང་སྐྱོབ་ཀྱི་གཏོང་སྒོ་སྒོར་དུང་ཕྱུར་7.34 གྲོང་ཁྱེར་གྲོང་གསེབ་དང་སྡེ་ཁུལ་གྱི་གཏོང་སྒོ་སྒོར་དུང་ཕྱུར་0.72 ཞིང་ནགས་ཆུ་བེད་ཀྱི་གཏོང་སྒོ་སྒོར་དུང་ཕྱུར་53.83 འགྲིམ་འགྲུལ་སྐྱེལ་འདྲེན་གྱི་གཏོང་སྒོ་སྒོར་དུང་ཕྱུར་224.94 ཐོན་ཁུངས་རྩད་འཚོལ་ཆ་འཕྲིན་སོགས་ཀྱི་གཏོང་སྒོ་སྒོར་དུང་ཕྱུར་2.78 ཚོང་ལས་ཞབས་ཞུའི་ལས་རིགས་སོགས་ཀྱི་གཏོང་སྒོ་སྒོར་དུང་ཕྱུར་0.75 རང་བྱུང་ཐོན་ཁུངས་དང་རྒྱ་མཚོ་གནམ་གཤིས་སོགས་ཀྱི་གཏོང་སྒོ་སྒོར་དུང་ཕྱུར་4.75 སྡོད་ཁང་འགན་སྲུང་གི་གཏོང་སྒོ་སྒོར་དུང་ཕྱུར་1.71 གནོད་འཚེ་འགོག་བཅོས་དང་འཕྲལ་སྒྲུབ་དོ་དམ་གྱི་གཏོང་སྒོ་སྒོར་དུང་ཕྱུར་3.41བཅས་ཡིན།\nས་གནས（གྲོང་ཁྱེར）ལ་སྤྱིར་བཏང་རང་བཞིན་གྱི་མ་དངུལ་སྒོར་དུང་ཕྱུར་617.63སྒྱུར་སྤྲོད་བྱེད་རྒྱུ་ཡིན། གཙོ་བོ་སྒྲིག་སྲོལ་ཐད་ཀྱི་ཁ་གསབ་རོགས་དངུལ་སྒོར་དུང་ཕྱུར་11.01དང་། དོ་སྙོམས་རང་བཞིན་གྱི་སྒྱུར་སྤྲོད་མ་དངུལ་སྒོར་དུང་ཕྱུར་210.29 རྫོང་རིམ་པའི་གཞི་རྩའི་འབྱོར་སྟོབས་འགན་སྲུང་ལམ་སྲོལ་གྱི་བྱ་དགའི་ཁ་གསབ་མ་དངུལ་སྒོར་དུང་ཕྱུར་16.84 དུས་རྩིས་ཀྱི་ཁ་གསབ་རོགས་དངུལ་སྒོར་དུང་ཕྱུར་19.91 གྲོང་ཁྱེར་གྲོང་གསེབ་ཀྱི་འགན་བབས་སློབ་གསོའི་སྒྱུར་སྤྲོད་མ་དངུལ་སྒོར་དུང་ཕྱུར་151.63 གྲོང་ཁྱེར་གྲོང་གསེབ་ཀྱི་ཡུལ་མིའི་སྨན་བཅོས་འགན་བཅོལ་གྱི་སྒྱུར་སྤྲོད་མ་དངུལ་སྒོར་དུང་ཕྱུར་10.6 གཙོ་གནད་སྐྱེ་ཁམས་ནུས་པ་ཐོན་ཁུལ་གྱི་སྒྱུར་སྤྲོད་མ་དངུལ་སྒོར་དུང་ཕྱུར་10.15 གྲངས་ཚད་གཏན་འཇགས་ཀྱི་ཁ་གསབ་རོགས་དངུལ་སྒོར་དུང་ཕྱུར་73.03 མཐའ་མཚམས་ས་ཁུལ་གྱི་སྒྱུར་སྤྲོད་མ་དངུལ་སྒོར་དུང་ཕྱུར་11.31 དབུལ་པོའི་ས་ཁུལ་གྱི་སྒྱུར་སྤྲོད་མ་དངུལ་སྒོར་དུང་ཕྱུར་75.68 སྤྱིར་བཏང་རང་བཞིན་གྱི་སྒྱུར་སྤྲོད་མ་དངུལ་གཞན་དག་སྒོར་དུང་ཕྱུར་19.18བཅས་ཚུད་ཡོད།\nས་གནས（གྲོང་ཁྱེར）ཀྱི་ཆེད་སྤྱོད་མ་དངུལ་སྒྱུར་སྤྲོད་སྒོར་དུང་ཕྱུར་127.62ཡིན་ཞིང་། གཙོ་བོ་ཚན་རྩལ་ཐད་ཀྱི་སྒོར་དུང་ཕྱུར་1.11 སློབ་གསོའི་ཐད་ཀྱི་སྒོར་དུང་ཕྱུར་19.38 རིག་གནས་ཡུལ་སྐོར་ལུས་རྩལ་དང་སྨྱན་སྦྱོར་ཐད་ཀྱི་སྒོར་དུང་ཕྱུར་4.79 སྤྱི་ཚོགས་འགན་སྲུང་དང་ལས་ཞུགས་ཐད་ཀྱི་སྒོར་དུང་ཕྱུར་17.29 སྨན་བཅོས་འཕྲོད་བསྟེན་དང་འཆར་ལྡན་བུ་བཙའི་ཐད་ཀྱི་སྒོར་དུང་ཕྱུར་12.05 ནུས་རྒྱུ་བསྲི་ཚགས་དང་ཁོར་ཡུག་སྲུང་སྐྱོབ་ཐད་ཀྱི་སྒོར་དུང་ཕྱུར་5.4 ཞིང་ནགས་ཆུ་བེད་ཐད་ཀྱི་སྒོར་དུང་ཕྱུར་47.04 འགྲིམ་འགྲུལ་སྐྱེལ་འདྲེན་ཐད་ཀྱི་སྒོར་དུང་ཕྱུར་3.92 ཚོང་ལས་ཞབས་ཞུའི་ལས་རིགས་ཐད་ཀྱི་སྒོར་དུང་ཕྱུར་0.3 རང་བྱུང་ཐོན་ཁུངས་དང་རྒྱ་མཚོ་གནམ་གཤིས་སོགས་ཐད་ཀྱི་སྒོར་དུང་ཕྱུར་10.28 སྡོད་ཁང་འགན་སྲུང་ཐད་ཀྱི་སྒོར་དུང་ཕྱུར་2.73 ཆེད་སྤྱོད་མ་དངུལ་སྒྱུར་སྤྲོད་གཞན་དག་ཐད་ཀྱི་སྒོར་དུང་ཕྱུར་2.88བཅས་ཚུད་ཡོད།\nས་གནས（གྲོང་ཁྱེར）ཀྱི་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་ཡོང་འབབ་སྒོར་དུང་ཕྱུར་1040.72ཡིན་ཞིང་། དེའི་ནང་ས་གནས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཡོང་འབབ་སྒོར་དུང་ཕྱུར་173.42ཡིན་པས་13.9%འཕར་ཡོད། རང་སྐྱོང་ལྗོངས་ནས་ས་གནས（གྲོང་ཁྱེར）ལ་ཁྲལ་འབབ་ཕྱིར་སློག་དང་མ་དངུལ་སྒྱུར་སྤྲོད་བྱས་པའི་ཡོང་འབབ་སྒོར་དུང་ཕྱུར་778.12དང་། ལོ་གོང་མའི་འཕྲོས་སྒྱུར་སྒོར་དུང་ཕྱུར་36.16 སྔོན་རྩིས་བརྟན་སྙོམས་ཐེབས་རྩར་གཏོང་རྒྱུ་སྒོར་དུང་ཕྱུར་52.59 གཞུང་ཁོངས་མ་རྩའི་གཉེར་སྐྱོང་སྔོན་རྩིས་ནང་སྒྱུར་འཇུག་བྱེད་རྒྱུ་མ་དངུལ་སྒོར་དུང་ཕྱུར་0.43བཅས་ཡིན། ས་གནས（གྲོང་ཁྱེར）ཀྱི་སྤྱིར་བཏང་གི་སྤྱི་པའི་སྔོན་རྩིས་གཏོང་སྒོ་སྒོར་དུང་ཕྱུར་1040.72ཡིན།\nམངའ་རིས་ས་ཁུལ་གྱི་རིམ་པ་དེ་གའི་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་ཡོང་འབབ་སྒོར་དུང་ཕྱུར་67.16ཡིན་ཞིང་། དེའི་ནང་ས་གནས་ཀྱི་སྤྱིར་བཏང་གི་སྤྱི་པའི་སྔོན་རྩིས་ཡོང་འབབ་སྒོར་དུང་ཕྱུར་2.76དང་། རང་སྐྱོང་ལྗོངས་ནས་ཁྲལ་འབབ་ཕྱིར་སློག་དང་མ་དངུལ་སྒྱུར་སྤྲོད་ཀྱི་ཡོང་འབབ་སྒོར་དུང་ཕྱུར་53.17 སྔོན་རྩིས་བརྟན་སྙོམས་ཐེབས་རྩར་གཏོང་རྒྱུ་སྒོར་དུང་ཕྱུར་0.47 ལོ་གོང་མའི་འཕྲོས་སྒྱུར་སྒོར་དུང་ཕྱུར་10.76བཅས་ཡིན། མངའ་རིས་ས་ཁུལ་གྱི་རིམ་པ་དེ་གའི་སྤྱིར་བཏང་གི་སྤྱི་པའི་སྔོན་རྩིས་ཀྱི་སྤྱིའི་གཏོང་སྒོ་སྒོར་དུང་ཕྱུར་67.44ཡིན།\nལྗོངས་ཡོངས་ཀྱི་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཀྱི་སྤྱིའི་ཡོང་འབབ་སྒོར་དུང་ཕྱུར་75.36ཡིན་ཞིང་། དེའི་ནང་ས་གནས་ཀྱི་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཡོང་འབབ་སྒོར་དུང་ཕྱུར་48.86དང་། ཀྲུང་དབྱང་གི་ཁ་གསབ་རོགས་དངུལ་གྱི་ཡོང་འབབ་སྒོར་དུང་ཕྱུར་8.55 ལོ་གོང་མའི་འཕྲོས་སྒྱུར་སྒོར་དུང་ཕྱུར་10.95 ཆེད་དམིགས་བུན་འཛིན་ཡོང་འབབ་སྒོར་དུང་ཕྱུར་7བཅས་ཡིན། ལྗོངས་ཡོངས་ཀྱི་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཀྱི་སྤྱིའི་གཏོང་སྒོ་སྒོར་དུང་ཕྱུར་75.36ཡིན།\nརང་སྐྱོང་ལྗོངས་རིམ་པ་འདི་གའི་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཀྱི་སྤྱིའི་ཡོང་འབབ་སྒོར་དུང་ཕྱུར་23.83ཡིན་ཞིང་། དེའི་ནང་སྲིད་གཞུང་རང་བཞིན་གྱི་ཐེབས་རྩའི་ཡོང་འབབ་སྒོར་དུང་ཕྱུར་5.51དང་། ཀྲུང་དབྱང་གི་ཁ་གསབ་རོགས་དངུལ་སྒོར་དུང་ཕྱུར་8.55 ལོ་གོང་མའི་འཕྲོས་སྒྱུར་ཡོང་འབབ་སྒོར་དུང་ཕྱུར་2.77 ཆེད་སྤྱོད་བུ་ལོན་གྱི་ཡོང་འབབ་སྒོར་དུང་ཕྱུར་7བཅས་ཡིན། རང་སྐྱོང་ལྗོངས་རིམ་པ་འདི་གའི་སྲིད་གཞུང་རང་བཞིན་གྱི་ཐེབས་རྩའི་གཏོང་སྒོ་སྒོར་དུང་ཕྱུར་23.83ཡིན་ཞིང་། དེའི་ནང་རང་སྐྱོང་ལྗོངས་རིམ་པ་འདི་གའི་གཏོང་སྒོ་སྒོར་དུང་ཕྱུར་7.92དང་། ས་གནས（གྲོང་ཁྱེར）ལ་སྒྱུར་སྤྲོད་བྱེད་རྒྱུ་མ་དངུལ་སྒོར་དུང་ཕྱུར་8.91 ཆེད་སྤྱོད་བུ་ལོན་དངུལ་བུན་ལ་སྒྱུར་བའི་གཏོང་སྒོ་སྒོར་དུང་ཕྱུར་7བཅས་ཡིན།\nས་གནས（གྲོང་ཁྱེར）ཀྱི་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཀྱི་སྤྱིའི་ཡོང་འབབ་སྒོར་དུང་ཕྱུར་67.44ཡིན་ཞིང་། དེའི་ནང་སྲིད་གཞུང་རང་བཞིན་གྱི་ཐེབས་རྩའི་སྔོན་རྩིས་ཡོང་འབབ་སྒོར་དུང་ཕྱུར་43.35དང་། རང་སྐྱོང་ལྗོངས་ཀྱིས་ས་གནས（གྲོང་ཁྱེར）ལ་མ་དངུལ་སྒྱུར་སྤྲོད་ཀྱི་ཡོང་འབབ་སྒོར་དུང་ཕྱུར་8.91 ལོ་གོང་མའི་འཕྲོས་སྒྱུར་སྒོར་དུང་ཕྱུར་8.18 ཆེད་སྤྱོད་བུ་ལོན་དངུལ་བུན་ལ་སྒྱུར་བའི་ཡོང་འབབ་སྒོར་དུང་ཕྱུར་7བཅས་ཡིན། ས་གནས（གྲོང་ཁྱེར）ཀྱི་སྲིད་གཞུང་རང་བཞིན་གྱི་ཐེབས་རྩའི་གཏོང་སྒོ་སྒོར་དུང་ཕྱུར་67.44ཡིན།\nལྗོངས་ཡོངས་ཀྱི་གཞུང་ཁོངས་མ་རྩའི་གཉེར་སྐྱོང་སྔོན་རྩིས་ཡོང་འབབ་ཀྱི་སྤྱི་འབོར་ནི་སྒོར་དུང་ཕྱུར་8.43ཡིན་ཞིང་། དེའི་ནང་གཞུང་ཁོངས་མ་རྩའི་གཉེར་སྐྱོང་སྔོན་རྩིས་ཡོང་འབབ་སྒོར་དུང་ཕྱུར་3.74དང་། ལོ་གོང་མའི་འཕྲོས་སྒྱུར་སྒོར་དུང་ཕྱུར་4.69ཡིན། ལྗོངས་ཡོངས་ཀྱི་གཞུང་ཁོངས་མ་རྩའི་གཉེར་སྐྱོང་སྔོན་རྩིས་གཏོང་སྒོ་སྒོར་དུང་ཕྱུར་8.43ཡིན་ཞིང་། དེའི་ནང་སྤྱིར་བཏང་གི་སྤྱི་པའི་སྔོན་རྩིས་ལ་སྒོར་དུང་ཕྱུར་1སྒྱུར་འཇུག་བྱེད་རྒྱུ་ཡིན།\nརང་སྐྱོང་ལྗོངས་རིམ་པ་འདི་གའི་གཞུང་ཁོངས་མ་རྩའི་གཉེར་སྐྱོང་སྔོན་རྩིས་ཡོང་འབབ་ཀྱི་སྤྱི་འབོར་སྒོར་དུང་ཕྱུར་6.5ཡིན་ཞིང་། དེའི་ནང་གཞུང་ཁོངས་མ་རྩའི་གཉེར་སྐྱོང་སྔོན་རྩིས་ཡོང་འབབ་སྒོར་དུང་ཕྱུར་2.1ཡོད་པ་དང་། དེའི་ཐོག་ལོ་གོང་མའི་འཕྲོས་སྒྱུར་སྒོར་དུང་ཕྱུར་4.4ཡོད། རང་སྐྱོང་ལྗོངས་རིམ་པ་འདི་གའི་གཞུང་ཁོངས་མ་རྩའི་གཉེར་སྐྱོང་སྔོན་རྩིས་གཏོང་སྒོ་སྒོར་དུང་ཕྱུར་6.5ཡོད་ཅིང་། དེའི་ནང་ནས་སྤྱིར་བཏང་གི་སྤྱི་པའི་སྔོན་རྩིས་ལ་སྒོར་དུང་ཕྱུར་0.57སྒྱུར་འཐེན་བྱེད་རྒྱུ་ཡིན།\nས་གནས（གྲོང་ཁྱེར）ཁག་གི་གཞུང་ཁོངས་མ་རྩའི་གཉེར་སྐྱོང་སྔོན་རྩིས་ཡོང་འབབ་ཀྱི་སྤྱི་འབོར་སྒོར་དུང་ཕྱུར་1.93ཡིན་ཞིང་། དེའི་ནང་གཞུང་ཁོངས་མ་རྩའི་གཉེར་སྐྱོང་སྔོན་རྩིས་ཡོང་འབབ་སྒོར་དུང་ཕྱུར་1.64ཡོད་པ་དང་། དེའི་ཐོག་ལོ་གོང་མའི་འཕྲོས་སྒྱུར་སྒོར་དུང་ཕྱུར་0.29ཡོད། ས་གནས（གྲོང་ཁྱེར）ཁག་གི་གཞུང་ཁོངས་མ་རྩའི་གཉེར་སྐྱོང་སྔོན་རྩིས་གཏོང་སྒོ་སྒོར་དུང་ཕྱུར་1.93ཡོད་ཅིང་། དེའི་ནང་ནས་སྤྱིར་བཏང་གི་སྤྱི་པའི་སྔོན་རྩིས་ལ་སྒོར་དུང་ཕྱུར་0.43སྒྱུར་འཐེན་བྱེད་རྒྱུ་ཡིན།\n4.སྤྱི་ཚོགས་འགན་བཅོལ་གྱི་ཐེབས་རྩའི་སྔོན་རྩིས། ལྗོངས་ཡོངས་ཀྱི་སྤྱི་ཚོགས་འགན་བཅོལ་གྱི་ཐེབས་རྩའི་སྔོན་རྩིས་ཡོང་འབབ་སྒོར་དུང་ཕྱུར་182ཡིན་ཞིང་། དེའི་ནང་འགན་བཅོལ་ཞུ་གྲོན་གྱི་ཡོང་འབབ་སྒོར་དུང་ཕྱུར་148.9དང་། ནོར་སྲིད་ཀྱི་ཁ་གསབ་ཡོང་འབབ་སྒོར་དུང་ཕྱུར་29.5 སྐྱེད་ཁ་སོགས་ཡོང་འབབ་གཞན་དག་སྒོར་དུང་ཕྱུར་3.6བཅས་ཡིན། ལྗོངས་ཡོངས་ཀྱི་སྤྱི་ཚོགས་འགན་བཅོལ་ཐེབས་རྩའི་སྔོན་རྩིས་གཏོང་སྒོ་སྒོར་དུང་ཕྱུར་161.5ཡིན། གཏོང་ཡོང་མགོ་ཐུག་བཏང་རྗེས་སྔོན་དཔག་བྱས་ན་ལོ་དེ་གར་འཕྲོས་ལྷག་སྒོར་དུང་ཕྱུར་20.5ཡོང་རྒྱུ་ཡིན་པ་དང་ལོ་མཇུག་ཏུ་འགྲིལ་གསོག་འཕྲོས་ལྷག་སྒོར་དུང་ཕྱུར་286.8ཡོང་རྒྱུ་རེད།\n5.ས་གནས་སྲིད་གཞུང་གི་བུ་ལོན་གྱི་སྔོན་རྩིས་བཀོད་སྒྲིག་བྱས་ཚུལ། ས་གནས་སྲིད་གཞུང་གི་བུན་འཛིན་གྱི་དུས་ཚོད་ཐིམ་པའི་གནས་ཚུལ་གཞིར་བཟུང་། 2019ལོར་སྤྱིར་བཏང་གི་སྤྱི་པའི་སྔོན་རྩིས་བཀོད་སྒྲིག་བྱས་པ་བརྒྱུད་བུ་ལོན་གྱི་ངོ་སྐྱེད་གཉིས་འཇལ་གྱི་གཏོང་སྒོ་སྒོར་དུང་ཕྱུར་16.3ཡིན་པ་དང་། དེའི་ནང་རང་སྐྱོང་ལྗོངས་རིམ་པའི་སྒོར་དུང་ཕྱུར་4.5དང་། ས་གནས（གྲོང་ཁྱེར）ཀྱི་སྒོར་དུང་ཕྱུར་11.8ཡིན། དུས་མཚུངས་ས་གནས་སྲིད་གཞུང་གི་བུ་ལོན་བཅད་གྲངས་ཀྱི་འབོར་ཁྱོན་ཆེ་རུ་གཏོང་རྒྱུའི་བརྩོན་ལེན་བྱས་ཏེ། ཆེད་དམིགས་བུན་འཛིན་གྱི་བེད་སྤྱོད་ཁྱབ་ཁོངས་ལུགས་མཐུན་ངང་རྒྱ་ཆེར་གཏོང་རྒྱུ་དང་། བུན་འཛིན་འགྲེམས་གཏོང་དང་བེད་སྤྱོད་ལ་དོ་དམ་བྱེད་རྒྱུར་ཤུགས་སྣོན་རྒྱུག་རྒྱུ། ནོར་སྲིད་པུའུ་ནས་2019ལོར་གསར་སྣོན་བྱས་པའི་ས་གནས་སྲིད་གཞུང་གི་བུ་ལོན་བཅད་གྲངས་སྒོར་དུང་ཕྱུར་20སྔོན་ལ་གཤམ་སྤྲོད་བྱས་པའི་ནང་། སྤྱིར་བཏང་གི་བུ་ལོན་སྒོར་དུང་ཕྱུར་13དང་ཆེད་སྤྱོད་བུ་ལོན་སྒོར་དུང་ཕྱུར་7ཡིན། ཞིབ་འཇུག་བྱས་པ་བརྒྱུད་སྤྱིར་བཏང་གི་བུ་ལོན་ཡོངས་རྫོགས་རང་སྐྱོང་ལྗོངས་རིམ་པ་འདི་གར་གཏོང་རྩིས་ཡོད་ཅིང་། དེའི་ནང་མཐའ་མཚམས་ཀྱི་འབྱོར་འབྲིང་གྲོང་ཚོ་འཛུགས་སྐྲུན་ཐད་སྒོར་དུང་ཕྱུར་3དང་། གནས་སྤོས་དབུལ་སྐྱོར་ཐད་སྒོར་དུང་ཕྱུར་2 ས་ཁད་ཧ་ཅང་མཐོ་བའི་ས་ཁུལ་གྱི་སྐྱེ་ཁམས་གནས་སྤོའི་ཐད་སྒོར་དུང་ཕྱུར་1.5 ས་ངན་ཁུལ་གྲོང་ཁྱེར་བརྒལ་ནས་གནས་སྤོས་བྱེད་རྒྱུའི་ཐད་སྒོར་དུང་ཕྱུར་1.5 གཞུང་ལམ་འཛུགས་སྐྲུན་རྣམ་གྲངས་ཐད་སྒོར་དུང་ཕྱུར་5བཅས་ཡིན། ཆེད་སྤྱོད་བུ་ལོན་ཡོངས་རྫོགས་ས་གནས（གྲོང་ཁྱེར）ཁག་ལ་བགོ་བཤའ་བརྒྱབ་སྟེ་ས་ཆ་གྲབས་གསོག་བྱེད་རྒྱུའི་ཐད་སྤྱོད་རྒྱུ་ཡིན་ཞིང་། དེའི་ནང་ལྷ་ས་གྲོང་ཁྱེར་ལ་སྒོར་དུང་ཕྱུར་3དང་། ལྷོ་ཁ་གྲོང་ཁྱེར་ལ་སྒོར་དུང་ཕྱུར་2 གཞིས་རྩེ་གྲོང་ཁྱེར་ལ་སྒོར་དུང་ཕྱུར་2བཅས་ཡིན། སྔོན་རྩིས（འཆར་ཟིན）དེ་རང་སྐྱོང་ལྗོངས་མི་དམངས་འཐུས་མི་ཚོགས་ཆེན་ཐོག་གྲོས་ཞིབ་བྱས་ནས་ཆོག་མཆན་ཐོབ་རྗེས་2019ལོའི་དུས་ཚིགས་དང་པོར་བུན་འཛིན་གཏོང་འགྲེམས་བྱེད་པའི་ལས་དོན་ལེགས་གྲུབ་བྱེད་རྒྱུ་ཡིན།\nའདིར་སྙན་སེང་ཞུ་དགོས་པ་ཞིག་ནི། 2019ལོའི་ལོ་འཁོར་སྔོན་རྩིས་བཟོ་འགོ་ཚུགས་རྗེས་ལྗོངས་ཡོངས་ཀྱི་སྔོན་རྩིས（འཆར་ཟིན）དེར་རང་སྐྱོང་ལྗོངས་མི་དམངས་འཐུས་མི་ཚོགས་ཆེན་གྱི་ཆོག་མཆན་མ་ཞུས་གོང་། ངེས་པར་དུ་གཏོང་སྤྲོད་བྱེད་དགོས་པའི་སྡེ་ཚན་གྱི་གཞི་རྩའི་གཏོང་སྒོ་དང་རྣམ་གྲངས་ཀྱི་གཏོང་སྒོ་བདེ་བླག་ངང་གཏོང་ཐུབ་ཆེད་ང་ཚོས《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་སྔོན་རྩིས་བཅའ་ཁྲིམས》ཀྱི་གཏན་འབེབས་གཞིར་བཟུང་། སྡེ་ཚན་གྱི་གཞི་རྩའི་གཏོང་སྒོ་དང་རྣམ་གྲངས་ཀྱི་གཏོང་སྒོ་ཁག་གཅིག་བཀོད་སྒྲིག་བྱས་ཤིང་། ས་གནས（གྲོང་ཁྱེར）དང་རྫོང（ཆུད）གི་མ་དངུལ་སྒྱུར་སྤྲོད་ཀྱི་གཏན་འཇགས་གཏོང་སྒོ་ཁག་གཅིག་སོགས་འབྲེལ་ཡོད་གཏོང་སྒོ་སྔ་སྣུར་དུ་གཏོང་སྤྲོད་བྱེད་རྩིས་ཡོད། ལོ་གོང་མ་ནས་འཕྲོས་སྒྱུར་བྱས་པའི་གཏོང་སྒོ་དང་། བཅའ་ཁྲིམས་ཀྱི་གཏན་འབེབས་བཞིན་གཏོང་སྤྲོད་ཀྱི་འོས་འགན་ངེས་པར་དུ་སྒྲུབ་དགོས་པའི་གཏོང་སྒོ དེ་བཞིན་རང་བྱུང་གནོད་འཚེ་སོགས་གློ་བུར་དོན་རྐྱེན་ཐག་གཅོད་བྱེད་རྒྱུར་སྤྱོད་རྒྱུའི་གཏོང་སྒོ་བཅས་ཁྲིམས་ལུགས་ཁྲིམས་སྲོལ་བཞིན་གཏོང་རྒྱུ་ཡིན།\n2019ལོར་ང་ཚོས་ཏང་གི་ཚོགས་ཆེན་བཅུ་དགུ་པའི་དགོངས་དོན་མུ་མཐུད་ལག་བསྟར་དོན་འཁྱོལ་ཏན་ཏིག་བྱས་ཏེ། བརྟན་ཐོག་ཡར་འཕེལ་དང་། ཡར་འགྲོ་ཡག་བརྩོན། ཆད་སྐྱོན་སེལ་བ་བཅས་ཀྱི་ལས་ཀའི་སྤྱིའི་དགོངས་གཞི་མཐའ་འཁྱོངས་བྱས་ནས་ནོར་ཁྲལ་ལམ་སྲོལ་བསྒྱུར་བཅོས་གཏིང་ཟབ་བྱེད་རྒྱུ་དང་། གཙོ་གནད་བྱེད་ཐབས་ཁག་བརྒྱད་འཐུས་སྒོ་ཚང་དུ་གཏོང་བར་མུ་མཐུད་སྐུལ་སྤེལ་བཏང་ནས་སྔོན་རྩིས་ལས་འགན་ཁག་བདེ་བླག་ངང་ལེགས་གྲུབ་ཐུབ་པའི་འགན་ལེན་བྱེད་རྒྱུ་ཡིན།\nགཞི་རྩའི་སྤྱི་པའི་ཞབས་ཞུའི་ཁྱབ་ཁོངས་ཀྱི་ནོར་སྲིད་དོན་དབང་དང་གཏོང་སྒོའི་འགན་འཁྲི་དབྱེ་བགོས་བསྒྱུར་བཅོས་ལ་སྐུལ་འདེད་ཧུར་ཐག་བཏང་སྟེ་དེ་དང་འཚམ་པའི་མ་དངུལ་སྒྱུར་སྤྲོད་མ་ལག་འཛུགས་རྒྱུ། ས་གནས（གྲོང་ཁྱེར）དང་། རྫོང（ཆུད）བཅས་ཀྱི་འབྱོར་སྟོབས་ཚོད་སྐོར་ལམ་སྲོལ་བཟོས་ནས་ནོར་སྲིད་དཀའ་ངལ་ཆེ་བའི་ས་ཁུལ་གྱི“འགན་ལེན་གསུམ”གྱི་སྔོན་རྩིས་བཀོད་སྒྲིག་ལ་ཞིབ་དཔྱད་དང་། སྔོན་རྩིས་དོན་འཁྱོལ་ལ་གཅུན་སྡོམ། ལྟ་སྐུལ་འགན་འདེད་ལ་ལྟ་སྡོམ་བཅས་བྱེད་རྒྱུའི་ལམ་སྲོལ་འཛུགས་རྒྱུ་དང་། སྤྱིར་བཏང་རང་བཞིན་གྱི་མ་དངུལ་སྒྱུར་སྤྲོད་ལམ་ལུགས་འཐུས་སྒོ་ཚང་དུ་བཏང་ནས་སྤྱིར་བཏང་རང་བཞིན་གྱི་མ་དངུལ་སྒྱུར་སྤྲོད་ཀྱི་གཞི་ཁྱོན་དང་བསྡུར་ཚད་སྔར་བས་ཆེ་རུ་བཏང་སྟེ་གཞི་རིམ་སྲིད་གཞུང་གི“འགན་ལེན་གསུམ”གྱི་ལས་དོན་ཁྲོད་གནད་དོན་ཆུང་ཙག་ཀྱང་མི་ཐོན་པ་བྱེད་རྒྱུ། ཆེད་སྤྱོད་མ་དངུལ་སྒྱུར་སྤྲོད་བྱས་རིགས་གཙང་བཤེར་དང་སྒྲིལ་སྤྱོད་བྱས་ཏེ་ཆེད་སྤྱོད་སྒྱུར་སྤྲོད་མ་དངུལ་བེད་སྤྱོད་བྱེད་རྒྱུ་དོ་ནན་དུ་གཏོང་རྒྱུ།\nམི་དམངས་འཐུས་ཚོགས་ཀྱི་སྔོན་རྩིས་ཞིབ་བཤེར་ལྟ་སྐུལ་བྱེད་རྒྱུའི་གཙོ་གནད་དེ་གཏོང་སྒོའི་སྔོན་རྩིས་དང་སྲིད་ཇུས་ཐད་ལ་སྤེལ་རྒྱུའི་བླང་བྱ་དོན་འཁྱོལ་བྱས་ཏེ་གཏོང་སྒོའི་སྔོན་རྩིས་དང་སྲིད་ཇུས་ཀྱི་གསལ་ཆ་ཆེ་རུ་གཏོང་རྒྱུ་དང་། མི་དམངས་འཐུས་ཚོགས་ཀྱིས་སྔོན་རྩིས་ཐད་ཞིབ་བཤེར་དང་ལྟ་སྐུལ་བྱེད་པར་རྒྱབ་སྐྱོར་དང་གཞོགས་འདེགས་བྱེད་རྒྱུ། རྣམ་གྲངས་གཏོང་སྒོ་ཚད་ལྡན་ཅན་གྱི་དོ་དམ་ལ་སྐུལ་འདེད་བརྟན་པོ་བཏང་ནས་རྣམ་གྲངས་གཏོང་སྒོའི་ཚད་གཞིའི་མ་ལག་འཛུགས་སྐྱོང་བྱེད་རྒྱུ་དེ་སྡེ་ཚན་གྱི་སྔོན་རྩིས་དོ་དམ་བྱེད་པའི་བརྒྱུད་རིམ་ནང་འཇུག་རྒྱུ་དང་། ཚད་གཞི་ཅན་གྱི་འཛུགས་སྐྲུན་དང་སྔོན་རྩིས་བཟོ་འགོད་ཀྱི་དོ་དམ་དབར་ཟུང་འབྲེལ་ནུས་ལྡན་ཐུབ་པ་བྱེད་རྒྱུ། དུས་འབྲིང་གི་ནོར་སྲིད་འཆར་འགོད་ཀྱི་དོ་དམ་ཚད་ལྡན་བཟོ་རྒྱུ་དང་། ནོར་སྲིད་འཆར་འགོད་ལ་བརྟེན་ནས་ལོ་འཁོར་སྔོན་རྩིས་བྱེད་རྒྱུར་མཛུབ་ཁྲིད་དང་གཅུན་སྡོམ་བྱེད་པའི་ནུས་པ་ཆེ་རུ་གཏོང་རྒྱུ། སྡེ་ཚན་གྱི་རྣམ་གྲངས་མ་དངུལ་གཙང་བཤེར་སྒྲིལ་སྤྱོད་བྱེད་པར་སྐུལ་སྤེལ་བཏང་ནས་སྡེ་ཚན་གྱི་རྣམ་གྲངས་ཀྱི་གནད་དོན་ཙག་ཙིག་ཐག་གཅོད་གང་ཐུབ་བྱེད་རྒྱུ།\n《སྔོན་རྩིས་ལས་རྗེས་ལ་ཕྱོགས་ཡོངས་ནས་དོ་དམ་བྱེད་རྒྱུའི་སྐོར་གྱི་ཀྲུང་གུང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་བསམ་འཆར》དོན་འཁྱོལ་ནན་པོ་བྱས་ཏེ། སྡེ་ཚན་དང་ས་གནས་གྲོང་ཁྱེར་ཁག་གི་སྔོན་རྩིས་ལས་རྗེས་ལ་དོ་དམ་བྱེད་རྒྱུའི་གཙོ་རྐང་གི་འགན་འཁྲི་འཁུར་ཤུགས་ཆེ་རུ་གཏོང་རྒྱུ། ཕྱོགས་མཐའ་ཀུན་དང་། བརྒྱུད་རིམ་ཧྲིལ་པོ། ཀུན་ལ་ཁྱབ་པ་བཅས་ཀྱི་སྔོན་རྩིས་ལས་རྗེས་ཀྱི་དོ་དམ་གྱི་མ་ལག་གང་མགྱོགས་བཙུགས་ནས་སྲིད་གཞུང་གི་སྔོན་རྩིས་དང་། སྡེ་ཚན་དང་ཚན་པ། སྲིད་ཇུས་དང་རྣམ་གྲངས་གལ་ཆེན་བཅས་ཚང་མ་སྔོན་རྩིས་ལས་རྗེས་ཀྱི་དོ་དམ་བྱེད་ཁོངས་སུ་འཇུག་རྒྱུ། བརྒྱུད་རིམ་ཧྲིལ་པོའི་སྔོན་རྩིས་ལས་རྗེས་ཀྱི་དོ་དམ་བྱེད་རིམ་བཟོ་རྒྱུ་དང་། ཕྱོགས་ཡོངས་ལ་ཁྱབ་པའི་སྔོན་རྩིས་ལས་རྗེས་ཀྱི་དོ་དམ་མ་ལག་འཐུས་སྒོ་ཚང་དུ་བཏང་ནས་སྔོན་རྩིས་དང་ལས་རྗེས་གཞི་གཅིག་ཅན་དུ་འགྱུར་བར་སྐུལ་འདེད་བཏང་ཐོག“མ་དངུལ་བཏང་ཚེ་ཕན་འབྲས་ཐོན་མིན་འདྲི་བ་དང་ཕན་འབྲས་ཐོན་མེད་ཚེ་འགན་འཁྲི་རྩད་གཅོད”ཏན་ཏིག་ཐུབ་པ་བྱེད་རྒྱུ།\nཀྲུང་དབྱང་གི་འབྲེལ་ཡོད་ཡིག་ཆའི་བླང་བྱ་ལག་བསྟར་དོན་འཁྱོལ་ནན་ཏན་བྱས་ཏེ་ས་ཁོངས་སྲུང་བའི་འགན་འཁྲི་འཁུར་བ་དང་ས་ཁོངས་སྲུང་བའི་འགན་འཁྲི་སྒྲུབ་པ། སུས་བུ་ལོན་གཡར་ན་དེས་འགན་འཁུར་རྒྱུ་མཐའ་འཁྱོངས་ཀྱིས་ཁྲིམས་ལུགས་ཁྲིམས་སྲོལ་བཞིན་སྡེ་ཚན་ཁག་དང་ས་གནས་གྲོང་ཁྱེར་ཁག་གི་བུན་ཉེན་སེལ་བ་དང་། བུ་ལོན་ཚོད་འཛིན། བུན་ཉེན་འགོག་ཟོན་སོགས་བྱེད་པའི་བུ་ལོན་དོ་དམ་གྱི་ལས་ཀའི་གཙོ་རྐང་འགན་འཁྲི་དོན་འཁྱོལ་བྱེད་རྒྱུ། བུ་ལོན་གཡར་བའི་བརྒྱུད་རིམ་དང་། མ་དངུལ་གྱི་སྤྱོད་སྒོ བུ་ལོན་འཇལ་འགན་གསལ་པོ། ཞིབ་དཔྱད་འགན་འདེད་སོགས་ཐད་ཀྱི་ལམ་ལུགས་ཚགས་ཚུད་དུ་གཏོང་རྒྱུ། ས་གནས་སྲིད་གཞུང་གི་མངོན་མེད་བུ་ལོན་གྱི་འཕར་འབོར་གཏན་འགོག་མཐའ་གཅིག་ཏུ་བྱས་ཏེ་མངོན་མེད་བུ་ལོན་གསོག་འབོར་ཉེན་སེལ་ཧུར་ཐག་བྱེད་རྒྱུ། “བུ་ལོན་གཡར་ཚེ་ཕན་འབྲས་ཐོན་མིན་འདྲི་བ་དང་ཕན་འབྲས་ཐོན་མེད་ཚེ་འགན་འཁྲི་བདའ་འདེད་གཏོང་དགོས”པའི་ལྟ་བཤེར་དང་འགན་འཁྲི་རྩད་གཅོད་ལམ་སྲོལ་འཐུས་སྒོ་ཚང་དུ་བཏང་སྟེ་ས་གནས་སྲིད་གཞུང་གི་བུ་ལོན་ཐད་ཀྱི་ཁྲིམས་འགལ་སྒྲིག་འགལ་གྱི་གནད་དོན་རིགས་ལ་ཚེ་གང་འགན་འཁྲི་རྩད་གཅོད་དང་འགན་འཁྲི་ལྡོག་འདྲི་བྱེད་རྒྱུ། མངོན་མེད་བུ་ལོན་གྱི་ལྟ་སྡོམ་ལ་ཤུགས་སྣོན་བརྒྱབ་སྟེ་མངོན་མེད་བུ་ལོན་མང་དུ་འགྲོ་བར་བཀག་འགོག་མཐའ་གཅིག་བྱེད་རྒྱུ། རང་སྐྱོང་ལྗོངས་ཀྱི་མངོན་མེད་བུ་ལོན་ལ་བསྡོམས་རྩིས་དང་ལྟ་ཞིབ་ཚད་ལེན་བྱེད་པའི་ཟླ་རེའི་སྙན་དཔོད་ལམ་ལུགས་བཟོས་ནས་ནོར་སྲིད་དང་། རྩིས་བཤེར། དངུལ་ལས་ལྟ་སྡོམ་ཨུ་ལྷན། མི་དམངས་དངུལ་ཁང་སོགས་སྡེ་ཚན་གྱི་ལྟ་ཞིབ་ཚད་ལེན་གྱི་གཞི་གྲངས་མཉམ་སྤྱོད་ལམ་སྲོལ་འཛུགས་པ་དང་འཐུས་སྒོ་ཚང་དུ་གཏོང་རྒྱུ།\nགསོག་ཐེབས་ཕན་སྒྱུར་དང་འཕེལ་འབོར་སྤྱོད་མཁས་བྱས་ཏེ་ནོར་སྲིད་མ་དངུལ་སྒྲིལ་སྤྱོད་བྱེད་ཤུགས་ཆེ་རུ་གཏོང་རྒྱུ་དང་། འཕྲོས་སྒྱུར་དང་འཕྲོས་ལྷག་མ་དངུལ་དོ་དམ་བྱེད་ཤུགས་ཆེ་རུ་བཏང་ནས་རྩིས་ཐོའི་ཐོག་གི་མ་དངུལ་ཕན་སྒྱུར་སྤྱོད་མཁས་བྱེད་རྒྱུ་དང་། ཁྱབ་ཁོངས་ཁག་ནང་ཁ་ཐོར་དུ་སོང་བའི་ནོར་སྲིད་མ་དངུལ་སྒྲིལ་སྤྱོད་བྱས་ནས་འཕྲོས་སྒྱུར་ཁྱབ་རྒྱ་ཅུང་ཆེ་བའམ་ཡང་ན་སྔོན་རྩིས་དོན་འཁྱོལ་བྱེད་འགོར་བའི་མ་དངུལ་རིགས་གཏན་འབེབས་གཞིར་བཟུང་མ་དངུལ་ཐོག་ནས་རྒྱབ་སྐྱོར་བྱེད་དགོས་པའི་ཁྱབ་ཁོངས་སམ་ཡང་ན་དོན་གནད་གཞན་དག་ཐད་སྤྱོད་རྒྱུར་ལེགས་སྒྲིག་བྱས་ནས་ནོར་སྲིད་མ་དངུལ་མཉམ་འདུས་ཀྱི་ཕན་འབྲས་ཆེ་རུ་གཏོང་རྒྱུ།\n“སྲིད་གཞུང་གིས་གཏོང་མཁས་སྤྱོད་མཁས་ཀྱིས་མང་ཚོགས་ཀྱི་འཚོ་བ་སྐྱིད་པོ་བཟོ་བའི”ཡིད་ཆེས་བརྟན་པོས་སྤྱིར་བཏང་རང་བཞིན་གྱི་གཏོང་སྒོ་ཚོད་འཛིན་ནན་པོ་དང་ཉུང་འཕྲི་བྱེད་རྒྱུ་དང་། “གཞུང་གྲོན་གསུམ”གྱི་འགྲོ་གྲོན་སྔོན་རྩིས་བཀོད་སྒྲིག་ནན་པོ་བྱས་ཏེ་ལྗོངས་ཡོངས་ཀྱི་སྤྱིར་བཏང་རང་བཞིན་གྱི་གཏོང་སྒོ་10%དང་“གཞུང་གྲོན་གསུམ”གྱི་འགྲོ་གྲོན་གཏོང་སྒོ་3%ཉུང་དུ་བཏང་ནས་གྲོན་ཆུང་ཐུབ་པའི་མ་དངུལ་དེ་དག་གཙོ་གནད་གཏོང་སྒོ་འགན་སྲུང་བྱེད་རྒྱུ་དང་། གལ་ཆེའི་བསྒྱུར་བཅོས་ལག་བསྟར་བྱེད་རྒྱུ་དང་གལ་ཆེའི་ཐབས་ཇུས་དང་གལ་ཆེའི་འཐབ་ཇུས་ཐད་ཀྱི་དགོས་ངེས་གཏོང་སྒོ་བཅས་འགན་སྲུང་བྱེད་རྒྱུའི་ཐོག་སྤྱོད་རྒྱུ། རྫོང་རིམ་པའི་གཞི་རྩའི་འབྱོར་སྟོབས་འགན་སྲུང་བྱེད་ཤུགས་ཆེ་རུ་ཤུགས་ཆེན་བཏང་ནས་དཀའ་ངལ་ཡོད་པའི་ས་ཁུལ་དང་གཞི་རིམ་སྲིད་གཞུང་གི་གླ་ཕོགས་དང་། འཁོར་རྒྱུག གཞི་རྩའི་དམངས་འཚོ་བཅས་འགན་སྲུང་བྱེད་པའི་ནུས་པ་ཆེ་རུ་གཏོང་རྒྱུ།\nསྔོན་རྩིས་དོན་འཁྱོལ་ལ་ལྟ་ཞིབ་ཚད་ལེན་དང་དབྱེ་ཞིབ་བྱེད་རྒྱུར་ཤུགས་སྣོན་རྒྱག་རྒྱུ་དང་སྔོན་རྩིས་དོན་འཁྱོལ་གྱི་ནུས་ཕྱོད་ཆེ་རུ་བཏང་ནས་སྔོན་རྩིས་ཚན་པས་ནོར་སྲིད་མ་དངུལ་བེད་སྤྱོད་བྱེད་རྒྱུར་བདེ་འཇགས་དང་། ཚད་ལྡན། ཕྱོད་ཆེ་བཅས་ཡོང་བར་སྐུལ་འདེད་གཏོང་རྒྱུ། སྡེ་ཚན་དང་ས་གནས་གྲོང་ཁྱེར་གྱིས་སྔོན་རྩིས་དོན་འཁྱོལ་བྱེད་པའི་གཙོ་རྐང་འགན་འཁྲི་ཕྱོགས་ཡོངས་ནས་ལག་བསྟར་བྱས་ཏེ་སྔོན་རྩིས་དོན་འཁྱོལ་གྱི་གཙོ་རྐང་འགན་འཁྲི་ལག་བསྟར་བྱེད་པར་ལྟ་སྐུལ་དཔྱད་ཞིབ་བྱེད་ཤུགས་ཆེ་རུ་གཏོང་རྒྱུ་དང་། བྱ་དགའ་ཆད་གཅོད་ཀྱི་ལམ་སྲོལ་ཁྲོད་དཔྱད་ཞིབ་བྱས་འབྲས་དེ་ཞིབ་ཕྲ་བེད་སྤྱོད་བྱེད་རྒྱུར་ཤུགས་སྣོན་བརྒྱབ་སྟེ་སྔོན་རྩིས་དོན་འཁྱོལ་བྱེད་ཚད་དང་སྔོན་རྩིས་བཀོད་སྒྲིག་བྱེད་རྒྱུ་གཉིས་ཟུང་འབྲེལ་བྱེད་པའི་ལམ་སྲོལ་ལག་བསྟར་ནན་པོ་བྱེད་རྒྱུ། སྔོན་རྩིས་དོན་འཁྱོལ་གྱི་དཔྱད་ཞིབ་བྱེད་རིམ་མཐོ་རུ་བཏང་ནས་སྡེ་ཚན་གྱི་སྔོན་རྩིས་དོན་འཁྱོལ་བྱས་ཚུལ་དེ་སྲིད་གཞུང་གི་ལས་རྗེས་དཔྱད་ཞིབ་བྱེད་ཁོངས་དང་མི་དམངས་འཐུས་ཚོགས་ཀྱིས་ལྟ་སྐུལ་བྱེད་པའི་གཙོ་གནད་དུ་འཇོག་རྒྱུར་སྐུལ་འདེད་གཏོང་རྒྱུ།\nསྔོན་རྩིས་ངེས་རྩིས་ཀྱི་ཡོངས་བསྒྲགས་བྱེད་ཁོངས་སྔར་བས་ཚད་ལྡན་བཟོ་བ་དང་། ཡོངས་བསྒྲགས་ཀྱི་ནང་དོན་ཞིབ་ཚགས་སུ་གཏོང་བ། ཡོངས་བསྒྲགས་ཀྱི་ལམ་སྲོལ་འཐུས་སྒོ་ཚང་དུ་གཏོང་བ་བཅས་བྱས་ཐོག་སྔོན་རྩིས་ངེས་རྩིས་ཡོངས་བསྒྲགས་བྱེད་རྒྱུ་དེ་སྔོན་རྩིས་བསྒྱུར་བཅོས་དང་དོ་དམ་གྱི་བརྒྱུད་རིམ་ཧྲིལ་པོའི་ནང་ཁྱབ་པ་བྱེད་རྒྱུ། ལྟ་སྐུལ་ཞིབ་བཤེར་བྱེད་ཤུགས་ཆེ་རུ་གཏོང་བ་དང་སྐུལ་ལྕག་གཅུན་སྡོམ་ལམ་སྲོལ་འཐུས་སྒོ་ཚང་དུ་བཏང་ནས་ཐུན་མོང་ཐོག་སྔོན་རྩིས་ངེས་རྩིས་ཀྱི་ཆ་འཕྲིན་ཡོངས་བསྒྲགས་བྱེད་པར་སྐུལ་འདེད་གཏོང་རྒྱུ།\nའཐུས་མི་རྣམ་པ། ང་ཚོས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པ་མཛུབ་ཁྲིད་དུ་བྱས་ཏེ་རང་སྐྱོང་ལྗོངས་ཏང་ཨུད་ཀྱི་ཡང་དག་པའི་འགོ་ཁྲིད་འོག ཏང་ཀྲུང་དབྱང་དང་རང་སྐྱོང་ལྗོངས་ཏང་ཨུད་ཀྱི་ཐབས་ཇུས་བཀོད་སྒྲིག་ཇི་མ་ཇི་བཞིན་དོན་འཁྱོལ་བྱས་ཏེ། རང་རྟོགས་ངང་རང་སྐྱོང་ལྗོངས་མི་དམངས་འཐུས་ཚོགས་དང་དེའི་རྒྱུན་ལས་ཨུ་ལྷན་གྱི་ལྟ་སྐུལ་དང་ལེན་ཞུ་རྒྱུ་དང་། རང་སྐྱོང་ལྗོངས་སྲིད་གྲོས་ཀྱི་བསམ་འཆར་དང་གྲོས་འཆར་ཉན་འཇོག་ནན་ཏན་བྱས་ནས་ཐོག་མའི་བསམ་འདུན་མི་བརྗེད་པར་འགན་འཁྲི་ཡིད་ལ་བརྟན་པོར་བཅངས་ཏེ་འགག་སྒྲོལ་དཀའ་སེལ་གྱིས་ཆད་སྐྱོན་སེལ་བ་དང་། ལམ་བཤངས་གསར་གཏོད་ཀྱིས་བསྒྱུར་བཅོས་ལ་སྐུལ་འདེད་བཏང་ཐོག རང་ལྗོངས་ཀྱི་2019ལོའི་དཔལ་འབྱོར་དང་སྤྱི་ཚོགས་གོང་འཕེལ་གཏོང་ཕྱོགས་ཀྱི་དམིགས་ཚད་ཁག་མངོན་འགྱུར་ཡོང་ཆེད་འབྱོར་སྟོབས་ཀྱི་འདེགས་སྐྱོར་བརྟན་པོ་ཞིག་བྱེད་རྒྱུ་ཡིན་ལ། གཟེངས་སུ་ཐོན་པའི་གྲུབ་འབྲས་ཀྱི་ཐོག་ནས་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་དབུ་བརྙེས་ནས་ལོ་70འཁོར་བར་ལེགས་སྐྱེས་འབུལ་རྒྱུ་དང་། བོད་དུ་དམངས་གཙོའི་བཅོས་བསྒྱུར་བྱས་ནས་ལོ་60འཁོར་བར་སྤྲོ་སེམས་འཁོལ་པོས་བསུ་བ་ཞུ་རྒྱུ་ཡིན། །\nསྤྱི་ཟླ1པོའི་ཚེས14ཉིན་གྱི་ཕྱི་དྲོ། བོད་རང་སྐྱོང་ལྗོངས་མི་དམངས་འཐུས་ཚོགས་སྐབས་བཅུ་གཅིག་པའི་ཚོགས་འདུ་ཐེངས་གཉིས་པ་རྒྱལ་ཁའི་ངང་གྲོལ་བ་དང་། སྐབས་བཅུ་གཅིག་པའི་རང་སྐྱོང་ལྗོངས་མི་དམངས་སྲིད་གཞུང་གིས་འཕྲལ་མར་ཚང་འཛོམས་ཚོགས་འདུ་ཐེངས་གཉིས་པ་འཚོགས་ཏེ། སྲིད་གཞུང་གི་ལ


Terdzo-PI-044 - Rinchen Terdzö\nbrtan ma'i mdos kyi tshogs skong\nVolume 43 (པི) / Pages 811-812 / Folios 1a1 to 1b6\nRinchen Terdzö Volumes List > Volume 43 > Text #44 (Scroll to Bottom)\nnyang ral nyi ma 'od zer. brtan ma'i mdos kyi tshogs skong. In Rin chen gter mdzod chen mo pod zhe gsum pa (The Great Treasury of Rediscovered Teachings Volume 43) by 'jam mgon kong sprul, 811-812. New Delhi: Shechen Publications, 2007-2016.\nབརྟན་མའི་མདོས་ཀྱིས་བཞི་པ་ཚོགས་བྱ་བ་ནི། བདུད་རྩིས་བསང་སྦྱང་ལ། ཨོཾ་ཨུ་ཙུཥྨ་བཻ་ཏ་ལི་ཀྲོ་ཏ་སརྦ་དྲ་བྱམ་ཤོ་དྷ་ན་ཧཱུྃ་ཕཊ༔ ཧཱུྃ༔ རྡོ་རྗེ་ལྟ་བུའི་ཡེ་ཤེས་ཀྱིས༔ ཆོས་རྣམས་ཐམས་ཅད་སྒྱུ་མར་རིག༔ རིག་པ་ཡེ་ཤེས་རཾ་ཡཾ་ཁཾ༔ ཚོགས་ཀྱི་དངོས་པོ་བསྲེགས་སྦྱངས་བཀྲུས༔ རཾ་ཡཾ་ཁཾ༔ ཨོཾ་ཨཱཿཧཱུྃ༔ ཚོགས་སྤྱན་འདྲེན་ནི། བྷྱོ༔ བཀྲ་ཤིས་ཚེ་རིང་མཆེད་ལྔ་དང༔ བོད་སྐྱོང་བརྟན་མ་བཅུ་གཉིས་དང༔ མ་གཅིག་ལྷ་མོ་དུད་སོལ་རྒྱལ་མོ་དང༔ ལྷ་མོ་ཨེ་ཀ་ཛཱ་ཊི་དང༔ དབང་ཕྱུག་སྡེ་བརྒྱད་ཡང་འཁོར་འབུམ༔ ཡེ་ཤེས་རོལ་པའི་ཚོགས་ལ་གཤེགས༔ དམ་ཚིག་དཀྱིལ་འཁོར་གནས་འདིར་བཞུགས༔ བདག་ཅག་གུས་པས་ཕྱག་འཚལ་ལོ༔ གཟུགས་སྒྲ་དྲི་རོ་རེག་བྱ་ཆོས༔ མཛེས་སྙན་དྲི་ཞིམ་རོ་མངར་ཞིང༔ རེག་བདེ་གླུ་གར་ཆོས་ཡིད་ཚིམ༔ འདོད་ཡོན་ལྔ་ལྡན་མཆོད་པ་བཞེས༔ མཆོད་པ་ནི། ཧཱུྃ༔ བླ་མེད་མཆོག་གི་མཆོད་སྦྱར་བ༔ ཡེ་ཤེས་ལྔ་ཡི་འོད་ཟེར་འཕྲོ༔ འདོད་ཡོན་ལྷ་མོས་རབ་བརྒྱན་འབུལ༔ དམ་བསྐང་དགྱེས་པ་ཆེན་པོར་རོལ༔ ཨོཾ་ན་མཿསརྦ་ཏ་ཐཱ་ག་ཏེ་བྷྱོ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུཏྒ་ཏེ་སྥ་ར་ཎ་ཨི་མཾ་ག་ག་ན་ཁཾ་སྭཱ་ཧཱ༔ བཀྲ་ཤིས་ཚེ་རིང་མཆེད་ལྔ། བོད་སྐྱོང་བརྟན་མ་བཅུ་གཉིས། མ་གཅིག་ལྷ་མོ་དུད་སོལ། སྔགས་སྲུང་ཨེ་ཀ་ཛཱ་ཊི། དབང་ཕྱུག་སྡེ་བརྒྱད་ཡང་འཁོར་འབུམ་གྱི་ཚོགས་དང་བཅས་པ་རྣམས་ཀྱི་ཞལ་དུ་ག་ཎ་ཙཀྲ་ལ་ཁ་རཾ་ཁཱ་ཧི༔ ཞེས་ཚོགས་འབུལ་ལོ། །ལྔ་པ་སྐོང་བ་ནི། ཧཱུྃ༔ ཐུགས་དམ་གཉན་པོ་བསྐང་བའི་ལྷ་ཚོགས་ནི༔ བཀྲ་ཤིས་ཚེ་རིང་མཆེད་ལྔའི་ཐུགས་དམ་བསྐང༔ བོད་སྐྱོང་བརྟན་མ་བཅུ་གཉིས་ཐུགས་དམ་བསྐང༔ ལྷ་མོ་དུད་སོལ་རྒྱལ་མོའི་ཐུགས་དམ་བསྐང༔ སྔགས་སྲུང་ཨེ་ཀ་ཛཱ་ཊིའི་ཐུགས་དམ་བསྐང༔ དབང་ཕྱུག་ཡང་འཁོར་འབུམ་གྱི་ཐུགས་དམ་བསྐང༔ ཐུགས་དམ་གཉན་པོ་སྐོང་བའི་དམ་རྫས་ནི༔ རྒྱུ་མཆོག་ཆེན་པོ་རྣམ་ལྔ་དང༔ མཆོག་ཆེན་མཆོག་ཕྲན་མཚན་ལྡན་དང༔ རང་བྱུང་དམ་རྫས་བདུད་རྩི་དང༔ རྨད་དུ་བྱུང་བའི་གཏོར་མ་དང༔ རཀྟ་དམར་གྱི་དགྱེས་མཆོད་དང༔ སྣང་གསལ་འོད་ཀྱི་ཞུན་མར་དང༔ ཤ་ཆེན་སྤོས་ཀྱི་དམ་རྫས་དང༔ རྣལ་འབྱོར་ཚོགས་ཀྱི་ལོངས་སྤྱོད་དང༔ མཁའ་ལྡིང་མདངས་དང་ཤེལ་སྒོང་མདངས༔ ཙ་ར་འདི་ཡི་མདངས་ཀྱིས་བསྐང༔ འདི་ལྟར་བསྐངས་བསྐངས་གསོལ་གསོལ་ནས༔ ཐུགས་དམ་གཉན་པོ་བསྐང་གྱུར་ཅིག༔ ཆོ་ག་ལྷག་ཆད་རྫོགས་གྱུར་ཅིག༔ གཡར་དམ་བསྐངས་ལ་རྐྱེན་རྣམས་ཟློགས༔ དམིགས་པའི་དགྲ་བོ་མྱུར་དུ་སྒྲོལ༔ བཅོལ་པའི་ཕྲིན་ལས་འགྲུབ་པར་མཛོད༔ རྣལ་འབྱོར་ཉམས་ཆག་བསྐང་བར་མཛོད༔ དེ་ནས་དྲུག་པ་མདོས་བསྔོའོ།།\nRetrieved from "https://rtz.tsadra.org/index.php?title=Terdzo-PI-044&oldid=117154"


Terdzo-GA-027 - Rinchen Terdzö\nVolume3(ག) / Pages 601 / Folios 1a1 to 1a5\nRinchen Terdzö Volumes List > Volume3> Text #29 (Scroll to Bottom)\nkarma gling pa. zhi khro byin 'bebs. In Rin chen gter mdzod chen mo pod gsum pa (The Great Treasury of Rediscovered Teachings Volume 3) by 'jam mgon kong sprul, 601. New Delhi: Shechen Publications, 2007-2018.\nགཏེར་གཞུང་དོང་སྤྲུགས་སོགས་ལས་མི་འབྱུང་ཡང་། སློབ་མ་རྗེས་འཛིན་སོགས་ཀྱི་སྐབས་སུ་བླ་མ་འགའ་ཞིག་གིས་གསང་བ་སྤྱིའི་འགྲོས་ལྟར་ཡོན་ཏན་ཡར་འཕེལ་གྱི་དབང་གི་སྔོན་དུ་ཡེ་ཤེས་དབབ་པར་མཛད་པ་ལྟར་སྤྲོ་ན། སློབ་བུ་དཀྱིལ་འཁོར་གྱི་ཤར་སྒོར་དབང་སྟེགས་སེང་གེས་བཏེག་པའི་རིན་པོ་ཆེའི་ཁྲི། སྣ་ཚོགས་པདྨ་དང་ཟླ་བའི་གདན་ལ་སྐད་ཅིག་གིས་བཅོམ་ལྡན་འདས་དཔལ་རྡོ་རྗེ་སེམས་དཔར་གསལ་བའི་ཐུགས་ཀར་ཞི་བ། སྤྱི་བོར་ཁྲག་འཐུང་། མགྲིན་པར་རིག་འཛིན་མཁའ་འགྲོ་ཡབ་ཡུམ་དང་བཅས་པ་རྣམས་གསལ་བའི་གནས་གསུམ་དུ་ཨོཾ་ཨཱཿཧཱུྃ་གིས་མཚན་པ་ལས་འོད་ཟེར་འཕྲོས། བཅོམ་ལྡན་འདས་ཞི་ཁྲོ་རབ་འབྱམས་རྒྱལ་བ་རྒྱ་མཚོའི་སྐུ་དང་། ཡིག་འབྲུ། ཕྱག་མཚན་གྱི་རྣམ་པ་ཁ་ཆར་བུ་ཡུག་འཚུབ་པ་བཞིན་སྤྱན་དྲངས་ཏེ་དབྱེར་མེད་དུ་ཐིམ་པས་རྒྱུད་བྱིན་གྱིས་བརླབ་པར་བསམས་ལ། རྩ་སྔགས་ཀྱི་མཐར། བཛྲ་ཨཱ་བེ་ཤ་ཡ་ཨཱ་བེ་ཤ་ཡ་ཨ་ཨཱཿ ཛཿཧཱུྃ་བཾ་ཧོཿ ཞེས་དབབ། ཏིཥྛ་བཛྲ་ས་བརྟན་པར་བྱ། དེ་ནས། སྐུ་གསུམ་དམ་ཚིག་སོགས་རིག་པའི་དབང་ལ་འཇུག་གོ། །།\nRetrieved from "http://rtz.tsadra.org/index.php?title=Terdzo-GA-027&oldid=123973"


Terdzo-DZI-054 - Rinchen Terdzö\n'jam dpal gyi sgos sgrub\nin cycle ཉང་གཏེར་གཏེར་འཇམ་དབྱངས་ (Nyang gter 'jam dbyangs)\nVolume 49 (ཛི) / Pages 677-679 / Folios 1a1 to 2a4\nRinchen Terdzö Volumes List > Volume 49 > Text #55 (Scroll to Bottom)\nnyang ral nyi ma 'od zer. 'jam dpal gyi sgos sgrub. In Rin chen gter mdzod chen mo pod zhe dgu pa (The Great Treasury of Rediscovered Teachings Volume 49) by 'jam mgon kong sprul, 677-679. New Delhi: Shechen Publications, 2007-2018.\nmnga' bdag nyang rin po che'i zab gter gu ru drag po'i cha lag go\n༄༅༔ འཇམ་དཔལ་གྱི་སྒོས་སྒྲུབ་བཞུགས་སོ༔ ཉང་གཏེར་དྲག་དམར། བླ་མ་དྲག་པོའི་ལྷ་ཚོགས་རྣམས་ལ་ཕྱག་འཚལ་ལོ༔ བླ་མ་དྲག་པོའི་རྣལ་འབྱོར་པས༔ ཤེས་རབ་བློ་གྲོས་འཕེལ་བའི་ཕྱིར༔ འཇམ་དཔལ་སྒོས་སྒྲུབ་བྱ་འདོད་ན༔ དབེན་པར་ཕྱི་ནང་མཚམས་ཀྱང་བཅད༔ ཚོགས་གཏོར་མཆོད་པ་སྣ་ཚོགས་བཤམ༔ མདུན་དུ་མཚན་ལྡན་ཐོད་པའི་ནང༔ ཡུང་བ་དབང་ལག་གླ་རྩི་དང༔ སྤང་རྒྱན་རྒྱ་སྐྱེགས་ཀ་ར་རྣམས༔ རིལ་བུ་བྱས་ཏེ་རབ་གནས་བྱ༔ སྐད་ཅིག་རང་ཉིད་འཇམ་དཔལ་སྐུ༔ ཞལ་གཅིག་ཕྱག་གཉིས་གསེར་གྱི་མདོག༔ ཕྱག་གཡས་རལ་གྲི་གཡོན་པུསྟི༔ རིན་ཆེན་རྒྱན་འཆང་མཛེས་ཚུལ་ཅན༔ ཐུགས་ཀར་མུཾ་ལ་སྔགས་ཀྱིས་བསྐོར༔ འོད་ཟེར་སྤྲོ་བསྡུས་བདེ་གཤེགས་མཆོད༔ སྐུ་གསུང་ཐུགས་ཀྱི་བཅུད་བསྡུས་བསམ༔ ཨོཾ་མུཾ་ཝཱ་གི་ཤྭ་རི་པྲ་ཛྙཱ་དྷཱ་ཏུ་ཧྲཱིཿསྭཱ་ཧཱ༔ ཉིན་ཁྲི་མཚན་ཁྲི་ཞག་བདུན་བཟླས༔ རིལ་བུ་བྲ་བའི་རིལ་མ་ཙམ༔ ཟླ་གསུམ་ཞག་རེར་རེ་རེ་ཟོས༔ ཟ་དུས་སྔགས་ནི་བརྒྱ་རྩ་བཟླ༔ དེ་ཡིས་ཤེས་རབ་ཕྱོགས་མེད་འཆར༔ མཁས་པ་པཎྜི་ཏ་རུ་འགྱུར༔ མ་བསླབ་ཆོས་རྣམས་ཀུན་ལ་མཁས༔ ལས་ཅན་རྣམས་ཀྱིས་ཉམས་སུ་ལོངས༔ བསྟོད་པ་འདི་ཡིས་རྒྱུན་དུ་བསྟོད༔ ཨོཾ༔ སྐུ་ཡི་སྤྲུལ་པ་འཕགས་པ་འཇམ་དཔལ་ནི༔ གསེར་མདོག་ཕྱག་གཉིས་རལ་གྲི་པུསྟི་བསྣམས༔ ཞི་ཚུལ་དགུ་ལྡན་རིན་ཆེན་རྒྱན་གྱིས་སྤྲས༔ འཕགས་པ་འཇམ་དཔལ་སྐུ་ལ་ཕྱག་འཚལ་བསྟོད༔ ཤེས་རབ་བློ་གྲོས་འཕེལ་བའི་དངོས་གྲུབ་སྩོལ༔ ཅེས་བྱའོ༔ ས་མ་ཡ༔ རྒྱ་རྒྱ་རྒྱ༔ མངའ་བདག་ཉང་རིན་པོ་ཆེའི་ཟབ་གཏེར་གུ་རུ་དྲག་པོའི་ཆ་ལག་གོ། །།\nRetrieved from "https://rtz.tsadra.org/index.php?title=Terdzo-DZI-054&oldid=128780"